text:
有時做女人嘅真係好矛盾,好想老公錫晒自己,唔好出去搵第個女人,但係呢個世界上有一個第三者,就算老公幾錫佢你都冇得呷醋,嗰個就係你個女喇!唉⋯⋯未生嘅時候就想有個囡囡,可以幫佢扮靚陪佢買衫,但生咗之後,畀呢個老公嘅前世情人爭晒寵,真係唔知嬲好定笑好呀!
就算你老公幾懶都好,只要對住阿女,就咩都肯陪佢玩陪佢做,你個衰佬,以前叫你打少陣機陪老婆行街都唔得呀!
台灣呢個阿爸唔止會同個女玩,仲要一手一腳用紙皮砌個瀡滑梯出嚟𠻹!仲要絕對唔係嗰啲偷工減料用紙皮摺兩嘢就算嘅豆腐渣工程,係精心設計過個結構㗎,保證囡囡玩得安心又放心~等毛毛帶大家睇真啲啦!
呢位廿四孝阿爸用咗個幾禮拜畫圖,切割同裝嵌,全部一手包辦,真係少啲耐性都唔得呀~ 佢好似起屋咁用紙皮入榫,一層層咁砌上去,唔係一層比一層鬆化,係一層比一層用心就真!
整得咁辛苦,都係想阿女開心啫~好多阿爸阿媽都想畀最好嘅嘢小朋友,但係對小朋友最好嘅,咪就係父母嘅愛囉,只要你睇少陣電話,好好咁陪佢玩下,聽下佢講今日有咩開心唔開心,就算你唔識好似呢位阿爸咁整玩具畀囝囝囡囡,佢哋都一樣咁開心㗎~
封面圖片及資料來源:Michelle Lu
《廿四孝老竇D.I.Y.系列》


c: text/html

text:
「劉兆佳做手術後放病假
2011-04-06
中央政策組首席顧問劉兆佳於今早上在沙田威爾斯親王醫院接受一項預防性手術,手術進行順利.
醫生囑咐劉兆佳接受手術後需要有充分休息.他聽取醫生意見後將放取病假至4月17日.
在4月6日至4月17日,即劉兆佳放取病假期間,中央政策組副首席顧問葉文輝署任中央政策組首席顧問一職.」
喺財政預算案決戰前夕,劉兆佳條友走去請病假充分休息,睇嚟劉教授應該算到一啲好大鑊嘅嘢,做福島五十死士唔係劉教授個性.
今期《壹週刊》陶傑用核反應堆嚟比喻政治,查實都幾準.因為小弟素來研究果樣嘢,一樣嘢叫政治動員(我研究網絡政治,實際係專注呢樣),一樣嘢叫政治穩定性(我研究南洋政治係專注呢樣),查實同對住個反應堆都差唔多.都係你意圖控制一啲力量好大,稍有差池就會全盤失控嘅力量.簡單嚟講,政治動員等同搞出臨界反應出嚟,而政治穩定性就係令到個系統唔會出事,穩定運作.好嘅政治,就係又唔會搞到過熱,但又夠足夠能量維持政治人才同公民嘅政治參與.
當然,政治學發展得遠比核裂變科學為早,所以政治動員可能因網絡呢個新工具而令製造臨界反應方式唔同,但政治穩定呢方面,查實不出穩定嘅水源(經濟發展機會),以及一個運作良好的散熱泵系統驅動,即係議會制度,法治制度等等.
依家香港嘅問題之所以己經搞到核災變咁滯,因為水泵,即係經濟發展機會己經唔得,時有淡水,時無淡水,之後中國新裝個散熱系統,根本係無散熱設計,只係識得將熱力侷埋侷埋,議會,傳媒全部都唔function嘅,搞經濟發展又不擇手段,任中國嘅人落嚟生仔,炒樓,根本同海水冷卻核反應堆一樣,結果咪搞到依家咁嘅死款.
所以小弟好早就話2010大事勿用,今年仲要係膠到無朋友嘅年頭,作為一個研究呢個範疇學術理論嘅人,我諗好早就知個核電廠會爆,都唔駛乜嘢海嘯地震.如果依家老共仲唔俾換冷卻系統嘅話,咁呀,咪等個核反應堆爆,然後搞出係切爾諾貝爾級嘅大鑊,定福島級遺禍萬年嘅大鑊,就真係唔知嘞.
中國人自己搞政治都一鑊粥,仲學人搞核電廠.法國人係成日郁唔郁示威,只不過人地個政治穩定系統查實行得好順,基本上,第五共和嘅設計己經做到法國唔會政治上大爆,當然法國佬喺第三,第四共和爆咗好多鋪,爆到亡國都試過.所以法國佬可以全國用核電,你估班友流架.
一個要靠五毛黨散播謠言,抹黑政敵嘅國家,政治反應堆唔爆到七彩至出奇.

robotstxt: allowed

filter: keep


text:
魚生呢,其實我就好少食.
但奈何女仔朋友每次眾會都幾乎係揀日式餐廳,久而久之我都會食下魚生,但其實都只係三文魚同甜蝦XD
今次同朋友仔去左西環既街坊日式小店:)
睇個樣其實都唔係好街坊者,點解話佢街坊小店?
其實老闆主力做街坊生意,個價大件夾抵食,魚生又夠新鮮,留住客仔都真係要落D本架XD
前菜係送既,老闆特製既漬物,有少少中藥味又幾有嚼口.
大大碟枝豆都係$22,都話係街坊價啦:)
由於我肯食既魚生種類實在太少,所以決定今餐就黎個三文魚盛宴XD
唔好以為三文魚係日本黎,其實挪威先係全球最大既三文鱼出口國,呢到用左挪威三文魚做刺身.
先黎個拖羅,三文魚最肥美既部位,挪威水域凍到震,三文魚既魚油就更豐富啦.
挪威三文魚既油脂分佈平均,一層一層,紋理靚到生熟都極有層次.
紅酒三文魚唔洗點醬油入口又香又滑既呢!
火灸芝士三文魚就夠哂香口.
軍艦係三文魚X魚子既配搭,哈哈,好狠但好味!
生食OK既,熟食一定唔會差,食魚我好鐘意一片片壓開食,只有油脂分佈平均既魚先得架咋:)
燒都好食,香口度UP+
嫌太肉肉肉,可以試呢個,包住生菜清新感返哂黎.
呢個出面食唔到啦掛,外面天婦羅,入面包住茫果同三文魚,配搭新穎得黎仲口感十足.
最後試埋個和牛,同埋個拼盤,都仲有三文魚喎XD
都話今日係三文魚盛宴囉XD
請為挪威三文魚默哀一秒鐘.
最後黎左個好Refresh既柚子雪芭作結:)


text:
林鄭月娥喺燒山嘅燈力加持下,以 柒柒柒 票當選特首,呢個票數當選,真係笑咗.在場香港人固然笑死咗,而啲外國記者知道 柒 字喺香港語文嘅確切意思後,都笑死咗.因為林鄭月娥嘅下場,真係可能一如票數所揭示,就係 柒柒柒 .
林鄭月娥日後將會點變成 柒柒柒
林鄭月娥點變成 柒柒柒 ,其實大家好易估到,由林鄭月娥由今年一月到依家厚過電話簿嘅柒事紀錄,大家都可以好肯定,呢條友嘅堅離地行為,政府每日充斥大量柒到無朋友嘅笑話,呢個都幾肯定,對我嚟講,出現一個 柒柒柒 特首唔係壞事嚟嘅,至少我呢度真係唔憂無話題,反而曾俊華當選嘅話,我雖然係以薯粉姿態出現,但實際上,曾俊華太正常,我真係可以唔寫juicy政治嘢,要改寫番SEO技術嘢至得.
另一方面,由過去兩個月林鄭月娥嘅用人能力嚟睇,林鄭月娥另一個 柒柒柒 嘅位,將會係佢嘅人事安排,一大堆梁粉爭位唔駛講,跟住林鄭月娥管唔住啲人,或者唔識用人,用晒啲柒頭入政府,跟住呢個政府真係好難同個柒字脫離關係.而北京最慘係要死頂,唔能夠做做吓就換咗林鄭月娥,因為咁樣就承認咗自己係柒頭,要叫共產黨人認自己係柒頭係好難嘅一件事,如果共產黨肯認自己柒,中國政治就唔會搞成咁.善治同善政,某程度都建基於人承認自己係膠同柒至得.
而且依家林鄭月娥上台並唔穩陣,我相信會有一堆DQ官司等緊佢,特別居歐權問題,我留名食花生睇北京點拆.喺法律上,林鄭月娥或者過到關,但中國啲民族主義者真係會接受一個可以隨時居住喺歐洲,隨時可以恢復英國國籍,中國政府乜事都唔知嘅人做特首?仲要呢條友依家故宮單嘢,隨時係一單告得上嘅弊案,小弟有做建築嘅朋友同我講,西九故宮呢類project一定要公開招標,一係搵貝聿銘嘅級數做,一係搞場大比賽俾年青新進上位,呢個係西九故宮一類博物館嘅設計嘅不成文規矩,如果廉署成功落林鄭月娥鑊,屆時北京真係唔慌唔老虎機中Jackpot,無錯, 柒柒柒 係老虎機中Jackpot會出現嘅數字,但拉中老虎機係唔係lucky嘅事,就真係見人見智.
天下大亂,就由 柒柒柒 開始,花生快絕種.


text:
之前有人講起韓國小天后IU,就令我諗起日本既YUI.
一樣曾經都黎過香港開演唱會(無去真係遺憾黎),雖然無唱到廣東話歌咁勁,但佢都係文化中心對出席地而坐,自彈自唱冧FANS 架.雖則我唔算係YUI 既die hard fans,無辦法將佢既野形容到好仔細,但簡單講句,我好鍾意YUI 初出道既民謠曲風.佢得佢一個,年紀細細,面圓圓咁,拎住個結他,俾Sony 賞識出道既.其實又有樣,又GFable(即好pure 好true),仲識作曲彈結他,雖然一開始有少少雞仔聲,但點會唔大殺四方先?果陣甚至捧到話佢係東方Avril Lavigne 架.
由Tomorrow’s Way(薜凱琪有翻唱,但我覺得完全唔係果回事),Tokyo,以至到Life 呀,How Cracy 呀,I Remember You 果堆,總覺得唱出左少少都市人既寂寞同埋想反璞歸真既感覺,佢把聲,少少冷淡得黎又有種熱情,配埋結他,真係好觸動人心.
Oh Goodbye Days「是嘛」係佢走向高峰之作,雖然佢有份拍既套戲未必有好多人有睇.但講呢首所謂既太陽之歌,同副歌既melogy,我相信好多香港年輕有聽開JPOP 既都應該會好熟悉.係香港任何一家日式餐廳,都可能隨時背景音樂有呢首歌.
Namidairo 呢D灰灰地既歌,撞一撞Cherry 嘅少女初戀心聲,我就算到依家間唔中OT時夜夜地都仲會聽.當然後期開始轉左搖滾曲風,唱死神片尾曲Rolling Star,坦白講,我就唔係好習慣(而更唔習慣係再後期啲既Again 鳥...),但果陣佢既碟係日本真係好賣得,好似成日都上Oricon 頭3名.而碟好多時候都仲會有acoustic version 等大家回味番初出道時既YUI.
再後期既Never Say Die,Gloria,Hello等等,我都有聽,但硬係搵唔番初出道果種純真既感覺,加上有D幫年輕人打氣加油歌,對於我地呢啲中坑黎講,已經開始有少少隔隔不入.lol 但anyway都係好聽既,不過可惜既係佢同Sony 開始唔係好咬弦,尤其是係創作同曲風方面.就算休息左一排似乎都無改善,後尾仲毅然決定另組樂團Flower Flower 添.呢個就係令不少高登仔震驚既MK 金毛YUI,令到好多人為之心痛.
YUI 自從2015年打後,奉子成婚生埋孖胎,又話佢確診患上驚恐症之後,已經好少係香港睇到佢既消息同新聞.唔知佢身體點樣.希望佢既生活過得愉快.亦都期待或者佢有一日會出番黎唱歌.IU 依家仲如日中天,時間既野,人生既野,未免教人歎息.
(特別揀番張氣質YUI,同IU分庭抗禮下先)


text:
Ad Blocker Detected
Our website is made possible by displaying online advertisements to our visitors. Please consider supporting us by disabling your ad blocker.
第一個要講既呢位女士我印象好撚深刻,因為果陣我入行無耐,然後就遇到呢啲梗野
第一位呀Jolly姐,三十到尾架啦,佢老母臭撚話說填form果陣,佢已經專燈唔寫年齡果欄,然後身份證張copy又係擦左出生日期,咁我就好心提下佢,小姐呀,你年齡果欄漏咗喎,我一講完,佢老母就黎料啦
呢啲個人資料我唔想透露太多
屌!我心諗做乜鳩呀?你唔填,我點幫你match呀?咪同佢講,小姐,其實你唔填都無所謂,不過我地好難幫你搵對象
哦唔洗架啦,我自己搵得架啦
嚇,咁你洗乜上黎呀?咁客氣比錢我公司賺又唔洗我地做野?
你地有無d相薄果d架,你拎黎我自己簡得啦
我屌佢咩,真係當呢度鴨店黎,唯有好婉轉咁同佢講我地唔想披露客人資料講到嘴都臭埋先知原來佢第一次黎婚姻介紹
搞左一輪,佢死都唔肯寫年齡,淨係話三十歲左右,講真,估都估鳩到佢應該三十到尾,唉女人真係天真,如果真係想結婚既,講真,年齡呢d呃得邊個呀?
講返呀Jolly姐,認真講,條件就okay既,名牌大學畢業又有master,中環返工高級白領,應該就係果d成日西曬面屌鳩d男下屬廢柴既西女人,住就住中環果頭聽佢講就自己一個人住,應該家境都幾OKAY.
其實佢又唔算係港女既,起碼對比起我後來遇到既果d,嘩你老母臭西有d真係港過杜如風,咁佢就係真係無乜經驗,有時真知話佢搞笑好定ON鳩好
佢要求既對象條件都算合理既,五十歲以下,高學歷,高收入,咁我覺得以佢既條件,算合理,但問題係呢,佢唔單只係無婚姻介紹既經驗,而係我相信啦,就係連拍拖既經驗都無乜,呢樣真係大忌
事頭婆吩咐過,遇到呢類比較梗既野,出街要睇實,咁我記得好快就約左佢第一次去speeddating,咁其實公司有幾種plan簡既,唔係賣廣告,講下姐,有d就單對單,條件審核會嚴d,亦唔會有第三者在場,咁最初我諗住推介呢種比Jolly姐既,呢類就比較岩d成熟d既,因為佢地通常都中意私隱度高d既,但係後來問佢d拍拖經驗,佢ee哦哦我都估到佢無乜,唯有踢佢去幾對幾果d睇下情況先
咁第一次係三對三,係餐廳book左台果d,過程都幾順利,話曬Jolly姐叫做高級白領,我其實睇好佢架
接完佢地入座之後我基本上就唔會留係現場架啦,通常坐多陣如果無乜特別野我收工添架啦,咁果晚係正常架無事發生既,一切都好順利直到我返撚左屋企11點幾果陣電話響,打黎果個係果晚三個男士之一,佢打黎第一句就係話:子石,救命呀,我係差館,可唔可以黎保釋我
屌,我知出事
臭系,果晚我係十二點係沙田飛過去灣仔警署,保釋左果個我唔撚記得呀乜生,搞完成3點幾4點鐘,佢老母臭系呀乜生同我講,話佢被人屈非禮?
咁佢被人屈非禮關我撚事?關呀,點解呀,因為告佢非禮果個八婆就係Jolly姐呀屌你老母!
其實件事係幾惹笑既,即係如果我唔需要零晨飛出去救佢既話.呀乜生一出黎喊撚曬口,唯有好似湊仔咁湊佢,問佢乜事,心諗唔通條友咁夠薑揸鳩Jolly姐個波?佢話原來果晚佢地幾好傾,講開話又幾近Jolly姐屋企,咁條友鹹鹹濕濕諗住送佢返屋企順便整個下文,佢話就話落車果陣係咁咦錫左佢一啖跟住就賴左野,我老母系都唔信佢啦,屌你兩個成年人,整個goodbyekiss就報警,玩鳩我咩?
我問佢,呀乜生,老老實實,你係咪有咸濕人?
邊知佢喊到好凄厲fi呢fat呢咁話好真係無
咁大家都係男人,雖然Jolly姐唔係話好正,但我都唔排除條友餓狗搶屎,唯有第日再去問下Jolly姐
後來我先知,其實我唔需要去搵Jolly姐,呢個諗法實在太天真太native,因為第朝我地鋪都未開呀Jolly姐已經call行曬馬係我地門口,佢老母系佢搵律師黎喎,話因為我地公司既不當安排而令佢被人非禮,要求賠償,嘩,我真係俾佢吹到啤一聲
都唔好話佢搵個律師黎隨時貴過我地可以賠到俾佢,佢仲要好撚認真咁屌鳩我地話我地搵埋d狗屎垃圾(Jolly姐原句應該無咁粗俗)信唔信佢爆料俾乜周乜周聽搞到我地公司名譽掃地諸如此類啦
我呢一世都記得佢攞隻爆曬青筋既手指指撚住我個鼻係公司門口商場裡面人來人往幾十人望撚住既情況底下屌柒我既個畫面,嘩,我真係果下頭都痛埋個腦one一聲幾乎暈低咁滯
後來呢,咁我地公司唔係話好大,但係都叫老字號,呀事頭婆又度縮唔想賠錢,結果搞黎搞去搞到我,搞左一輪話個套餐比Jolly姐,期間仲要又唉又西好似求佢要咁,係呀,件事完係完撚左,但係我既惡夢正式開始
我本來呢,就以為以呀Jolly姐既身份加上佢見過鬼應該怕黑應該唔撚會再黎搵我啦掛,我後來真係覺得太傻太天真太樂觀,因為呀Jolly係癲到得閒度有熱誠度每日,係每日好撚準時咁係lunchhour打黎問我今晚有無dating
呀Jolly係好撚搞鬼,佢係唔會直接問佢有無dating,而你亦都唔可以直接答佢話今晚有dating叫佢黎,你話今晚有呀你黎唔黎?佢會當堂屌撚柒你以為我依家好想去你果d爛鬼dating呀?你以為你地公司有咩好呀,上次件事呀,你知唔知,搞到我要去睇心理醫生呀
屌屌屌屌屌,我就真係就黎要去心理醫生呀Jolly姐你有無好介紹呀仆街?
我每次同佢傾電話,都係要搞盡心思好似tum女上床咁乞求佢去,佢老母咁你話點解唔答佢無?因為答無仲撚大鍋,佢就會打俾我事頭婆然後又再loop一次佢被人非禮果單野問我事頭婆知唔知刑事起訴係限期架,你地唔好以為過一排我就會無左件事呀,我同你講,我無原諒過你地架,係你地叫我俾次機會你地架咋,我依家都係觀察中,睇下你地有無誠意咁,如果俾我發現你地係無既話,唯有法庭見架咋
我屌,我有時諗,我真係寧願坐監都唔想再咁樣被佢折磨.我有一次真係絕望到問我事頭婆,其實我地係咪被人玩定係中左天仙局?
咁講返同呀Jolly講電話,係要好有技巧,佢通常打黎既開場白就係
1.喂,你係咪打過俾我?
2.點解你地公司做野咁架?
3.上次叫你講過d野你有無做架?
而我必須要咁答:
1.哦係呀係呀
2.對唔住呀,我地會盡力做返好
3.有架有架,跟緊架啦
跟住就要同佢講一輪唔撚那更既野啦,包括梁振英施政,雙非孕婦,Chanelno.5邊度有得賣,Hermes新一季有咩新款,D自由行好貴乞人憎,然後就要乞求佢話呀Jolly姐,我地今晚呢係邊度邊度有個dating喎,不如你考慮下有無興趣黎呀,如果有既話我可以安排一下,而通常佢都係話無架喎,但佢又唔係真係唔會黎架喎,因為通常係開始之前既半個鐘度啦,佢就會話自己咁岩係附近同friend食完飯無野做好得閒咁又咁岩諗起我地公司,於是就會賞面光臨
話說事頭婆送俾Jolly姐個plan我地公司裡面俗稱叫廚房plan,喻意sit灶啦,係專比d萬年老姑婆用,亦因為個plan咁撚強橫,Jolly姐亦得以橫行曬係幾乎我地公司既所有佢合資格既dating裡面
多人果d我都由佢,佢老母系有時三對三咁佢又要叉隻腳,屌佢咩,咪變左唔對稱囉,搞到我地成日被人嘈,但又有乜計,佢癲架嘛
如是者搞左好似都有成半年有多,我果排真係生不如死,後尾終於有一位阿生打救左我,我真係到依家都好感激佢,而佢亦都係我人生裡面其中一個最撚佩服既男人
話說果日我又乞求到Jolly姐賞面光臨,咁我通常都會成隻狗咁係門口度heheheahea咁恭迎佢,而佢條仆街亦都會好準時咁遲到半粒鐘
咁果日係一個比較多人既event黎,即係會有MC玩下game然後輪盤咁換台果d黎
咁呀Jolly姐去到之後人地就玩緊game架啦,佢老母臭系真係無句好口,一入到摺一聲,仲要摺到好撚大聲,然後話:咦,咁鬼多人,污煙瘴氣
嘩屌,我真係想兜巴昇柒佢老母臭系,即係我已經唔介意被佢當狗咁屌,但係佢咁樣真係好影響其他人,最緊要係好影響到我份工呀嘛
咁人地玩緊game,佢講完句野又唔郁又唔剩,企撚左係度扭下扭下咁,老母系呀,佢拮起條尾我都知佢想點啦,咁我點呀,咪九秒九咁衝過去話呀Jolly姐,大家玩緊game喎,不如你都黎玩嚇啦
唉玩就玩啦,無無聊聊咁
我果陣開始有D明白點解古時D太監大部份都心理變態,即係如果我日日都要服侍個咁撚西既女人呢,我真係遲早痴線,但係係果晚,我人生迎黎左轉機,因為係果晚,有個男人,呀,唔係,係男神,打撚左Jolly姐一巴,係,係兜巴車左落去佢老母系塊面度
果陣我記得應該係玩到icebreaking差唔多最後一隻game,咁隻game係有少少身體接觸既,真係好少好少揸下手仔咁上下架咋,但係你知Jolly姐係幾咁身嬌肉貴架啦,咁其實當我醒起run到呢隻game果陣,我都哎呀左一聲,個心仔都啵啵咁跳望撚實呀Jolly姐大佬保你大唔好又搞事
咁話說呀Jolly既partner,就係果位男人中既男人,咁Jolly姐都係扭扭拎拎掂下手仔又喂又剩啦,跟住呀男神生呢,嘩,佢一野fing開左Jolly姐隻手仔,然後好撚不羈咁屌左一聲:麻撚煩
我果下真係媽大口呆撚左,你地明唔明果種又好撚開心但係又好撚擔心既既感覺?
但係,但係咩呢,我果嚇我望到呀Jolly姐個樣真係呢,佢直程係嬲到我見到佢額頭d青筋係跳下跳下咬撚牙根條頸果d筋呀乜撚都出曬黎好似就黎要爆咁,跟住佢果隻指住呀男神生既手指震下震下咁,嘩你知唔知我果個moment幾撚驚?
你講咩呀
Jolly姐指撚住呀男神生黎屌,已經係全場人望到實一實,我聽到Jolly姐係嬲到聲都變撚埋,但係呀男神生係理都無撚理過佢
然後呀Jolly姐就開始控制唔到自己啦,我真係唔知佢黎緊M都M都無撚得黎,佢癲到捉撚住人地隻手用手指篤撚住人地下巴人地塊面黎屌,我諗果下Jolly姐應該有諗過將呀男神生分屍
跟住就黎上帝顯靈既一幕啦,其實我個人黎講啦就唔同意打女人,咁但係呢如果係話有條友咁撚沙po連Jolly姐都夠膽打既話,咁又唔撚同喎
話說呀男神生被呀Jolly姐捉住黎屌之後,電光火石間佢一巴車左落去Jolly姐塊面度,我諗果個moment情況真係好撚危急,如果唔係呀男神生係唔會一巴打到呀Jolly姐連塊面D粉飛出黎
之後發生既事我唔係好記得啦,因為果一巴之後我係成個都進入了一種恍恍惚惚既狀態,我淨係記得呀男神生好撚瀟灑頭也不回咁攞袋走左,然後呀MC係被塊面被Jolly姐刮左幾下既同時攔住左佢無搞出人命
然後你估Jolly姐點呀,佢喊,佢坐撚左係地下度喊
臭系,佢都有今日啦
但係有幾風流就有幾耐折墮,雖然我連風流都未風流過,第二日,Jolly又抄上黎公司,仲要指名搵我,我果下係認左命,我同你講,我果個moment既心情,係同係雨傘革命裡面果D話要去自首既人係一樣架
入到我office房,Jolly姐好冷靜,佢好平淡咁同我講,比果個人資料我
咁我亦都好耐心咁同佢解釋,客人既資料呢,因為有關私隱,係唔可以比你既
果下我真係豁左出去,告咪告囉,我都唔想煩,點知Jolly姐話佢原來已經問過律師,話傷人告唔入,不過咁,佢講左樣我真係諗都無諗過既野
佢話佢要指名一對一約琴晚兜巴星柒佢既果位先生
咁話說我地公司係可以有咁既要求,當然基本上都係最貴既plan先有架啦,咁仲要雙方都係join過同一個活動,即係見過面啦,仲要經我地問下對方有無興趣咁先得既
咁Jolly姐咁樣講一講,佢老母系佢又真可以咁樣要求喎呀屌你老味呀我真係估唔到
係Jolly姐走左之後,咁打俾呀男神生,男神生基本上係matchJolly姐既要求既,除左學歷無咁高之外,點解呢,因為呀男神生呢,係從事呢個建築行業既
咁我打俾佢,同佢講,話果晚果位同你有d掙執既女士想約你黎個單對單既約會,唔知你有無興趣呢
咁呀男神生靜左幾秒,然後好霸氣咁講:好呀,驚系呀
嘩,你老味,我真係呢世人未見過d咁撚豪邁粗獷既男人,我有理由相信,佢就係Jolly姐既真命天子,果個唯一可以馴服佢呢隻癲雞既男人中既男人
我幫佢地約左係灣仔一間幾高級既餐廳,主要就貪佢比鄰呢個律敦治醫院啦(附24小時急症室)
現場黎講呢火藥味就相當濃厚,而正如我好前面講過,係呢d私隱度高既單對單安排度,我地係會係確到雙方到左現場之後就撤退,而令我頗為欣慰既就係呢,係我走之前都係未有任何傷亡既
之後發生既事其實唔係呃你,不過我就唔清楚,之不過果晚之後我就可以唔洗晚晚熄左電話先訓得著,lunchhour仲都終於可以食返餐安樂茶飯
大概半年之後啦,我就收到一張請帖既,一如大家所料啦,請帖係由男神生同Jolly姐發既.係佢地婚禮上面,我真係好開心,認真既,點解呢,其實做呢行呢,見到每個臭西嫁得出,都有一種成功感而同時亦有一種好似老豆嫁女既感覺,係好窩心架其實,因為會覺得自己做左件好事令兩個人得到幸福,唉,諗起佢地可以有情人終成眷屬我都有D眼濕濕!!!
咁係講第二位奇女子之前呢,就容小弟講兩句感想
做野之後發覺,係工作既過程裡面,人同人係一定會有磨擦,同事好,老細好,客又好,呢個世界咁多人,個個性格唔撚同,邊會無火花呢?我話我憎唔憎Jolly姐?我係憎撚到佢仆街既,但只係因為工作上,我私人方面其實就唔會好憎佢,因為其實大家只要有機會去真正認識一個人,佢工作上可能係個仆街,但作為一個朋友,佢可以好到不得了,咁當然,都有好多工作上私人生活上都好仆街既人
話說後尾一兩年,每逢阿Jolly姐同男神生結婚紀念,我都會收到佢地嫁黎既禮物同佢地好撚sweet既相
男神生我認識唔深,我諗應該都係Jolly姐既主意,咁我會覺得佢係一個好長情既人,事實上佢一年都有一兩次黎探下我食個飯咁,當然啦,依家再見到佢個電話number打黎,我就無好似以前咁頭都痛鳩埋啦!!


text:
跟住行番出大街,竟然又有重大發現,喺當眼位置見到隻新出嘅一公斤優惠裝.睇吓價錢,原來冇做特價,賣$48.雖然我係懶,不過喺呢種情況,做少少心算就點都唔慳得架喇.點知一計之下,唔止貴過600g裝啱啱做緊嘅特特價,連長期做開嘅特價都仲抵啲.真係可怒也,將貴啲嘅「優惠裝」擺出大街,P街分明係想誤導顧客啦,好彩我喺巷仔發現咗啲筍貨啫!
自問唔算一個好精明嘅消費者,因為我唔會周圍格價.而對於唔同嘥屎嘅同一產品,亦唔會計吓邊隻抵啲,因為常識話俾我知,嘥屎越大,單位價格應該會越低.點知原來貨品定價可以咁騎呢,真係隨時做咗傻仔都唔知囉.不過都係自己懶,咁又怪得邊個呢?!
講到買得多反而仲蝕底咗,最近有單嘢就真係好激氣.一直幫襯開一個相熟嘅街市豆腐檔,其中鳳尾蝦(見圖)同牛丸都係每次買一斤,雪喺冰格慢慢食.講開又講,鳳尾蝦真係幾好食架,就算急凍過都仍然爽口彈牙,魚蛋魚片之類就唔得嘞.而且仲好方便,唔使解凍就煮得,我主要攞嚟煮麵.話說早排啲鳳尾蝦食晒,就去豆腐檔入貨.我啱啱講完要買一斤,隔籬有個師奶就無啦啦插嘴,同豆腐婆講唔知道鳳尾蝦可以斷斤買,仲問一斤賣幾錢.佢又話平時喺度買開十蚊四條,唔知係咪買貴咗喎.呢位師奶都算幾冇禮貌,係問都等人地秤完俾我先啦.點知豆腐婆竟然停晒手,應酬咗個師奶先,話鳳尾蝦賣$40一斤,散買十蚊四條肯定抵啲.師奶似乎好滿意呢個答案,即刻買咗四條.
俾個師奶打尖,其實我已經有少少不滿,不過聽完豆腐婆同佢嘅對答,就更加唔舒服,唔通豆腐婆一直揾緊我笨?返到屋企數一數,一斤得十五條,果然係散買抵啲!真係把幾火,揾笨都唔緊要嘞,最㷫係豆腐婆竟然當住我面講出嚟,等同兜口兜面話我係傻仔囉!喺呢單畸屎,豆腐婆直頭犯咗三宗罪.一,俾師奶打尖,違反咗公平購物原則.二,定價策略荒謬絕倫,散賣竟然平過斷斤賣.三,喺客面前講出佢做咗傻仔嘅事實,完全冇顧及對方嘅自尊心.
其實我都算係熟客啦,每個禮拜起碼會幫襯呢個豆腐檔一兩次,估唔到咁都揾笨.我而家仲考慮緊,以後應唔應該再幫襯佢囉.抑或下次買嘅時候,講明$40要有16條,當係分四次散買呢?最衰我係一個面皮薄嘅麻甩佬,買嘢從來唔會講價,覺得價錢啱就買,唔啱就唔買.唉,睇嚟都係要做硬傻仔架喇,不過留番啲餘地,唔好當面插爆我囉!
事實上,麻甩佬去街市買餸,真係難逃俾人揾笨嘅命運,就算幫襯相熟檔販都係咁話.俾人呃秤唔在講,仲成日會買到次貨.啲魚佬菜婆次次都話幫你揀啲正嘢,其實只係想清咗啲籮底貨,因為嗰啲貨色根本就逃唔過精明師奶嘅法眼.例如有一個相熟魚佬,成日推介佢啲海青斑,不過次次食落都係好普通,搞到我對青斑冇乜好感.有次喺另一個魚檔,魚佬又係極力推薦一條海青,咁我當然係耍手擰頭啦.魚佬就話真正海青其實少之又少,平時喺街市買到嗰啲,十條有十一條都係養嘅.見佢講得咁實在,就買條試吓啦,不過價錢真係貴好多.試過之後,先知道原來一直都俾人呃,呢條青斑同以前食開嗰啲比較,簡直係判若雲泥.我話俾人呃,唔係指價錢方面,而係魚佬唔應該將養斑講成海斑囉!
忽然又諗起「就係唔幫襯地產商」嗰個光頭仔添,佢話自己淨係幫襯啲鋪頭仔,因為人地有人情味,唔會揾熟客笨喎.唔通佢真係咁好彩,未試過俾啲鋪頭仔揾笨?咁當然冇可能啦,以佢咁簡單嘅頭腦,就算俾人揾咗笨都永遠唔會發覺囉.就嚟四十歲人,竟然唔知乜嘢叫做唔熟唔食,條友都算係天生異稟喇!
話時話,其實我覺得啲思想單純嘅人都幾幸福架.佢地嘅世界黑白分明,判辨忠奸完全冇難度,因為奸人額頭都會鑿住個「奸」字!佢地唔使處處提防俾人暗算,生活壓力自然少好多啦!不過咁,我又唔會羨慕佢地喎,俾人呃吓秤就冇所謂啫,如果俾人跣鋪大大鑊嘅,隨時永世翻唔到身架!


text:
外國有唔少嘅交友網站,例如SeekingArrangement.com,係專為男女雙方找尋唔同嘅「sugar 伴侶」,亦有交流會專為一眾sugar babies聯繫同互相取經,甚至有最具代表性嘅sugar baby 做網站嘅代言人,對外講呢種關係唔只係為錢咁簡單.
Seeking Arrangement 喺2006年成立,係其中一個最著名嘅「sugar」交友網站,至今已經累積超過550萬會員,當中超過400萬係sugar babies,反映呢種各取所需嘅約會模式其實相當有系統同規模.如果你事業有成,想揾個又後生又靚嘅女人做伴,而且願意豪使喺高消費娛樂同奢侈品上,呢種交友網可能啱你.但要留意嘅係,要加入呢個網做sugar daddy,你嘅平均年薪起碼要有22萬英磅(約208萬港元).
雖然呢種交友網嘅會員眾多,主流嘅道德標準仍然對佢相當排斥,亦會睇低做sugar babies嘅女人.好似Daily Mail就出過頭條,公開責難呢種係可恥同丟架嘅行為,而普遍人亦會為sugar babies貼上「淘金者」嘅標籤,諷刺同侮辱佢哋只係用美色同身體交換有錢男人同奢華生活.但到底呢種現代「甜蜜關係」實際上係點樣運作嘅呢?
溺愛
Seeking Arrangement 嘅代言人Brook接受訪問時話佢覺得一段「甜蜜關係」同普通嘅情侶關係之間嘅分別只係「溺愛」.佢覺得接受男人嘅「溺愛」並無問題,佢完全尊重一個權勢,財富都凌駕喺自己之上嘅男人.Brook亦話自己正正需要一個寵愛佢,喺所有花費上都為佢付出嘅人.
各取所需
其實「甜蜜關係」唔一定規限喺年長男人同後生女人嘅組合,粗略估計交友網上每8個sugar babies當中就有1個係男人(當中有直有基),同時每3個sugar daddies中就有1個係sugar mama.Brook指有啲sugar daddies嘅加入唔係為咗性,佢哋嘅年紀比較大,甚至已經無咗性能力;亦指有啲已婚男人加入係因為老婆唔願意聽佢哋每日嘅埋怨,所以想有一個又靚又後生嘅女人好好聆聽同安慰佢哋.
而Laura,一個21歲嘅網站會員就由本來連屋都無得住嘅困境,識到幾個30幾歲,同佢有共同興趣嘅男人.重點係,呢啲男人每個月都會畀500英磅(約4750港元)嘅「零用錢」佢,作為同佢擁有一段公開關係嘅條件.Laura指同呢啲男人係好自然地發生性關係,佢哋唔係用錢去交換性愛,畀錢佢使只係因為佢哋拍緊拖,亦係對方愛錫自己嘅表現.雖然呢幾段關係都只係維持咗6-7個月,但Laura都相當滿意呢幾次嘅經驗,而且會繼續尋找呢種「甜蜜關係」.
無可否認嘅係,除咗以上嘅「光明」景象,亦有對立嘅黑暗面.好似一位澳洲嘅失婚模特兒CJ因為被前夫呃晒所有錢,環境相當艱難.之後佢喺網上識到一位伊拉克男人聲稱只要CJ肯陪佢兩晚,就會畀佢6000英磅(約57000港元).CJ千里迢迢飛到去伊拉克,仲陪呢個男人瞓咗兩晚,但最後咩都得唔到.
Sugar Daddies嘅角色
雖然有潛在的危險,但無可否認嘅係sugar babies都深深被富裕嘅生活模式所吸引,但比較少人探討嘅sugar daddies呢?佢哋投入呢種關係又期望得到啲咩呢?
另一個受訪者,30歲嘅Mark,年齡比平均嘅sugar daddies後生10歲,佢指佢好享受同又靚又吸引嘅年輕女性一齊,又話唔會乜嘢都為sugar babies畀錢,佢希望為有野心,有理想嘅女性達成目的,例如係有人會想繼續學業,佢絕對樂意資助.佢話自己唔會為使幾多錢定一個限額,佢比較重視嘅係花費嘅情境同目的.Mark指大致上佢都對發展呢種「甜蜜關係」感到正面,認為大家都講明自己需要啲乜,當中並無誤解,係呢種約會模式成功嘅關鍵.
現代愛情模式
總括嚟講,呢種「甜蜜關係」可以話係既現代,同時亦好老舊嘅一種拍拖模式.
一方面,非主流嘅同性戀,多角戀等因為交友網站而變得普遍,大家有更多機會找尋適合嘅對象.另一方面,sugar daddies與sugar babies兩者就重新展現出男女間凌駕與服從,供給與接收嘅關係.女性渴望被男性嘅權利與財富庇護,男性追求女性嘅美色與青春,一切換上現代嘅場景,但古老,過時嘅思想模式依舊.
揭開呢種「甜蜜關係」嘅神秘面紗後,或者我哋都需要重新思考男女喺現今社會嘅角色,讀者們又有咩想法呢?


text:
柯文哲 較早前質疑,點解香港咁無聊,都有成堆人嚟玩. 柯文哲 嘅講嘢方法,我好明白,香港呢幾年俾班旅遊界垃圾搞到無乜嘢玩,仍然有一堆人嚟(南韓人近日好多),呢個問題,或者好多台灣人都同樣大惑不解,甚至香港人都係.
其實呢個問題唔難解,英國人留低嘅兩大遺產,包括香港同荷里活嘅密切聯繫,以及同英語系國家嘅關係,就係香港旅客長期能夠維持嘅因素.
柯文哲 同好多綠營中人嘅盲點
如果一般香港人去講呢啲嘢,一定俾人鬧爆,但我作為一個都好明顯係亞斯伯格症患者,加上長期作為台灣綠營盟友嘅人,我用香港經驗,希望幫番台灣人.台灣以往電影工業不振,其實喺行銷台灣旅遊上好輸蝕,香港係一個加大碼嘅主題公園,其實無點死錯人,因為好多電影嘅場景,就係香港本身,由邵氏啲爛片(邵氏片係一種奇怪嘅事,明日有機會可以仔細講),現代功夫片,張國榮嘅遺跡,甚至攻殻機動隊果個新港市,根本就係香港嚟,山道天橋可以講係所有科幻片對未來社會想像嘅始祖.英治年代給予香港極大言論自由,令香港嘅電影工業喺遠東係獨一無二,光係呢樣遺產就夠香港人食一段日子.我見好多南韓遊客嚟香港,其實就係追尋吳宇森電影果個香港想像,吳宇森英雄電影,正正係今日南韓電影其中一個好重要學習對象.如果台灣唔搞掂自己嘅電影工業,電視劇仲係拍一大堆爛到無朋友嘅果啲鄉土劇出嚟,我可以講,台灣旅遊好難超越香港,縱使台灣有好山好水,畢竟電影至係超越語言文化.香港電視劇呢幾年俾台灣人控制嘅CCTVB搞到不知所謂都好,大家睇HKTV,同ViuTV嘅瑪嘉烈與大衛之綠豆,香港要追番國際水平,其實好快.
另一方面,英國人長期對香港嘅統治,令香港人對英語系以及日語國家行銷香港好有一手,簡單嚟講,如果唔係自由行令香港旅遊界懶晒,其實香港人好知要對鬼佬sell乜,對日本人又sell乜,鬼佬可以有成批人去深水埗添好運「朝聖」,當然同紐約都有添好運有關,但點心呢樣嘢,香港人sell俾日本人同西方洋人從未輸過,台灣嘅飲食又可以點樣向日本同西方國家行銷,呢樣嘢一直以嚟,其實台灣係打唔開局面.
台灣政府或者搵幾個熱愛台灣文化嘅香港人,作為台灣旅遊行銷嘅顧問,係一個好嘅方法.香港人真係無幾樣真係叻,但講sell嘢,做sales,香港人真係仍然係亞洲數一數二.


text:
Wikipedia:維基百科唔係辭典
維基百科唔係字典同詞典,所以凈係得一個意思,而且係冇其它字嘅正文就唔應該擺響度!但一篇正文應該要一個好嘅意思或解釋嚟開頭.如古您鍾意搞一個字或詞嘅意思或解釋,請去維基辭典嗰度搞(傳送門)!
成日見到嘅係,如估您第一次嚟維基百科嘅話,就好容易同辭典搞亂,呢個就係因為有啲人新開咗嘅文,就喺啱啱開始嗰陣凈係得幾句話就講嗮或凈係得一個提綱就乜都冇喇,又或者凈係畀個解釋就乜都冇嘅,嗰啲嘢完全係懶惰現象,好明顯唔符合艱苦嘅精神.點解?你問下啲老人家喺讀緊攴攴齋嗰陣,解釋一個詞係咪又長又寢㗎?你問下啲美國佬,英國撈或蘿蔔頭,佢哋啲人解釋一個詞係咪又長又寢㗎?重有,喺20世紀50年代嗰陣有冇咩iPhone,智能手機,電腦去到周街都係?20世紀60年代初期啲人用緊嘅係咪高清嘅液晶彩色TV啊?舊時古代啲人有冇人騎單車,踩摩托車,揸私家車,坐巴士同地鐵返工啊?18世紀啲人有冇人揸住部MP3同MP4聽歌啊?
維基百科唔係字典或詞典[編輯]
雖然話呢度有好多未擴寫嘅正文,但係佢凈得好短嘅時間留響度.因為一篇正文唔係凈得一個詞嘅解釋,梗係有可能好快就有其他人嚟擴寫成篇嘢.因為呢度係一個百科全書,百科全書入面啲嘢比字典同詞典入面解釋嘅一個詞重多好多.
維基百科唔係成語詞典[編輯]
成語係唔可以用喺维基百科入面開正文.因為一個正文嘅名係成語嘅正文,如古凈係解釋成語本身嘅讀音,解釋,出處,用法同埋相關詞彙,例句等呢啲有詞典性質嘅嘢,唔該去到維基辭典!
如估有啲名係成語嘅正文,但佢係歷史事件,寓言或文學古仔,固定嘅事物名,節目名或遊戲名等啱百科性質嘅嘢,噉佢可以放喺百科全書入面.例如:見多識廣入面嘅遊戲節目內容(廣州電視台嘅其中一個遊戲節目,已經停咗播.)入面有關遊戲節目嘅嘢,雖然話「見多識廣」本身就係成語,但佢哋係可以當成出名嘅節目(而唔係當成成語噉)出現喺維基百科入面;重有焚書坑儒都可以出現喺維基百科入面.如果一個成語入面可以有好多個固定事物解,噉就可以搞清楚.如古成語係歷史事件嘅話,一般嚟講唔應攞成語嚟做正文,應該要跳轉到重好啲嘅標題.例如:唇亡齒寒跳到宮之奇諫假道.
維基百科唔係術語或俗語指南[編輯]
百科入面係唔應該凈係畀一個術語或俗語嘅簡單解釋,而係詳細噉講佢嘅歷史同佢有關嘅主題.
維基百科唔係傳紀辭典或宗譜[編輯]
除非嗰個人係有成就嘅.因為維基百科入面唔係乜人都收錄㗎.


text:
喺梁振英治下期間, 張震遠 除咗被人申請破產,就係只係因欠薪,被人罰過社會服務令,仲要原本法官係判入獄,話佢似有悔意改判社會服務令.但如今,梁振英已經走咗,小桃園飯局裡面啲關鍵人物,一個喺前幾日大掃黑果陣被人拉咗,依家 張震遠 都拉埋.好明顯,一場政治鬥爭已經發生緊,梁振英同張曉明兩件人渣可以坐得幾耐,大家好快就會有答案.
張震遠 係有指標性
張震遠 雖然落難破咗產,但梁振英可以咁耐都唔拉佢,應該好大程度係因為 張震遠 係梁振英嘅山東威海衛同鄉有關,梁振英對香港人果種憎恨,應該係因為佢老豆係威海衛嚟嘅山東差,而山東差喺英國當時政策下係用嚟制衡講香港語為主嘅人,而去到後期,呢班友退役後根本融唔入社會,至會逐一被中共收編.所以 張震遠 有幾大鑊,梁振英能力範圍內都會保佢,我相信警方好早已經有齊檢控 張震遠 嘅證據,但最後拉唔拉人封艇係特首決定,而依家林鄭月娥開始要展開攻勢,要爭取政績,梁振英啲人甚至梁振英本身攞去祭旗,順便清理政府內部仍然效忠梁振英嘅人,就變咗十分之順理成章.所以我話, 張震遠 係有指標性.
而夾埋勝和成棚人被捕,就更明顯,呢次警方連區議員都拉埋,呢啲地區鐵膽樁腳,過往政府邊會敢郁至得.所以,如果唔係林鄭月娥自己落嘅柯打,係唔可能有呢次大規模行動.所以廉署將會點樣處理UGL案,將會係一個十分之重要嘅關鍵,特別係公職人員行為失當當中「黃金枷鎖」概念嘅確立,其實梁振英拉定唔拉,好可能只係時間問題,梁振英仲聲大夾惡學人告誹謗,佢不如搵定星級大狀幫自己辯護好過喇.(雖然我睇佢都會,否則點會係咁發律師信啫,係咪?)
而依家呢次大拘捕行動,啱啱好喺北戴河會議期間發生,呢樣嘢又係值得注意,中共十九大之前嘅北戴河會議,係各派鬥爭最激烈嘅一次會議,究竟呢次會議係咪各方傾唔掂數,開始拉人,呢個又係好值得注意,如果無端端有同林鄭月娥有關嘅醜聞,我一啲都唔會覺得奇怪,因為呢個正正中共嘅食人族本質,中共話佢係一個食人族政黨,都應該無死錯人.


text:
夏天好快就完結了,暑假亦好快過去.過埋今個8月,小朋友就要返學了,趁天氣好,爸B話要同小朋友出去行下,進行戶外活動,為生活留影.
海下係個泥灘,我地去果日係大退日,好多人都去果度尋寶,執蜆,撐獨木舟同游水.我地冇乜準備,只係帶左D沙灘玩具去.小朋友初初唔係好適應,落到地一直唔敢行,成日話有貝殼.就算我地走開左,佢都唔敢行,只係MAU喺原地玩泥沙 >.<
後來佢要求著返對鞋仔,就好好多.起碼佢冇咁抗拒,願意行下水.後來我都覺得個灘實在係太「腳底按摩」啦!之後我都學佢著返對鞋 🙂
黃昏時候好多人還艇,佢地就咁將隻艇推埋一邊,我地就偷偷地借左一架黎畀小朋友試下,影幾張相咁咯!
個灘好淺水,成日見到D黃黃地既魚,或者係帶有虎斑既魚游黎游去,仲見到寄居蟹!好耐冇見過佢地啦~~~見到佢地好開心.我覺得觀察下水入面既小生物仲過癮啦!
慘慘豬!仲有一隻唔見左個角既海星;'( 陰公!都唔知係咪D人拖艇過淺水區時唔小心整親佢……明明人地先係主,我地咁做同689有咩分別!
我以為佢已經死左啦.曾經執佢上黎,點知佢幾隻角竟然仲軟軟地,好似有少少喺度掙扎咁,搞到我有D驚.老公即刻叫我放低佢,畀佢返落水度.係喎!都係咁對佢最好.
當日都唔少遊人,後來都係CALL的士出返去.搞左一日,成個散曬.


text:
幾經辛苦終於將臭豬B帶咗來呢個世界,生產時候嘅痛楚竟然畀臭豬B嘅降臨而掩蓋過,感覺真係好微妙,真係好開心好興奮,但同時亦好感動.因為,我終於成為臭豬B嘅媽媽啦!
媽咪都好多謝臭豬B能夠降臨我地嘅家,為我地帶來喜悅!臭豬B,你要記住呀,我地屋企每個人都會好愛錫你愛惜你架,你要健康快樂咁成長,咁樣爸爸媽媽就會好開心滿足架啦!
回顧:
當臭豬B降臨嘅一刻,整個產房都再一次熱鬧起來,大家都好開心咁去迎接呢個小生命.助產使好好人咁畀我望咗臭豬B一眼先再帶佢去簡單清潔,而我就要繼續努力「痾」埋個胎盤出來,助產使姐姐好好人,有用手幫我按肚等我可以更易完成呢個Last Step.攪掂之後就幫我檢查會陰,助產使姐姐話我做得好好,所以個會陰無撕裂,只係少少擦損,唔需要縫針,等自然癒合就好了
呢個moment真係要多謝臭豬B,多得佢乖乖地我先唔駛挨縫針既痛(抵錫).當臭豬B抹乾身,而我又完晒啲檢查後,助產使姐姐就將 臭豬B交到我身上.嗰個Moment我真係有少少忍唔住想喊,因為我真係真係要做媽媽啦!個感覺比係之前臭豬B係我肚入面更強烈,實在太感動了!
助產使姐姐好好人咁同我地講話可以畀兩個鐘我地同BB係產房相處,但係助產使之後就話因為臭豬B之前照超聲波見到腸有光影,需要今晚去兒科留醫,要聽日先返來我身邊,嗰下聽完真係又有啲失落,所以更加珍惜呢個屬於我地一家三口嘅 “Our First Moment” ,而助產使姐姐係離開產房之前亦主動話幫我地影張全家幅.
我地一家嘅第一張既合照特別有紀念價值,Welcome to the World My Dear Babe!
因為BB係肚入面嗰陣check到啲腸有光影既關係,所以當離開產房嗰陣我就要同BB短暫分開一晚.好記得當晚嘅心情,其實真係會有種莫名既失落,身邊床位嘅媽媽都有BB陪,而我就無……嗰陣真係有種說不出既悲傷,尤其係當我摸住個肚,已經感覺唔到同BB以前嘅嗰種親近,再加上被其他嘅BB喊聲圍繞著,真係有想喊嘅衝動.我好清楚知道坐月嗰陣喊係唔好嘅,所以就唯有忍住,乖乖地係床度休息,再同老公係whatsapp傾計.
QM嘅姑娘好好人,佢地會教你點樣擠奶而唔日整痛自己,我發現呢個手勢都幾重要,因為當你損咗唔啜得唔泵得嗰陣就大派用場啦!(因為BB唔係身邊未有得埋身住,只可以擠出儲落針筒拎去兒科)
** 第一次擠出嘅母乳叫做「黃金初乳」,係最有益架**
姑娘一路幫我擠一路覺得驚訝,仲讚我叻,因為一次過擠到15ml,姑娘話多數人未咁快上到奶,擠到5ml已經算好好,仲話估唔到我可以擠到15ml.其實聽完姑娘咁講真係加強咗我對餵母乳既信心,知道原來自己都唔係咁渣豆,所以我更加要努力.
當我擠完奶無耐,又到咗探病時間,老公,奶奶同媽咪都來咗睇我,我第一時間唔係顧自己,反而係叫老公代我拎啲奶上去俾BB(因為生完對腳無咩力,要去到當晚11,12點先可以落地磨住地咁行咋).老公上咗成大半個鐘有多先返落來,而我都食飽飽,就係呢個時候,老公就拎出佢嘅手機,畀咗好多佢啱啱係兒科度影嘅臭豬B相同影片畀我睇.一係唔睇,一睇又有啲眼濕濕,我仲同老公講我好掛住BB,老公就安慰我話:「傻嘅,BB係兒科檢查之嘛,無事就會返來架啦嘛,你應該趁呢個時間休息下就真,唔係之後點照顧BB呀.」
的確,老公講嘅都好啱,所以我都乖乖地咁休息,瞓咗一覺好嘅.另外,亦要多謝老公支持我餵人奶,呢個都係我嘅動力之一.
到咗第二日10點零左右,姑娘推返BB來畀我啦終於,一見到BB嗰陣真係有一種講唔出口嘅喜悅.當然,我都把握時間去試下親餵,增加我同BB既相處時間.
BB,請多多指教!大家都係新手,要高抬貴手呀!
Day 2嘅臭豬B,食飽飽就露出滿足嘅笑容,呢個笑容係媽咪最想見到同最鍾意嘅,多謝你呀,臭豬B!
今日係老公生日,咁啱就係探病時間前臭豬B返到我地身邊,唔通BB 早咗出來真係為咗同爸爸慶祝生日?我估應該都係,因為當老公幫BB換片片嗰陣BB整左個蛋糕畀爸爸呀!
老公/爸爸,生日快樂呀!(Btw,點解你個動作好似咁老積咁嘅?!)
Day 3嘅臭豬B,今次食飽唔止係瞓咁簡單,直頭係暈左.
好啦,臭豬B,我地今日返屋企啦,以後你都要乖乖地呀,食多啲訓多啲又Bubu多啲,咁就快高長大架啦!
小學堂:何謂「黃金初乳」?
「黃金初乳」其實係指BB出生後頭幾天嘅母乳,因為初乳含有天然抗體,活免疫細胞,酵素等都可以幫BB增加免疫力,有助BB抵抗同預防疾病.另外,因為母乳有輕瀉作用,可以幫BB排出胎便,減低黃疸既機會,所以真係可以話比起黃金更可貴架.初乳份量雖然少,但足夠供給俾初生的BB,因為初生BB嘅胃其實好細,就好似一粒櫻桃咁!所以準媽媽們係唔需要太擔心架!


text:
呢兩年有唔少動漫經典推陳出新,《龍珠超》是其一,不過近日混戰大會嘅劇情,有巴打卻反而覺得平衡宇宙班牛頭馬面,令人諗起《幽遊白書》嘅暗黑武術大會.
同天下一武道大會一樣,暗黑武術大會都係唔少人心目中嘅經典,嗰種一出場龍爭虎鬥嘅場面,今日已經再搵唔返,100%中的100%令人懷念;就算後來Hunter嘅排球團戰,都已經係兩回事啦;年輕時代嘅冨奸,係有佢立足於世人頂點嘅魅力,即使佢係一個毒男,只要有足夠才華,女神都要反過來做兵幫佢畫畫.同《幽遊白書》個幽助一樣,就算明明係MK仔,都可以有女有power有桑原.
咁L化世人嘅童話故事,真係講你都唔信.
想當年紅白機過度超任,可能冨奸無乜嘢好玩,索性玩認真,畫咗套渾然天成有齊奇幻,BL,心理同格鬥元素嘅《幽遊白書》(後來同出版社鬧翻草草完結有點可惜).《幽遊白書》自然係鬼才之作,但仙水篇先係死前必睇.
仙水篇入面,前度靈界偵探仙水身負七種人格,剩半個月命都要救世,企圖打開魔洞救贖自己⋯⋯呢種強大Boss設定開創先河.仙水爆聖光氣後非聖亦非人,連魔封環都奈佢唔何;聖光氣仲可以實體化變成盔甲,唔係純粹變成超三.
回味幽助同桑原嘅友誼,仙水同樹嘅Guy絆,原汁原味廣東話配音,嗰種草根死臭飛型MK幽助,今日喺MK已經再搵唔返.桑原話:「話之佢係仙水定水仙,就算佢變做潽洱,壽眉,香片,鐵觀音都唔使怕架,打鬼殘佢啦.」決戰後仙水所有用廣東話問幽助:「你頭先好似好high好enjoy咁.」種種緣份偶合,就構成咗我呢類宅男嘅時代回憶了,今日諗返起,真係好寂寞啊.
弊在今日嘅冨奸好似乜game都玩咁,要佢連載仲慘過乜,嚟緊又話要重新連載Hunter喎,相信要復刻《幽遊白書》整隻超任指令手遊出嚟,一定遙遙無期啦.不過好彩,聽講近年幾有誠意密密更新遊戲嘅《怪物彈珠》,將會推出《幽遊白書》crossover角色,仲要正正就係仙水篇添﹗日本仔飛雲,你嘅機會嚟啦,或者你可以喺遊戲入面搵返,令人懷念嘅老MK幽助.


text:
(政府掃蕩 HA)繼續附和咁樣嘅法律,都係間接嘅加害者袁源隆
2017/5/8 — 15:47
一起身果然見到好多人 — 好多係對件事有心,但係受律法主義嘅教條部分薰陶得太犀利嘅人,參與「評論」 HA(Hidden Agenda)事件.多人談論,係好事,證明 HA 再次不幸引起關注,但係,如果每一次講到 HA 比人搞,就搬出 HA 有責任跟足法律規程,唔跟足咪抵死,我覺得,係無全面去理解件事,亦都係將一個普通公民嘅要求定得太高.
當然,在此,我唔係話搞音樂,Rock n Roll 就奉旨公民抗命,就大撚哂,唔洗跟法律規程.不過,若果一群無權無勢嘅公民履行左佢嘅義務,盡左能力,試過哂跟從正常途徑做事,結果都係達成唔到自己想嚮社會所作,合理嘅自我實現嘅時候(我諗無人會覺得聽音樂,請 band 嚟香港係唔合理嘅事掛?),去到呢個位,已經唔可以再苛責公民做唔夠乜乜乜,個責任承擔應該係要轉移到有權有勢政法機關身上.再繼續苛責無權勢嘅公民,話「犯法就要拉啦」,即係 Blame the victim,而呢個 victim 係不合時宜制度所害嘅.
與公民相反,政法機關有權有勢,可以改變現狀.若果公民盡哂義務,都在社會上無法自我實現,政府同法律機關亦要因應公民嘅需求而作出轉變,或係推行政策,或係修改現行法律.
套返落依家香港個情況就係,無權者做哂可做嘅事,而政府各部門就群出封殺,唔去改變問題,唔去滿足社會嘅合理需求,反而係用諸多手段去搞掂「有問題嘅人」.
至於一啲事實上嘅嘢,其實好多,你如果有心評論,理解件事,只要搵多少少資料就可以搵到:唔去申請牌照?點會無,各部門踢足球.工廈消防做唔到?新 HA 做過哂消防所有嘢,check 過哂.working visa 問題?HA 搞左咁多年,點解到呢刻先做唔到?
講到尾,依家政府做法就係唔比你地用咁嘅形式玩音樂,一定要符合佢地官方主旋律;得罪講句,繼續附和咁樣嘅法律,都係間接嘅加害者.守法係好精神,但法律系統本身有無滿足公民嘅合理期望,有無壓抑個人嘅自由權利,都係思考守法守得有無價值時要諗嘅問題.
(原刊於作者facebook;標題為編所擬)


text:
- 關於 香港護眼中心 分類標籤,共1條.
- 喜歡此分類標籤
驗眼終於唔洗走咁遠 – 發現香港護眼中心九龍灣都有得睇
-
- 0
- 2017-03-28
由細到大阿媽都教落眼睛係人嘅靈魂之窗,如果有咩眼睛問題都會好麻煩,所以一定要小心護理雙眼.不過我由初中開始已經因為近視,散光而要戴眼鏡,到大個d又貪靚戴隱形眼鏡,搞到而家對眼成日都好容易乾同埋出晒紅筋.最近係Facebook見到香港護眼中心有個護眼計劃,$400就可以同埋一位親友一齊做眼睛健康檢查,個檢查都好全面,包左好多項檢查,例如測試視力(弱視)及屈光度數,評估雙眼協調能力,色覺普查,眼內壓量度等等,最重要係會做埋黃斑點結構掃描.之前睇報紙知道好多老人家對眼都有黃斑病,嚴重起上黎會盲,最近聽阿媽講對眼都開始唔舒服,我都驚驚地就即刻就趁呢個機會念住帶埋阿媽黎去油麻地分店做檢查,費時因為無檢查而唔知有問題.
本身自己同阿媽一齊住九龍灣,但阿媽年紀比大,出入都唔係好方便,所以去油麻地對佢黎講都比較遠.最近喺德福廣告燈箱見到香港護眼中心會喺九龍灣德福開新中心,見到都有的驚喜,所以最近去油麻地做檢查個陣就問埋中心職員九龍灣分店幾時開,佢地就話我知黎緊復活節就會開,新中心地方仲比較大,環境仲靚.聽完真係好感動,一來間中心喺九龍灣地鐵站附近,近我屋企,二來阿媽又唔洗咁辛苦出到咁遠去檢查,真係方便好多.
- 分類標籤:香港護眼中心
- 展開


text:
女朋友肯撐你追夢,已經別無所求
噚晚篇文咁大回響,其實有啲嚇親.不過如果唔係一個前度,其實我可能一早就唔再寫嘢,亦唔會有篇成為爭論嘅文,如果有興趣嘅,不妨睇下我自己嘅真人真事.
寫字搵唔到錢係事實,毛言地開咗都好幾年,除咗投稿收過聚言一百蚊,爾雅嘅呆總請過一餐飯同上年作者聚會佢包場比我地玩,幫Uber同Yahoo寫過一次嘢,仲有FanPiece放感情文每月平均搵返三幾百蚊之外,其餘嘅文都真係免費開放,一毫子利益都冇.係吖,我好耐之前簽過作家約有機會出書,不過簽完再冇下文,我都唔好意思再問出版社係咪真係會幫我出.
我記得簽約嗰陣我同佢拍緊拖,佢知我鐘意寫嘢,亦都為我有出版社睇中而開心.我問過佢「你會唔會唔鐘意我成日要寫嘢」,佢話「以前都覺得你哂時間架,不過見你有出版社搵而你又鐘意寫,支持你啦」
我冇表現出嚟,但佢咁講我真係好開心.
每晚同佢傾電話,我問佢寫咩好,佢一定係答「寫我」,然後叫我寫完要比佢睇先,佢要做第一個讀者.雖然我一邊同佢傾一邊寫,但每次搵完圖諗完題目,直到收線為止我都只係寫得嗰幾句.你知啦,同女朋友傾電話,你唔落足心機都記唔得哂佢講嘅嘢,仲邊有心思寫文?傾到三點等佢瞓咗我再寫,然後第二日返九半,係攰啊,不過我覺得一切都值.
有時同佢拍完拖我會將細節抽出嚟寫落篇睇落唔關佢事嘅文度,例如嗰晚食飯嘅情景,送佢搭車嘅過程,甚至我心裡面想比佢,但仲未做到嘅承諾.又或者係直接將同佢嘅經歷寫哂出嚟,就好似以前一篇寫長洲人情味嘅文咁.對我嚟講,佢係我靈感泉源之一,因為佢係我最珍惜嘅一個人,同佢嘅回憶我都印像深刻.咁多個女朋友,只係得佢我願意帶去見所有親朋戚友,願意話比大家知,佢係我女朋友.
可惜嘅係,三年前嘅我唔夠成熟,我比唔到男朋友應該有嘅信任同安全感佢,我唔識點樣去維持我地嘅關係.失去佢,我嘅世界未試過咁灰暗痛苦,我甚至有自殺嘅念頭,如果你三年前已經有Like我嘅Page,可能你會有印像.點解我寫嘅感情文由當初積極無比,鼓勵大家勇往直前;到而家愈嚟愈多傷感,無奈?一嚟係人愈大睇嘢愈會唔同,二嚟係同佢嘅分開,到而家都仲影響住我.
對佢嚟講,三年前嘅我最堅持,最盡力做好嘅事就係喺毛言地寫文.諗到乜就寫乜,時事,政治,感情,生活,理想,英超,NBA我都有寫過,或者依個就係點解你好似聽過毛言地,睇過我寫嘅文,但就係唔記得我寫開咩嘅原因.古有睹物思人,而家嘅我依然不時一邊寫文,一邊喺靈感當中記起我同佢一段段嘅回憶,就好似講上年歐聯篇文咁,依然係有關我同佢嘅過去.分手後我地冇再聯絡,我連大家嘅共同朋友都冇再搵,但有時我都會諗唔知佢會唔會見到我寫嘅文,然後發現原來篇文入面多多少少仲有啲關於佢嘅身影?
佢甚少Like我寫嘅文,所以有一次佢Like咗之後我WhatsApp佢問點解咁特別會Like嗰篇.「因為你寫中咗好多香港人心聲,包括我.好似有人幫我講咗心底話出嚟咁,好爽.」依個就係佢嘅答案,而嗰篇文係有關雨傘運動,到而家我都記得.
到咗而家,我唔敢講我夠成熟,但我覺得如果有機會再同佢一齊,或者我可以比三年前做得更好.繼續寫毛言地嘅原因,有部份當然係依個已經係我習慣,但有部份係想話佢知我堅持嘅興趣唔會輕易放棄,而我對佢嘅感覺亦都同三年前一模一樣.我話過一個人都冇咩唔好,我話過而家我可能拍拖都懶,但如果有機會追返佢嘅我一定會做,因為佢就係嗰個我會為佢不惜一切嘅人.
三年後嘅今日,我可能又寫咗一篇令好多人共嗚嘅文.每次見有人Like,我總會去留意下Like嘅人叫咩名,可能我心底期待住再一次見到佢個名,期待我寫嘅文再一次寫中佢心聲,好爽.
原來人唔止老咗會念舊,當你真心鐘意一個人,對佢嘅感覺真係永世不變.
寫寫下,我又眼濕濕.心痛嘅感覺,同三年前一樣.


text:
究竟呢個世界,有幾多人夢想擁有一個小島呢?其他人就唔敢講,澳門打令1浴室嘅小倩肯定係其中一個.不過佢夢想擁有一個海島嘅目的,卻唔係想做一個話畀人知佢幾咁有米嘅島主,而係想喺一個完全私人嘅空間度剝晒光豬,日日夜夜享受無拘無束嘅性愛生活.
有人想買個小島嚟開發做豪華旅遊度假村,亦有人想買個島返嚟,話畀人知佢幾咁有錢.不過小倩想擁有一個避世小島嘅原因,竟然係希望喺唔受外界干擾嘅情況下,剝光豬同最鍾意嘅人享受無拘無束嘅性愛.小倩解釋:「我之所以要搵個咁偏僻嘅小島,全因我以前嘅經歷所致.因為隨住科技嘅進步,屋企唔單止有電視,每個人更有一部或以上嘅手機,搞到曳曳都唔專心.」曳曳唔專心?小倩點頭話:「我以前遇到嘅男朋友,佢哋曳曳時唔係鍾意睇住個電視,就係喺曳曳到半路時,就要跑去聽電話,你話咁分心又點會玩得過癮呢?若然去咗小島就唔同,因為嗰度冇電話又冇電視,曳曳時咪可以專心一致囉!」
原來去到咁偏僻嘅地方,目的只係為咗喺曳曳時,唔想男友分心.其實想達到呢個目的好易啫!去啲窮鄉僻壤咪一樣得.小倩搖頭話:「我仲有另一個原因想買個小島o架!就係因為我好鍾意喺屋企剝光豬走嚟走去,更經常幻想有日可以喺唔着衫嘅情況下,享受陽光同埋涼風,呢種感覺真係好舒服.」想咁做其實都唔難,去天體度假村或海灘咪一樣得.小倩就話:「咁呢啲地方始終都係公共場所嘛!更何況我知道呢啲地方只准裸體卻唔可以曳曳,如果我同男友情到濃時想即刻交歡嘅話,就要返去房間至得,你話幾咁冇癮呢?」原來小倩想做個光豬島主!不過想達成呢個願望,睇怕都要努力儲錢至得喇!
身高:5呎3吋
三圍:34,23,34
撰文:魂
攝影:昌


text:
You are here
床事變悶?4招重燃火辣辣高漲性慾
初相識嘅伴侶當然事事新鮮有趣,新嘅體位,新嘅速度.慢慢地,兩個人不斷喺刺激嘅trial and error過程中,搵到你兩個最愛嘅行房時間同地點,體位同速度,然後再過多一段日子,大家都慣咗喺一星期嘅某一日,喺某個地方用某一種體位完成床事,一切都變得平凡(即係悶).明明大家好愛對方,但床事卻好似一潭死水,咁點算好?以下4個方法,可以幫你同伴侶重燃床上愛火.
匿喺屋企全日愛
好多人一諗到要令床事再次升溫,就一定係要搞大龍鳳,又要book五星酒店,又要成張床舖滿玫瑰花瓣.其實呢,呢啲門面嘢,做咗當然有幫助,但唔係重點.我講緊嘅係一啲小改變,例如轉個行房嘅時間,轉個地點,轉個體位咋.即係平時都係夜晚愛愛嘅,就試吓morning Q啦,平時喺睡房張床嘅,就試吓轉去廚房囉,又或者一齊請一日假,全日乜都唔做,淨係喺屋企慢慢做,密密做愛做的事,係咪聽到都覺得好過癮呢~~~
試吓矇佢眼
五官之中,矇眼係最容易帶來新刺激架,無論係矇你定係矇佢,或者兩個一齊矇都得,真係即刻搵返初初相識時嗰種翻雲覆雨嘅刺激架,萬試萬靈呀!如果想玩聽覺,可以播啲啱beat嘅歌,兩個人一齊跟住音樂擺動身體,唔怕錯beat,而且真係好high!想玩味覺都好簡單,拎啲嘢食舖喺身體嘅敏感部位,不過事後要清潔囉,我建議入廚房玩(係呀,其實喺廚房洞房真係好正架)!
暫時唔准傳教
其中一個最容易撻返著床上愛火嘅方法,就係唔准用平時做開嘅體位.試過大家協定一個月唔准傳教,結果一齊發掘咗好多唔同嘅刺激體位.不過有人係特別鍾情傳教士體位,而且唔傳教去唔到高潮嘅,咁就定規矩要到最後先可以用啦!想絕啲嘅話,可以試吓協定一個月內只可以錫錫,唔准愛愛,保證一個月後你哋會纏綿返兩個月呀!
邀請特別嘉賓進場
唔好誤會,唔係講緊threesome呀,而係性玩具呀!其實性玩具係一項偉大發明嚟架,而且設計愈來愈貼心,有一個人寂寞時用,亦都有畀你同伴侶愛愛時用,令床事刺激度double up!新手仲未接受到,不如試吓由潤滑劑開始,買支會發熱嘅lube,無論係用口定係埋身肉搏,嗰種暖笠笠嘅感覺真係搞到人返尋味架!
Text: Lucy Lamb


text:
本來講攝影唔駛講政治,只不過,講起 Contax G 喺E-Mount用嘅接環問題,實要講到中國人文化一啲劣根性,因為好多 Contax G 鏡用家由AF返到MF,仲要經常唔知自己手上嘅 MF 接環會唔會瓜老襯,同中國人果啲劣質QC,同唔負責嘅 Customer Services,有十分之密切嘅關係.
Contax G 用家嘅煩惱
作為一個細個就對住Yashica相機長大嘅人,Kyocera嘅機同鏡對我殊不陌生,我Contax三大家族都玩過,除咗Contax N嘅相未有時間沖,亦無數碼版做比照,我可以比較 Contax/Yashica 系統同 Contax G嘅分別,Contax/Yashica嘅蔡司色彩最為正宗,呢點無得傾,特別德製果堆鏡,但 Contax G嘅明銳同通透感,其實一枝 Contax G 任何鏡頭都可以叫 Sony 自己出果堆蔡鏡返去早抖,所以 Contax N 同 G 鏡擁有人,希望有 AF 接環,係可以理解,亦好有市場.而最無知識產權概念嘅中國,用逆向工程技術,自己出咗相關接環,包括 Fringer 嘅 N系接環, 用有幾間廠嘅 G 系接環.
N 系可能本身係比較電子嘅機(本來設計同EOS相似),加上市場細,無人爭,Fringer做得好好地,都應該只此一家. G 系出過3家,有 Techart , Yeenon 同 Dao-Tech ,幾年前買大家滿心期待,但食電都算,畢竟用傳統摩打,最大鑊係易 hang 機,說明書同使用方法一舊飯,呢幾年仲勁,喺網上搵唔番說明書,亦搵唔番 support ,依家用到接環 hang 機,係等一排唔用之後,會突然好番,跟住用完一排又仆過街.所以最後要買 MF 接環,只不過 MF 接環唔係使用困難,就係經常用到報銷,煩都煩死.
依家 Sony A7II 都有五軸防震之下,加上中國人自己做臭個朵, Contax G 接環都係剩番 MF 玩.雖然我最希望仍然係 Sony 由 Kyocera 買晒所有知識產權,然後先推出 Contax N 同 G接環,再改進番自己手上果堆所謂蔡司鏡.講真, Sony 自己出果堆鏡,真係又貴又膠,你用埋我果份,玩 AF 不如買番 Canon 算喇.


text:
愛港之聲 最近又見報,只不過唔係示威打人,而係高達斌手腳唔乾淨,所以被其他 愛港之聲 成員公開數臭,成為所謂愛字系土共團體醜聞系列又一單,差唔多 愛港之聲 一類嘅組織,好多都已經因為錢財嘅問題公開開記招互相數臭.
愛港之聲 都係一班人渣
我歸納吓近年果啲搞愛字頭團體嘅名人,同埋佢地果啲醜聞
- 愛護香港力量林悅:偽造文件呃恆生銀行按揭要坐監,議員都無埋.(東涌北啲人,依家仲選個新民黨嘅,我對呢個選區部分人嘅智商好質疑).
- 撐警大聯盟李偲嫣:被前 愛港之聲 成員彭春娥指係呃人,又係咁.
- 愛港之聲 高達斌:又係指帳目不清.
點解呢班友成日都係有呢啲問題,因為呢班友,本質係一班亡命之徒,其實佢地係收錢做爛頭卒角色,特別泛民中人普遍係錫身,所以佢地頭炮係故意衝擊一直有潔癖嘅公民黨,後嚟其他泛民中人唔夠硬淨陸續受害,既然呢班友係一班僱傭兵,你覺得呢班友會有乜嘢道德界線,因財失義係預咗,佢地搞嘅活動有幾多人係真心參與,其實大家係心中有數.
所以如果你識啲長者,如果係信呢班人渣,就俾林悅,李偲嫣同高達斌嘅報導佢地睇,究竟係示威嗌兩句令到高官尷尬大罪啲,定係手腳唔乾淨大罪啲,如果你屋企啲長者揀前者,證明佢地根本無得救,一班思想仲維持喺大清帝國年代嘅長者,根本係教壞細路,正所謂為老不尊,教壞子孫,定係呢班友,呢啲長者,最好喺投票果日,帶佢離開香港玩好,費時佢地淪為種票黨嘅一員,累人累物.如果佢地揀係後者,就至少令到呢班長者兩邊都唔幫,唔出嚟投票幫土共,或者喺WeChat,Whatsapp傳長者圖已經係十分之好,因為佢地要支持泛民,其實因中國人果種奇怪嘅民族主義信仰,已經變得好難.
但可以肯定係,只要中共繼續用埋呢啲人渣,土共繼續有呢啲因財失義嘅事,大家記得要將佢地因財失義嘅事跡記低落嚟,造成一個系列,再加埋柯創盛,葛珮帆,國力書院果啲假學歷事件,問吓你屋企識嘅人,究竟一班雞鳴狗盜之士聚集嘅政黨或者集團,仲係唔係幫得過支持得過,我想知佢地點答.


text:
做藝人壓力大就係人都知,就好似2011年參選香港先生嘅黃建東(Derek)當年雖然贏得「最具演藝潛能大獎」,不過可惜其後無綫都冇咩俾機會佢發展.簡單嚟講,出到街,你可能會認得佢個樣,不過佢個名你就未必知道.而無綫人工唔高就係眾所周知,所以黃建東就決定靠自己能力拍咗一段港版《PPAP》,希望獲得更多關注.點知真係俾佢爆紅,好短時間短片就已經獲得過萬個Like,亦終於令好多人知道佢叫咩名.
靠自己努力,佢亦終於搏到無綫俾多咗機會佢.啱啱喺《降魔的》做完戀襪癖,瘋狂聞馬明對臭襪嘅的士乘客,轉個頭就喺《降魔的番外篇 - 首部曲》飾演懶叻科學家,都總算終於唔使再做茄喱啡.不過今次難得擔正,佢就竟然肥咗成個碼,連試造型嘅時候監製都忍唔住講咗4次黃建東真係好肥.劇照中佢同楊潮凱一拍埋就顯得更加身形龐大.
佢就話原來係因為壓力爆煲,搞到佢經常食嘢.因為自《PPAP》之後,佢好想突破自己,希望拍一條可以超越《PPAP》嘅片.佢亦知道好難,但係可能俾自己太大壓力,搞到好似患咗暴食症,要靠借食去減壓,好多時收工返屋企,其實唔肚餓但係都會去開雪櫃,好想放嘢入口.佢覺得身體深處好空虛,想要填滿自己嗰個感覺,但係填極都唔滿,佢覺得最恐怖係控制唔到自己.
雖然Derek有試過打泰拳,不過好似都唔成功,所以佢決定嚟緊會去揾精神科醫生朋友嘅診所同佢傾下,希望傾完之後佢會舒服啲啦!


text:
緬恩斯vs利華古遜遊蹤|空狗愛睇波
Mainz 2:3 Leverkusen
2016/09/24
要睇自我介紹?睇呢度喇↓↓↓
空狗望到丁都長,終於等到一年一度嘅德國之旅!雖則係香港直飛法蘭克福,但其實呢我地機組人員住嗰間酒店係位於緬因斯嘅~
呢間酒店就巴閉,基本上如果有球隊作客緬因斯,首選都會係呢間酒店.小弟之前都聽過有同事撞到史特加,禾夫斯堡,甚至係德國國家隊.(喺instagram見到啲空姐又要唔識班國腳,又要湊熱鬧同佢地影相,心諗點解呢啲機會唔係留俾識貨嘅人😤😤😤) (另外,正正係呢間酒店咁巴閉,所以佢地係好唔鍾意我地公司同事的.你知啦,小農基因好難避免喺公眾場合高談闊論,又好難避免貪小便宜R下著數咁.)
喂講返重點先,就係呢我地到埗嗰陣,真係見到利華古遜架大巴泊住喺酒店門口!!!即係話,空狗同小豆距離,只有0.03!亦即係話,就算飛完班通頂機,都唔洗旨意瞓覺😂😂😂
沖完個涼,空狗就落咗大堂等球員,仲見到幾位預備好哂波衫大頭相簽名筆嘅球迷.等咗一陣,就見到陸陸續續有球員落到嚟集合,其中小豆更加係一出𨋢就俾幾位球迷圍住~ 空狗都唔執輸,即刻攞出公司筆同酒店紙要佢簽名😂😂😂 我仲show返幾年前我地喺Carrington (曼聯訓練基地)嘅合照俾佢睇添!
小豆!
禾蘭!
又名Giggs 0嘅傑斯寧……
利華古遜教練:舒密特
目送佢地上大巴之後,空狗都出發去球場啦~ 球會安排咗穿梭巴士喺中央車站接載球迷.原來球場係喺一大塊等待被開發嘅空地中間,大家沿住一條路直入球場,中間有好多伯伯專問球迷回收啤酒樽,喂阿哥,啲德國佬咁飲得,拎返啲樽返去換到唔少錢㗎!
由Hbf(德文嘅中央車站咁解) 去球場
行入廢墟中.
去票房攞咗飛就入場(即場攞飛加3歐dklm).唔知邊度睇過呢個Opel Arena好似有個花名叫「紅色盒仔」,球場只係得一個入口,男還男女還女咁排隊等俾人通櫃,呀唔係,係搜身.
四四方方起哂角,我喜!
原來緬因斯開波之前都係唱《你永遠唔會一條友行路》,金田空狗即刻發現咗一個重大秘密:就係我肯肯定高普專係揀唱呢首歌嘅球隊嚟執教,先後有緬因斯,多毛毛,以及係現時嘅利物浦……
個阿姐會跟住音樂起勢un.
Mainz其實係以節日,盛會而聞名嘅城市,呢件特別版幾繽紛!
緬因斯街坊福利會
飛.
小豆招牌跪地祈禱.
細細地幾骨緻㗎~
小弟好想睇嘅武藤加紀今場冇落場,但其實緬因斯上半場係踢到幾有效果嘅直接足球,中後場一有球權就踢上去俾黑人前鋒哥度巴湧.呢位前鋒勝在又勤力又夠「牙搾」,配合馬利同快速嘅保辛斯基,利華古遜後防對付佢地幾頭痛.但小豆真係太~勁!緬因斯只係領先咗一分鐘,後防一下漏頂就俾小豆把握到,左腳射入追返粒.雖則利華古遜後衛都唔執輸派返粒膠,角球走漏咗馬利,俾佢門前撞入,半場Mainz 2:1 Leverkusen.
下半場唔知係咪過咗數,緬因斯走哂樣😂😂😂印象中佢地根本做唔到一次似樣嘅攻勢.利華古遜方面,後防換入大隻佬Tah搞掂咗哥度巴,中場換入咗德國國腳禾蘭激活進攻.但最關鍵就係高佬中鋒兼球會象徵傑斯寧:一下子壟斷制空權,兼解放咗小豆.小豆入嘅第二球,就係經傑斯寧頭鎚二傳,右腳射門省中對方後衛笠死門將.及後利華古遜都已經控制咗場波㩒住緬因斯嚟打㗎啦,小豆仲有次中柱波.終於到九十一分鐘,緬因斯又係漏頂一次長波,俾攝喺後面嘅小豆頭鎚絕殺!
講到呢度,各位益友有冇發現一樣嘢,就係小豆嘅帽子戲法分別係由左腳,右腳同頭鎚組成!你地話,小豆係咪真係好勁?😂😂😂
向隨隊作客的球迷致謝.


text:
立法會上月通過修改《議事規則》後,民主派會議召集人莫乃光曾揚言要百倍奉還,結果喺前日嘅立法會大會變咗撼頭埋牆,泛民明知唔夠人都照交呈請書,似乎想營造氣氛話畀公眾知「嗱!都話咗畀人閹咗(口架)喇!」睇吓社會有乜嘢反應,點知公眾係零反應.輿論慘淡,泛民都唔敢隨便點算法定人數,有泛民中人亦話點敢亂打鐘,一陣流會再續會,顯示到修改議規嘅好處就弊傢伙喇!換言之,泛民已被嚇窒咗,唔敢亂闖關驚捉蟲,直情變咗驚弓之鳥嘞!
話說前日嘅會議有約十次點算法定人數,大部分都係由人民力量嘅陳志全提出,間中有毛孟靜同朱凱廸幫拖,其中一次要去到十四分三十多秒先夠人,差少少就會流會.有泛民中人話,依家比建制派更加驚會流會,差一個人就流會嗰刻真係諗緊好唔好入去,入與唔入都係兩難.
點解?泛民中人就解釋,始終係修改《議事規則》後首次,點樣流,乜嘢情況流,乜嘢人令到個會流,都係要諗過度過,唔係按新《議事規則》,主席可以宣布流會後又再續會,咁就變相為建制助攻,顯示修改嘅好處.所以佢話呢個咁重要嘅時刻,點樣去做要整個泛民去討論.
被喻為另一戰場嘅財務委員會,將會討論修訂委員會同其轄下人事編制小組,工務小組嘅會議程序,進一步打擊拉布.另有泛民中人話呢個戰場無得打,只要過半數人支持就改到,建制派唔會唔夠人改,只好冀望吓會唔會有甩轆.佢又話最絕都係如果項目喺工務或人事編制小組獲得通過,喺財會再討論就要得小組議員同意,咁咪即係綑綁要人投票唔畀講?
泛民未來方向會係點?暫時都無泛民政黨可以答得到,但有人就話經過修改《議事規則》,六人被褫奪立法會議員資格後,泛民各板塊之間多咗體諒.前路未明,泛民個個都變成驚弓之鳥,正所謂「敵不動,我不動」,邊個郁親都係牽一髮而動全身,都係企埋一邊等「出頭鳥」安全啲,廢事捉蟲變罪人嘞!


text:
香港啲黑警,一直以嚟2014年放亂催淚彈唔駛俾代價,我諗佢地知道 MP5 機槍嘅生產商,德國Heckler & Koch已經明顯唔再賣槍俾一啲非民主政體,包括馬來西亞,生意集中喺北約成員國或同等民主國家後,我諗香港差佬,包括PTU等,如果無 MP5 執勤可以攞乜武器,都幾頭痕.
你敢用 AK-47 代 MP5 ?
Heckler & Koch 開始唔賣武器俾啲獨裁國家嘅做法,一方面以往有啲醜聞,喺德國被人鬧爆,另一方面,歐盟國家,特別係德國,好多企業已經對果啲獨裁國家避之則吉,好似點解香港差佬點解無啦啦改為揸歐霸(IVECO),有「想放假,揸歐霸」惡名嘅歐霸,因為德國好多車廠,根本唔想同香港警察拉上任何關係,歐盟國家普遍都係.如果遲吓歐盟再收緊啲政策,恐怕香港警察剩番啲東風可以揸,屆時我真係留名食花生,揸架咁嘅車可以點追賊.大家都知,以往平治Sprinter係表現好好,作為警車,Sprinter嘅可靠度係無話可說嘅.
依家 Heckler & Koch 唔賣 MP5 俾香港警察,香港警察以為有取代品,咁我唔係咁樂觀,Sig Sauer係德國公司嚟,相信Sig Sauer都會唔賣槍俾香港,Glock都未必可以再賣俾香港好耐,因為佢係奧地利公司.好啦,跟住香港警察用果啲武器,都係美國公司嘅,一旦《美國-香港關係法》一改,你覺得美國會再賣警察用槍械俾你香港?屆時,香港警察好大機會係無晒西方國家武器同車輛可以使用,全面改用中國製或俄製產品,我諗係遲早問題.
如果香港警察夠膽用俄製武器,啲訓練同彈藥點搞本身已經係問題,但最大鑊,一定係使用中國製武器,有俄製或蘇製武器果種唔穩陣,但中國製果啲山寨貨,喺品質同設計問題上,仲衰過俄國原裝版,你日日揸住呢啲武器,一係真係要郁手果陣,根本發射唔到,一係突然失驚無神走火,走咗火去邊度,就完全係你嘅運氣決定.我留名食花生,香港警察擦中國鞋擦得咁過癮,一旦由武器到車輛全面中國化果陣,呢班友返工果陣仲笑唔笑得出.


text:
我今日睇啲讀左派理論讀到走火入魔,對果啲悼念Steve jobs嘅人,講到佢地同魔鬼一樣,我唔係盲目Mac友,但條氣唔順,我覺得有必要丙爆佢.
1. 富士康第n跳,當然係hihi,但hihi果個叫郭台銘,唔只蘋果一間公司會搵鴻海代工,HP都有,你又唔丙爆HP?
2. 比起其他電腦公司,我相信蘋果嘅弱勢社群關懷,分分鐘比其他公司強,藏人一直都有無手機用,無法用自己文字發短信嘅問題,雖然中國移動同Motorola一齊出過藏語手機,但幾多人買得到呢啲手機(大家知中國政府對藏文嘅滅絕態度),但iPhone 4成為第一個支援藏文嘅一般手機.所以今日最多謝Steve Jobs,係西藏人,我想問,其他公司,唔計Google,做得到咩?Steve Jobs對西藏文化嘅關懷,我係估唔到.
3. 喺微軟霸權嘅年代,唔計Open source運動,邊個依然頂住,仲成功打番微軟轉頭?
香港好多啲走火入魔嘅左膠,我欣賞香港大學師生監察無良僱主SACOM對富士康同蘋果嘅監察,因生產iPhone同iPad而死或傷嘅工人,佢地係應該得到賠償同平反,但有人如果話到Steve Jobs係希特拉果啲,我回應係:先生,你係時候食藥.呢啲己經係是非不分嘅極端左派,呢班友千祈唔好上台,否則隨時搞出波爾布特出嚟.波爾布特同希特拉,都係果個級數嘅垃圾.


text:
唔知你有冇睇過無線電視新聞台製作嘅《睇新聞學英文》呢?由資深傳媒人褚簡寧Michael同靚女主播陳嘉倩主持,一個透過時事學習英文嘅節目.第一次睇呢嗰節目嗰時感覺都算可以,嘉倩BB提出係平日新聞中出現過嘅英文去請教Michael.兩人關係就好像師徒,由老行尊Michael帶住較新嘅陳嘉倩.我立即聯想到好多年前同樣由無線製作嘅《成語動畫廊》.動畫大師許誠毅有份建構出來嘅熊貓博士同機械人YY,令我係睇搞笑卡通片嘅同時學識咗唔少中國成語.
講番正題,有養眼嘅嘉倩BB同經驗豐富嘅Michael做一個節目本來冇咩好挑剔,正所謂美貌與智慧並重.但我睇多幾集就發現有啲唔對路.一個最簡單不過嘅老師學生設定,都比無線搞禍.亂搬龍門,做老師嗰個一時勁一時流,而學生就一時蠢一時醒.喺個節目裡頭耐不耐就會見到呀Michael會問番嘉倩轉頭,問佢某一句英文點解,但又唔係因為要考下嘉倩喎.這令到我覺得好無厘頭.
為咗證自己冇搞錯,真係無線一時一樣,老師同學生身份隨意對調,係寫呢篇評論之前我特登去咗嗰「賣TV輸吧」網再睇下呢個節目.唔知係好彩定唔好彩,一睇第137集「有志者高鐵可成」就見到Michael 問陳嘉倩點解會係 “Where there is a will,there is a way. 唔係When there is a will,there is a way.” 雖然語氣同用詞看來未至於好無知咁,但嘉倩BB後來答Michael “我冇錯呀,而係你記錯咗啦!” 真係戥Michael唔抵.一個寫了幾本《又中又英》教人英文嘅人,一個係英語世界打滾咗幾十年嘅人竟然會唔記得一句咁常出現嘅英文句子?太不可思議了.再加碼睇多幾集,又見到Michael問,咩係“Stonewalling”.又一個唔係難唔係新嘅字,我都唔知可以講咩好…
可能無線唔想嘉倩BB表現得太白痴,冇咗一個主播應有嘅學識,所以有咁樣嘅安排.但如果無線想嘉倩都有個專業啲嘅形象,好心一開始就唔好有學生同老師設定.就當係Michael同嘉倩一齊發掘啲佢地認為普羅大眾唔識嘅英文,然後作出解析就算.如果硬要嘉倩教Michael, 不如由佢教Michael啲比較新的潮語好嗎?
唔知你有冇聽過某某藝人因為驚破壞形象,所以不停要求導演改劇本令到自己不至於太無能,太低B,太樣衰等等,最後搞整套戲都不倫不類.這就是《睇新聞學英文》的問題,可能你會覺得做節目不同演戲,但其實所有創作都會涉及到角色和角色設定.既然你嘅劇本有博學老師同虛心學生,唔係要有咩喜劇效果的話唔該你寫番呢個老師同學生應有的行為出來兌現.角色連戲真係好重要,因為觀眾會憑此信服或者反駁你所建立的世界.
最後想說,無線抄自己嘢都抄得唔好,多年前的《成語動畫廊》比現在的《睇新聞學英文》做得好看好多.這簡直就係我從《成語動畫廊》中學回來的 “東施效顰” 的一個實例.
睇片:


text:
隨著元朗大量天價樓盤發售,愈來愈多隱世又有食力的食店被識飲識食既香港人發現,隨著新x期,美食x女既洗板,元朗美食似乎愈來愈多人認識,我諗大部分元屯天既人提起自己心水既餐廳一定有元朗既餐廳份,當然居住屯門既我都有一批心水餐廳,今日決定分享一間呢排好常去既餐廳-富記菠蘿堡.
其實呢間都係師兄介紹俾我,一開始我真係以為菠蘿堡係一間專賣菠蘿包既麵包既店舖(因為我真係好喜歡食菠蘿包,一諗起下午茶3點3食菠蘿包配杯奶茶,幸福感爆分)所以我有好大既期望.
由於我地去既時間係3點幾4點幾左右,加上我地都唔係太肚餓,所以我地決定share黎食.入富記菠蘿堡無理由唔試下招牌名菜,其實佢地都有好多選擇,姐係菠蘿包再自己配搭唔同既配料,總有一樣岩自己食,加上菠蘿包即叫即入焗爐加熱俾你,重點係價錢一d都唔太貴!師兄首先發板,依佢所見菠蘿包要配太陽蛋再加牛餐肉,一啖蛋汁mix牛餐肉外加熱騰騰既脆皮菠蘿包,直頭人間極品!我自問要求比師兄高,做女仔當然成日都三心兩意,最後叫左個all day breakfast,港式既all day breakfast你又食過未?我就食過鳥.其實呢個同西式都好似,一般都有煙肉,炒蛋,腸仔,茄汁豆咁,分別在於餐包變左做菠蘿包.Yes,又係我最愛既菠蘿包.感覺唔錯既,菠蘿包夾炒蛋加蕃茄,值得一試,重點又黎啦,就係價錢唔貴,只係50-60左右就有交易,得閒經過可以試一試.
等緊食時候當然最好同老闆「r」水吹,老闆話佢d夥計之前都係茶餐廳做左好耐,所以有番咁上下既功力,一般咖啡奶茶一定難唔到佢地啦,我飲得豪氣少少,即刻加錢轉飲特飲.呢個凍咖啡紅豆特飲值得一讚既係真係唔太甜,咖啡味都出既,我本身好怕飲野好似飲到糖水咁,飲到就快糖尿病咁,咁呢杯都幾岩我口味,都符合依家講求健康飲食既香港人.但如果要挑剔既話,就係紅豆唔夠淋,有少少硬.個人喜好紅豆冰最愛食d紅豆蓉,一啖奶一啖紅豆蓉,諗起都爽!
Ps.呢間營業時間去到零晨兩點,夜晚訓唔著真係可以落街食番個港式all day breakfast!
Pss.呢間真係小店,俾個tips大家~如果想食得輕輕鬆鬆,可以叫外賣或者係放lunch, 放學時間外既時間黎食野!因為真係好多學生哥鍾情菠蘿堡~
Author:Heng Heng


text:
成功男人背後的女人 麥雅緻無條件撐張頴康追夢
Mon Nov 28 2016 11:40:11 GMT+0800 (中國標準時間)
撰文︰Take it e時
每個男人背後都有一位默默支持自己嘅女人,無論你條路點行佢都會無條件支持你,仲好鼓勵你落力去做,睇嚟張頴康已經搵到呢個人.
前日張頴康喺《TVB馬來西亞星光薈萃頒獎典禮2016》勇奪飛躍進步男藝人獎,除咗感謝TVB俾機會佢之餘,亦多次對住鏡頭感謝太太麥雅緻(Angie),因為佢嘅無條件撐起頭家,先可以令自己無後顧之憂繼續發「演員夢」,難怪臨落台前都要高呼一句:「老婆,我永遠都咁愛你!」
知慳識儉
女人慳家係會加分,麥雅緻都係一位「慳妹」,從來唔會亂使錢買名牌,拍拖一定要食高級嘢?NO,麥雅緻同張頴康拍拖活動,就係睇下戲,去下海邊拖手散步,食下便利店雪糕,夜晚唔使去山頂,食下地道大排檔已經足夠,夠晒貼地!
▲真係冇講大話,麥雅緻真係鍾意去食大排檔㗎.
無條件支持老公
出道16年嘅張頴康本身唔係一位大紅大紫嘅演員,試過因為收入不足而放棄演藝事業,但因為一次車禍令佢明白唔可以咁易放棄,佢唔甘心連試都唔試就退出,於是同老婆講要返無綫,麥雅緻就講咗呢句:
一個女人可以無條件支持男人去追夢,呢下真心有型,難怪張頴康得獎時不忘多謝太太.
心靈支持
麥雅緻唔止支持張頴康去追夢,仲喺心靈上彌補咗佢嘅童年遺憾.說話張頴康身於破碎家庭,母親喺佢4歲時離家出走,試過俾同學笑佢冇媽媽,張頴康喺成長路上缺乏母愛,但佢個心依然掛念生母,而堅持唔用藝名,只係希望有朝一日可以同佢相認:
一直用自己真名張穎康,沒有改過,她如果尚在世,應該會看到我.
麥雅緻嘅出現,令張頴康對家庭充滿期盼,婚後兩年麥雅緻為張頴康生下女兒,自此一家三口樂也融融,張頴康坦承太太為佢填補心靈上嘅缺口,表示全靠太太彌補佢嘅童年遺憾!
▲張頴康係一位好重家庭觀念嘅男人.
互補不足
能夠走埋一齊,唔只要外在興趣相投,仲要內在都有相同價值觀,先可以互補不足,好似張頴康同麥雅緻,大家都會為家庭而出力,唔會將壓力偏重任何一方,而喺娛樂圈呢個染缸,二人仍能獨善其身,尤其張頴康一直零緋聞,只因個心始終喺對方到.
最緊要我哋個心都係向住對方,我老公又冇乜向外嘅心,佢成日都教我,兩公婆應該一齊對外,而唔係對內,唔好內鬨
▲「小朋友一定要錫,但係老婆更加要錫!」,估唔到張頴康原來都咁sweet.
能夠娶到一個知足體貼,處處為家庭著想嘅太太,絕對係無數男人嘅畢生願望,難怪張頴康自言係天下間最幸福嘅男人!
圖片來源:張頴康 麥雅緻 專頁
#張頴康#麥雅緻#無條件#追夢#撐#心靈支持#e分鐘


text:
September 13, 2016 · 學術上有人話香港係一個雙言社會,書寫嘅時候唔用粵語,而係用另一隻鄰近語言去書寫,而書寫嘅時候唔係寫古典語,所以算係現代語雙言現象,世上類近嘅只可以同瑞士德語嘅例子比較云云 (Snow, 2004 et seq). 若然屬實,即係話大家寫嘢嘅時候係抑制住自己嘅粵語思考,轉台用官話思考,再將官話寫出嚟.既然寫嘅係外語,就要依照呢隻外語嘅群眾習慣,因此要遵照純官話區嘅標準都講得通. 然而,呢個講法同現實大相徑庭.香港學生如果唔係接受普教中,學習嘅時候係以母語去讀中文,用詞彙對應規則去揀字,將同通用中文唔同嘅詞彙語法做個轉換,保持用母語思考,透過轉換去寫一隻多咗人睇得明嘅折衷文體. 實際嘅操作,香港嘅情況唔係瑞士式嘅現代語雙言,反而同古典語雙言(即係舊陣時學文言文嘅原理)似得多.事實上香港普遍使用嘅通用中文,更加似係喺文言文之上大量官話語法同新詞.呢個現象同阿拉伯語,新挪威語嘅情況相近. 對於香港嘅中文書寫群體而言,加入咗大量官話元素嘅通用中文,可以話係文言文傳統嘅延伸.通用中文雖則借咗唔少官話,但係應用起上嚟,文字係公家,官話冇光環,話語權在於講任何中文嘅文人.標準好寬鬆,一隻書面語,各種語言自行增減,官話話者,或者中國語委只不過係其中一批用中文嘅人,無權話事. 當然呢類書寫文字唔及直筆寫母語(例如粵文)方便,寫出嚟同母語相距甚遠,但係對唔用粵文嘅人而言,呢種係佢哋嘅主要(甚至係唯一)書寫文字.我哋唔可以無視呢班香港中文使用者呢套書寫習慣,假設用官話語法必然要受官話嘅標準機構制定嘅單一規範.作為文字,通用中文嘅出發點係官話,但係一日寫中文嘅人係用粵語思維,一日官話都唔可能凌駕中文. 不過呢點假設係建基於粵語教中文之上.保持到粵教中,中文就係用粵語寫字嘅其中一種書寫體.粵教中失守,轉用普通話教中文,噉香港就會變成瑞士式雙言現象,文字話語權要拱手相讓.我哋唯有希望喺呢件事發生之前,粵文可以建立到足夠支持,去令到粵語嘅生命力延續落去.
Read More »


text:
喺白人眼中台女,甚至亞洲女性都係唾手可得,佢地視亞洲女性尤如性玩物芸芸,然後就有好多人出嚟話咁樣係歧視,係白人到而家都睇其他人種唔起.
或者大家嘅圈子當中都會有一個特別出眾嘅女性,不論身型外貌氣質都遠遠拋離其他人,只要佢出現就一定會成為全場朝點.或者有好多人鐘意佢,但可能追佢嘅人就一個都冇:一係覺得「佢咁靚一定有男朋友」,一係就覺得自己冇機會,未打先輸.
唔係講笑,我覺得依個開場白真係好好用,當然前提係要你食煙同時你見到條女都係煙民.
無可否認,我同佢嘅性生活都真係算多姿多彩.但對男人嚟講,同女朋友做或者打飛機始終係兩種唔同嘅感覺,要一個男人因為有拖拍就唔打飛機真係唔多講得通.雖然同自己鍾意嘅人享受魚水之歡真係開心又舒服,但始終我地唔係自己搬咗出嚟住,要做嘅時候只能趁屋企冇人,又或者比錢爆房.再加上有時返完一日工真係冇乜精神同體力,有幾次真係攰到依頭完事過唔夠三十秒就瞓著咗,連事後攬下佢同傾下計嘅精神都冇.
我真係諗唔明有咩人有資格去話蒼井空,或者笑佢老公「娶個公廁返嚟」.
平時我喺冬天長期都係做人肉暖爐,難得今次我同佢角色互換,而且睇落佢都好享受我依位客串退熱貼提供嘅溫度.就喺依個時候,佢講咗句所有男人都抵擋唔到嘅說話.
呂麗瑤話比人性侵犯依件事動全城可能係受之前荷里活嘅影響造成.一個女仔喺自己生日嗰陣決定將心結講出嚟,指證又好發洩又好,我都覺得係一件好事:你想惡有惡報,都要受害人首先勇敢指證.不過當發聲得到廣大市民留意然後紛紛留言支持之後,「被性侵」突然好似有另一個作用咁.可能係我主觀,可能係我性別定形,但一個女仔訴說自己比人性侵犯嘅經歷,理應係有種盡訴心中情嘅釋放,例如自己其實好驚,但細個驚到唔識反應;或者係侵犯者有權有勢,自己唔識點反抗.至於依頭話自己試過唔止一次,嗰頭又好冷靜咁分析法律觀點,又強調因為喺大陸發生所以法律咩都做唔到,我希望因為事主真係女強人,睇得開放得低而又用平常心去提醒其他女性,所以可以寫得咁冷靜.
加煙稅係咪真係可以令人去戒煙呢?我又唔覺喎.由我細細個有印像開始一包煙賣十幾蚊(嗰陣報紙檔仲有散裝煙賣),到後嚟29,39,50,55,57咁加,升幅拍得住樓市,但咪一樣仍然係周街煙民.冇錯,每次啲煙加價都有一班人話「佢再加我就戒」,喺我以前讀書返便利店兼職嗰陣好多成日嚟買煙嘅人都咁講.但結果我啱啱做嘅時候係39,到後嚟我走嗰陣就算賣到55,佢咪一樣每日過嚟買煙.
以前睇得多鄭伊健,成日覺得叫得芬蘭浴嘅地方都龍蛇混雜;到大個終於知道芬蘭浴即係桑拿依種好普通嘅活動,但就到我女朋友覺得唔正經,怕會有啲專比男仔嘅特別服務,所以到而家我都未試過三溫暖到底有幾暖.
如果你女朋友算係靚女,我諗你都有試過對付狗公嘅經驗:明知條女有男朋友(即係你),但仲唔知醜咁一直搵機會埋身,說算女朋友已經拒絕到出哂面都「不離不棄」,直到你出現屌哂鬼先可能會避一避風頭.靚少少都搞到咁,如果你女朋友係出名少少嘅女神,即係FB或者YouTube有幾千過萬Follower的話情況只會更差,甚至會痴線到有人影丁丁圖同埋白色液體圖比自己嘅女神都時有所聞.做到咁出面嘅大有人在,而暗地裡對住你女朋友打丁亦自然大有人在.
十個男人九個要面,比人話食軟飯唔多唔少都會覺得難受.一嚟好似自己靠女人先生存到咁,二嚟自己結咗婚唔可以親手比到老婆幸福,比著我會好想煎巴自己.有啲男人為咗「彰顯」自己地位,會對住老婆發爛渣甚至郁手——愈係覺得自己比人睇唔起,愈要搵地方去表現霸氣,結果愈搞愈衰.但張繼聰受嘅閒言閒語就算比普通人高千百倍都好,只要睇佢早兩日講嘅嘢就知佢依然放老婆感受係第一位.自己比人笑唔緊要,佢依然出嚟為老婆支持打氣.
吸血女,鬼護士,女喪屍,入夜嘅酒吧街通街都係女人化身而成嘅妖魔,而佢地大多數都有一個共通點:無論扮咩都好,身材一定會Show哂出嚟.臉上面係濃到冇得再濃嘅妝,身上面係唔同男人都想囡囡著嘅Cosplay衫.平日要佢地係床上面著都未必肯,今日個個都爭住著出街.
香港人無恥的地方還有很多.比方說我們一方面不齒中國人在香港大吵大鬧,拖著行李橫衝直撞;但在日本,香港人卻會把這兩種行為完完整整的搬了過去.我們常常說中國人只會大呼「服務員」毫無禮儀,但香港人對服務行業的態度可以比中國人更差.還有訂了服務讓民宿準備好一切卻「No Show」,為了芝麻綠豆少事投訴只是想要那一點點的賠償,Heidi那件事可以看出香港人有多愛對「自己人」冷言冷語⋯⋯要數香港人的無恥地方,實在太多.
沒有當初iPhone4出現時令世界驚嘆,沒有像iPhone5推出時的引頸以待,iPhoneX的出現更像是蘋果為了追趕世人的要求而推出:無線充電,全瑩幕設計,臉部解鎖等固然是現今智能電話最高等級的技術,但比起以往iPhone破格創新,讓人意想不到全新功能,如今的iPhone已經不是讓其它品牌爭相抄襲的天之驕子
每當我喺FB喺IG見到啲女放咗張靚相上去,我都好佩服佢地男朋友:明明最辛苦係影咗幾廿次,搵唔同角度,甚至要趴地咁影嘅係條仔,但最後全部都係讚條女「好靚」啊,「瘦咗」啊咁,甚至吸咗幾條狗公返嚟.「下屬嘅功勞係上司嘅成就」唔止日本,原來香港都啱用.
講外表唔係差,甚至有一種睇片仲靚過睇相嘅感覺(嗱,你唔好話我知你冇睇過),而且一個喺床上面配合度咁高嘅女朋友,冇邊個男人會討厭.講真吖,好多女仔連含都未必肯,仲話要拍片?你今晚準備定瞓廳都可以.你話我咁諗好膚淺咩?有幾多個女仔大叫碧咸靚仔同時講得出佢邊年效力過邊隊,又喺邊年掛靴?大家都係咁膚淺架啦.


text:
苗栗縣縣,市政府暨所屬各單位,地政,戶政,監理,稅捐分類中總共有 100 筆資料,以下是 1 - 20 [第 1 頁].
苗栗縣,市政府暨所屬各單位,地政,戶政,監理,稅捐- 公共事業,苗栗縣
苗栗縣政府國際文化觀光局
苗栗縣, 苗栗縣苗栗市為公路1號
苗栗縣政府人事處
苗栗縣, 苗栗縣苗栗市府前路1號
苗栗縣政府稅務局
苗栗縣, 苗栗縣苗栗市府前路46號
苗栗縣政府工務處
苗栗縣, 苗栗縣苗栗市自治路50號
苗栗縣政府環境保護局
苗栗縣, 苗栗縣苗栗市經國路四段79號
苗栗縣政府稅務局
苗栗縣, 苗栗縣苗栗市府前路46號
苗栗縣政府勞動及社會資源處
苗栗縣, 苗栗縣苗栗市中正路532號2樓
苗栗縣政府教育局
苗栗縣, 苗栗縣苗栗市中華東街62號2樓
苗栗縣政府地政處
苗栗縣, 苗栗縣苗栗市經國路四段825號
苗栗縣政府建設處
苗栗縣, 苗栗縣苗栗市府東路1號
苗栗縣政府漁業科
苗栗縣, 苗栗縣苑裡鎮苑港里苑港55號之2
苗栗縣政府工務處
苗栗縣, 苗栗縣苗栗市/建中地下道及英才路/建中街
苗栗縣政府工務處
苗栗縣, 苗栗縣苑裡鎮/苑裡火車站旁地下道及中山路
苗栗縣政府工務處
苗栗縣, 苗栗縣竹南鎮/環市路南側地下道及環市路/光復路
苗栗縣政府國際文化觀光局
苗栗縣, 苗栗縣三義鄉廣盛村廣聲新城88號
苗栗縣政府工務處
苗栗縣, 苗栗縣苑裡鎮/介壽路地下道及台一線中山路/介壽路
苗栗縣政府老人福利服務中心
苗栗縣, 苗栗縣後龍鎮中心路121號之5
苗栗縣政府環境保護局
苗栗縣, 357 苗栗縣通霄鎮竹林段112地號
苗栗縣政府工務處
苗栗縣, 苗栗縣苗栗市中正路玉清路口
苗栗縣政府工務處
苗栗縣, 苗栗縣頭份鎮交流道中正一路交叉口


text:
尋日開始流緊啡,主要係d好淡色既分泌物,同埋有些輕微晚經痛,諗住靜待星期五嘅來臨.
今日係主日,我哋一如以往係黃昏嘅時候去聖堂望彌撒,望完彌撒就去餐廳食嘢.點知,意外就係喺呢個時候發生.
今日M痛嘅時候都多咗,而且有好多粉紅色同埋啡色嘅分泌物.我初時以為一直都會係咁嘅狀態,直至星期五.但係去聖堂嘅時候,我一直都有M痛.而且M痛仲越嚟越頻密,我覺得自己好似真係嚟M咁.
喺聖堂,大部份時間我都選擇坐起度,因為真係幾痛,我都唔理人點睇啦.忙完彌撒,我哋就好似平時咁去餐廳食嘢.今日我哋都專登選擇一間平時睇落好少人嘅餐廳,但係今日唔知做乜,間餐廳勁多人.
當時其實我已經好攰啦,但係都要食嘢架,所以都要頂硬上.見到間餐廳咁多人,都要塞埋去攞張飛排隊.為咗慳時間,我就叫老公帶小朋友去玩具反斗城行下,同時比少少時間自己安靜.因為我真係幾痛,個肚好似拿住拿住咁,我覺得就好似嚟M咁頭一兩日咁痛.
等到咁上下,我覺得自己越嚟越熱.成個人標曬汗,我一直睇手機,諗住咁樣分散自己精神,唔想集中喺唔舒服嘅感覺上面.
但係等咗好耐,都未到我個Number.我對腳好痺,個肚又拿住拿住,成個人好似就嚟要暈咁樣.我問個夥計攞咗張櫈你坐下,好彩個夥計都肯.等咗好耐好耐,終於到我啦.我一起身,就覺得下身湧左好多野出嚟.我以為好似平時嚟M咁,可能沖咗好大舊嘅血出嚟.但係我feel到我嘅下面真係好濕,等埋老公來,我就即刻去廁所check吓.


text:
容許我係以「細路」既身份形容自己,雖然已經出身係職場游走左幾年,但係自己既爸爸媽媽眼中只係個細路,其實由細到大我都無直接咁問過佢地我應該點走將來既路,我只係估計佢地希望我有份穩定既文職工作慢慢做上去養活到自己,家用就視乎屋企經濟實際情況俾,但暫時好似未有好轉既跡像出現……
未踏入社會大學前當然會想得好理想,出到黎先知道原來自己倔強正直既性格係會好易處處碰壁,起碼係轉左兩份工後先開始習慣將自己自動轉mode,開始掌握到捉摸上司心理.中間嘗試過裸辭,心入面真係好懼怕,就好似睇過既日劇入面講有位爸爸突然失業,依然日日一早出門,去公園坐到傍晚時候先返屋企,當無事發生過一樣,唔敢同屋企人講事實.最痛苦係竟然對身邊最珍惜既人都唔可以毫無保留地講自己既感受,罪惡感揮之不去,只能急急腳搵番份工做,再編個藉口話係搵到份更好而走人,唔會提及有過真空期.
有好多網友同小熊傾訴過類似既問題,佢地情願搵個陌生人去宣洩感受,希望有人能體諒個種煎熬,唔想爸爸媽媽覺得係自己唔生性,唔識諗,而質然去做一個廢青.
比較和競爭係可以帶黎動力,但用得太過,反效果係可以嚴重到令一個人精神完全扭曲.
係每次既親戚聚會入面,就更深切體會到呢種壓力,上一代既不停搵自己既仔女黎比較,「而家做緊咩工啊?搵緊幾多啊?升職未啊?」如果唔係基於尊重長輩既禮貌,真係一早發左脾氣,講過又唔記係心,而且我份糧有幾多需要同親戚交待咩?你又憑咩去judge我份工有無前途,係咪一份荀工?以前有個表哥會考成績得個位數字,當時啲親戚係人地背後指指點點,嘲笑佢一世無出頭,娶老婆都無錢.過左幾年,表哥誤打誤撞入左行做紮鐵,以為賣勞力搵多啲,就撞正建築界需要呢類專業既人手,際遇就係咁,可能一夜之間就唔同晒!而家個個梗係改晒口風,讚佢有遠見識揀工啦!而我呢啲細個讀書考第一時就讚到飛天,而家搵得比表哥少,親戚們就不停勸喻我入政府做公務員,大惑不解我唔去選擇份油工.
聽到好厭倦,除非你成為專業人士,否則往往就標籤左做政府工先係人生羸家,佢地不停主張係為我好先特地提點我,我仲應該要笑住去感謝佢地咁寶貴既意見.腎上腺迅速飆升到一個點,都堅持要忍耐!如果我入唔到既話,就會認為我呢個細路係無本事,其他業績出色既MNC,大規模既港資公司和公營機構佢地都不屑一顧,眼界狹窄得令人悲憤.
我地呢班細路已經長大成人,唔好再待我地係棋子般指揮住要點樣走,待遇和際遇係呢個時代都變得好唔同,以你地有限既資訊將我地隨意無限咁比較,其實係一種傷害.


text:
間屋啲電線見佢曲曬, 睇真D, 啲膠爆開左, 見到入面D 紅黑線. 搵人黎睇睇, 原來個電力系統超out, 除左overload之外唔識跳, 水線得個樣, 無接地既. 睇清楚D, 中電個錶箱原來有兩組線出, 師傅話係犯規, 一個錶箱只可以有一組線出. 仲要全層二樓只有一條唔知18定20amp 既線供應, 熱水爐開左己經差唔多爆煲. 開埋冷氣真係會過熱. 咁多年都未著火, 真係唔錯. 要全部線拆曬佢換過, fuse 箱都換. 唉, 又要洗錢.
Archive for 2008 年 11 月
電力工程進行中十一月 29, 2008
校服誘惑十一月 16, 2008
話說屋企轉用newworld電話十一月 15, 2008
個sales又話係租pccw線入屋,又sell電話又sell boardband.
我想轉電話,但又唔想轉boardband,廢事轉左啲細ISP變差左就煩.而且有個now tv都有個新聞台好睇,於是決定轉個電話去樓下個地址,樓下本身無任何電話用緊,咁佢就要拉條新電話線去樓下,就無辦法攪到我樓上條ADSL啦!點知,到安裝果日至發現,佢地唔使拉線,而係比個VOIP router我插入我個boardband度,VOIP router出黎再插普通電話.又插多個火牛!!!
佢收我七十幾蚊一個月,簽左野佢走時至同我講話送多個號碼比我,係兩條獨立線,可以同時講.有優惠無理由最後至講比我知架?同人講起,人地話最平三十幾一個月!!即係話個sales強行比左兩條線我,收左兩份錢.
好彩兩條線我都用得著.我住丁屋樓上,妹住樓下.以前都係得一個電話號碼,佢用dect phone樓上樓下收到就算,但我妹成日煲電話粥,攪到我有電話用不得.
咁而家有多線,咪買多個DECT phone比佢用囉.如果要拉線落樓下就好大工程,如果個dect phone主機插我到,又要插多個火牛!
平D電話費既代價,就係插多個火牛同router.
隻VOIP router可以當普通有線router用.對大部份用戶黎講,我估應該好夠使.但我已有N router,如果佢有802.11N既型號比我,可以諗諗只係用佢隻router取代我現有呢隻.可以插少個火牛.
而家雪櫃頂有
ADSL modem
SMC 802.11N router
D-link VOIP router
DECT phone 主機#1
DECT phone 主機#2
全部都要火牛!!!
買左dect phone比我妹至發現,有set 舊既siemens喺屋企無用一排.原來可以直接比個舊既佢用!Orz


text:
睇完每豚表演又急急腳去大水族館,因為五點鐘會有喂食鯨鯊表演.
一過咗入閘口,就見到一個放滿海星同海心嘅水池,個個都伸手去同佢哋嚟個親密接觸.
我淨係敢摸啲海星咋!我知啲海心滑潺潺,我見有個日本女仕模到打晒冷鎮咁!都係咪搞我嘞!
再通過一個有好多熱帶魚嘅水箱.
哩條應該係班嚟咖!Yummy !
嘩穌眉呀!正呀! (真衰,嚟睇魚就掛住食人哋!)
跟住會經過好多個展區,但由於時間關係,室內光線又太暗,我哋唔係好識調教部相機,所以最終只係將哩啲部份記入腦中就算了.
最後去到全場嘅焦點嘞!真係好多人啊!
未出發前已經睇過哩個畫面N咁多次,所以好多人入到去到嘩..嘩聲,但我自己就平靜得多啊!
Hmm....條鯨鯊比我想像中細.
其實我覺得佢哋幾慘咖!三條咁大嘅魚比人困咗喺個大水箱入面,游嚟游去都係得哩啲啲地方.
準時五點,水面有工作人員放啲蝦落水,啲鯨鯊就將開佢哋嘅大口開餐啊!
睇完鯨鯊開餐後就準備離開,哩個半圓形通道都係熱門影相嘅地方.
喺記念品店行咗陣就差唔多要回程返去旅遊巴嘞! 之前落斜唔覺,而家要上返斜路,好辛苦啊!
經過鯊魚館,無時間入去睇啊!
重有好多展館,每個門口都整得好靚啊!
重要行多四,五條哩啲長長嘅電梯先出到門口啊!
例排又係有人遲到,不過跟住係返酒店,都已經無咩所謂啊!
返到酒店門口,突然刮起大風同勁大雨,啲雨係打橫掃過嚟,不過只係個幾字落完啊!哩幾日沖繩啲天氣都係咁呀!
萬豪酒店大堂,由於第二日全日都會喺酒店內活動,酒店嘅情況就留返下篇先詳細介紹啦!
就放住張由房望出去嘅黃昏景先啦!
我哋入住哩日係星期六,好多日本人都嚟沖繩渡假,我出發前上網睇過哩兩日啲房係full晒,所以領隊話哩日晚餐會比較多人,好彩佢一早已經幫我哋訂好位,哩餐旅行社安排咗幾個餐廳比我哋揀,琉球料理,中華料理,自助餐同BBQ自助餐,我check過酒店收費沖繩料理就要6000円,而其他就4000円,但我細妹就想食BBQ,而且領隊亦極力推介BBQ,所以就選佢啦!
當晚真係幾多人,全個餐廳都滿座,所以我哋要同團友夾台坐,我哋被安排同兩個妹妹仔坐,佢哋真係好細個,二十歲都未夠.
其實選擇嘅食品唔算太多,但啲蝦,帶子都幾新鮮啊!
又係一碟已經搞掂咗我,而且嗰兩位妹妹仔咩叫做生同熟都分唔開,一係唔熟就放落口,一係就燒到啲嘢好似舊黑炭咁,最後我同細妹唔底得頸,燒埋比佢哋食呀!所以又hea咗啲時間比佢哋,而家啲九十後真係....! 有個重話有啲水泡喺個身到發出嚟,要領隊第二日帶佢睇醫生,但重不斷咁食海鮮同牛,我同佢講咗佢都好似唔多聽入耳.佢最後原來係出水豆呀!又發燒,搞到唔可以同我哋一齊返香港呀!詳情下兩篇先再講.
食飽飽就返房沖涼瞓覺,一嚟前一晚瞓得幾個鐘,二嚟哩日嘅行程真係好攰呀!所以要早抖呀!


text:
中國近排玩紅衛兵式對付外資公司, 萬豪 酒店集團當香港同台灣係國家,即刻被中國政府玩嘢對付,達美航空都係.查實,呢啲台獨港獨問題係唔係政治,唔係囉,只不過中國用政治手法對付潛在商業對手,呢種做法就可能太過無賴.
萬豪 收購Starwood嘅副作用
大家仲記得,擁有Sheraton同W Hotel嘅Starwood集團,本來由中資公司買落嚟,但後嚟中途殺出個程咬金, 萬豪 酒店最終成功收購Starwood,呢次收購係中國啲土豪少咗走資機會兼無面,係去到2017年3月,海航集團至收購到希爾頓酒店集團嘅25%股權,變咗大股東,滿足咗中國人嘅虛榮心.雖然依家海航集團都按咗希爾頓啲股份俾銀行,只不過, 萬豪 真正傷害中國人嘅玻璃心,或者瓷器心,唔係當香港同台灣係國家,而係搶走中共官員嘅心頭好,而 萬豪 酒店集團點炒人都唔會救到自己,因為問題早喺2016年種下禍根,中國人根本唔係做生意,而係為面子同為啖氣,完全係匪夷所思到爆.
同樣,達美航空得罪人,唔係因為當 香港 同台灣係國家,好多航空公司,都要根據ICAO規矩當台灣同香港係國家,而係喺Skyteam合作上面,南航同達美航空關係唔多好,南方航空想加入Oneworld(反過嚟,國泰航空同Lufthansa越走越近,隨時Brexit後加入Star Alliances都唔奇,因為依家Star Alliances係Lufthansa主導,而且越嚟越多香港人同德,奧,瑞三國關係密切.),所以,邊度關港獨同台獨事,知道呢啲商業關係,就知呢啲中國人做生意嘅仆街嘢,就係明明係商業問題,但用政治方法解決,仲要係政治暴力,你估做中國生意果啲人唔知乜事咩.果啲五毛仲做啦啦隊,唔係收咗水,就係有人被人當咗免費勞工都唔知乜事嘅死傻仔囉.
所以歐美政府如果有一日要強硬對付中國,一定係得到商界支持,因為商界唔見得喺中國搵到錢,仲要得罪共產黨,隨時被中國政府搞到一鑊粥,唔搵番自己嘅政府報復又點得呢.


text:
今天的工作,是為了明日爆鑊
阿朋友,
乜你唔知你今日做既野,就係為左聽日爆大鑊既咩?唔止你,每個打工仔都要承受呢個過得一日得一日既命運架啦.
你睇,你爆左鑊咁多次,點解死極都死唔去既?咪就係因為你生存既原因,唔係就為左第日死得好慘咩?
我知人人都話你靚仔,但都唔可以打橫黎,當無事發生過固喎.既然呢隻鑊同搞大人個肚都差唔幾,咪咬實牙關咕聲吞左佢囉.
往日掛響嘴邊 Who wants to live forever! 跟住打死罷就,至死方休既豪情氣概去左邊?!你有冇試過做野前已經預左今次出錯機會率係百分百?未咧,咁咪代表你仲唔化囉.繼續做庵春喇你!
篤背脊
紙上我係偽君子,人前我係真小人.響老頂放假期間篤佢背脊都夠膽死,嘿,嘿嘿.
道理響我呢邊我怕乜!嘿,我篤背脊成個過程一早就 jar 住呢隻中指喇,梗係臉不紅耳不赤喇,做 whistleblower 喎,威!儲定彈藥孖叉人,擺正鋪士捉人黃腳雞,餓狗搶屎扮比人跣低有幾難?
之但,阿老細,又唔洗去到咁盡,比次機會佢喇.(你話呢份虛假人情味係咪又可以令自己立於不敗呢?)
小肥羊
同 AK,綿綿,嘉倫妹一齊烚下烚下.剛出城既我都係第一次去小肥羊,抵食就唔算架勒,不過地方就確係幾適合聚舊囉.
呢排幾位既近況,各有各精彩.個個都已經磨拳擦掌有曬計劃(滿肚密圈),唯獨得我見步行步(如履薄冰).Well,鬼叫我多女吼咩,做人真係幾煩.
中年男人最唔曉反應既說話
- 你係咪男人黎架?
- 今晚做咩唔得既?
- 我已經係你既人咯.
- 不如送條呔比你丫?
- 等陣陪我買衫!
- 你有幾多條o靚呀?
(by 另一位中年)


text:
旅行團行程一開始,我哋先坐個幾鐘頭車到登別,去參觀登別地獄谷.除咗地獄谷外,行程仲有個所謂嘅藥師如來像.車!….咪原來又係同一個景點.
唔 … 真係無乜特別,好普通嘅一個旅遊景點.只不過係個山谷有少少煙霧出嚟.(如果講類似嘅景點,我覺得喺摩周湖附近嘅琉璜山特別D.)
反而嗰日個天幾靚.
之後就返咗酒店等食晚餐.點知返到房,見到有兩個職員幫我哋舖緊日式床舖,好熟練,好快手.
之後就落咗去食酒店嘅自助餐(三大蟹宴,和洋壽司刺身自助餐).個自助餐有好多嘢揀,仲有三種蟹任食.D蟹唔算話好好食,但已經好過香港D自助餐食到嘅,我食咗都唔少.其他食物普普通通,無乜驚喜.
較為特別嘅係有三款雪條,細細條,望落普普通通,但食落幾好食.
食完之後,我哋去咗酒店附近睇下,散下步.
跟住就到今日嘅重頭戲…..浸溫泉.呢個喺我哋今個旅程第一個浸嘅溫泉,亦都係最大,最舒服嘅一個.個溫泉浴場有好多個唔同泉質,溫度嘅池俾你浸,亦有個室外嘅池俾你試下露天風呂.其實浸溫泉真係幾舒服,我亦都好享受喺溫泉浴場沖涼,另有一番風味.(因為影唔個溫泉,放張酒店相頂住先.)
第二朝食完早餐,先去咗登別伊達時代忍者村参觀.個景點十分普通,自助遊一定唔會去.周圍影下相算.
反而走嘅時候,見到佢門口有棵樹長滿紅葉,幾靚.
跟住就去登別水族館MARINE PARK參觀,估唔到都OK喎.有王帝企鵝巡遊,近距離睇海豚同海獅表演,比海洋公園好睇.仲有水母,小丑魚同其他海洋生物,影咗唔少相.
跟住就到咗食飯嘅時間,呢餐係到所謂嘅蟹御殿海鮮市場食"毛蟹風味石狩鍋".起程之前,喺網上search過,除咗D跟團嘅人有提過,根本就揾唔到佢嘅資料,好明顯呢個所謂海鮮市場,根本專做旅行團生意.结果一去到,個導遊二話不說,叫大家喺鱈場蟹池旁邊排隊,每組團友攞一隻蟹.我已經覺得奇怪,無理由會係免費咁筍,但係個導遊又真係無提過要俾錢喎.一問之下,每隻蟹要成萬三円.呢個價錢,如果喺香港買隻新鮮嘅,一D都唔貴.但喺北海道,有乜理由叫我用比喺千嵗機場仲貴嘅價錢買隻蟹.而且本身仲有個團餐,所以我哋只係叫咗light小小嘅嘢試吓 ﹕一個海螺刺身同生馬糞海瞻刺身.後來證明唔買隻蟹嚟食係正確嘅.
一上到餐廳,發現個石狩鍋湯底只得清水同昆布 (唔緊要,導遊解釋過,日式係噤), 跟住到火鍋料,得幾塊三文魚同幾隻唔係好新鮮嘅毛蟹腳比四個人分.基本上以香港嘅水準,做火鍋湯底都嫌佢淡.咁嘅份量,根本就唔會食得飽.(我哋從來無諗過今餐原來係等於唔包)
到兩個刺身,味道好一般,好失望 (個導遊之前仲係咁話啲海螺好食,叫我哋一定要試)…. 諗落,好彩無叫到隻蟹.而且到後來發現,佢啲刺身嘅價錢,比札幌同小樽魚市場嘅貴咗近兩倍.
食完飯之後,坐咗約一個鐘車去洞爺湖,架旅遊巴停咗喺湖邊15分鐘比你參觀同去厠所,只夠你影幾張到此一遊嘅相就要走.
跟住就去水果園,任摘車里子.今年天氣遲咗轉暖,連應該過氣嘅士多啤梨都有得摘….雖然已經係水尾.D士多啤梨好細粒,不過好甜.D車里子,同香港賣嗰D好唔同,唔係棗紅色,而係黃色或者橙紅色.摘咗好多,食得好飽,味道都OK (一於當下晝嗰餐係留肚食水果啦) .
走之前,喺果園度買咗支100%純萍果汁飲,好好飲,比喺日本超市買個D好飲得多.
之後,我哋返酒店食自助晚餐(鱈場蟹,和洋自助晚餐).呢晚個晚餐無"琴"晚咁豐富,咁多選擇.雖然都有鱈場蟹任食,不過好細隻,味道亦好普通.


text:
冇計啦, 由BSD開始, 次次都係假跌, 拖長d睇連金融海嘯都係假跌, 要真跌既話, 要跌足三五年有反彈冇升幅, 唔易
在下有個睇法, 美國今次加息可能都係加得一兩次, 結果港樓今次都係假跌, 但係三五年後美國通漲先黎料, 到時先真加息, 香港d新樓又係咁入伙, 到時先開始真跌
好多人講長線收租供得起樓價幾貴都唔係問題, 其實係岩一半, 你八千蚊呎買, 依家萬四, 租金頂到供樓, 當然冇問題, 但係如果今日萬四蚊買, 或者萬八蚊買黎收租(幾貴都冇問題嘛), 租金升幅追唔上, 回報降低, 如果加息或租金跌少少, 回報再降低, 好容易就會租頂唔到供, 變左要自己貼, 自己貼錢當然亦未必係問題, 當儲錢就得, 只要超長線樓價升返就賺返晒, 咁樣問題主要有三個, 1/會唔會持續加息?加幾多? 2/ 政府有冇心同力去大推供應拖低租金? 3/ 樓價長線係咪一定升硬?
3個問題都唔易比答案, 睇好睇淡都大把理由, 其實睇好者都係想用理由証明自己將來一定sure win, 其實win又洗乜証明? Win左贏過億身家後大可以出書講自己既發達歷程, 如果場波仲踢緊不如專心踢埋場波先啦, 睇淡者都就想証明總有一日會平買到樓, 咁正唔咁估, 任何投資市場同產品都會有波幅同跌市既, 港樓照計唔會係例外, 前提係特區政府真係放棄高地價政策, 呢個又係好難講
講一堆廢話又冇結論, 真係唔好意思


text:
姓葉的好聽的名字有哪些呢?姓和氏,是人類進步的兩個階段,是文明的產物,那姓葉的寶寶該如何取名才好聽,下面由姓名網為大傢介紹,姓葉的好聽的名字!
姓葉的好聽的名字
(1)姓葉的好聽的男孩名字
葉懿涵 葉豫 葉鎬 葉辰樂 葉可泯 葉芯 葉國鳳 葉傢傳 葉國全 葉曉菁 葉建華 葉乃力 葉政德 葉彥寧 葉泉宏 葉昕辰 葉緣 葉全勇 葉碩易 葉窿燁 葉佳軒 葉曉彗 葉棲鸞 葉龔 葉嘉勉 葉學森 葉敬偉 葉敏吉 葉曼淇 葉冰安 葉思旗 葉今 葉肫 葉立新 葉選清 葉顯東 葉一飛 葉義 葉小嵐 葉弟清 葉秋彤 葉成鄆 葉志安 葉同 葉果爾 葉萬意 葉丹 葉哲輝 葉海宸 葉紫涵 葉衍汐 葉笛 葉雲軒 葉夢堂 葉一菡 葉紅江 葉為 葉雅竹 葉婉如 葉洪清 葉靖予 葉珈洛 葉會敏 葉雨珂 葉訖會 葉煦 葉運珍 葉翔 葉財豪 葉科學 葉鬱珂 葉晨春 葉一 葉欽校 葉敏海 葉志峰 葉明明 葉曉楷 葉瑞武 葉炅旭 葉延 葉建行 葉鴻瑕 葉一卜 葉曼雲 葉雨笑 葉曉苓 葉新志 葉唯一 葉韶峰 葉影 葉橋林 葉岱徇 葉太欣 葉周宏 葉豪傑 葉乖乖 葉易君 葉楚梵 葉鏵心 葉亦詩 葉心琦 葉諾靜 葉時榮 葉小萌 葉唐育 葉思洋 葉成 葉聖
葉煜斐 葉囡囡 葉超躍 葉晨 葉皓陽 葉一然 葉睿哲 葉天一 葉頁 葉姝羽 葉嫻翎 葉忻桐 葉偉明 葉思毓 葉明峻 葉豐運 葉謹之 葉芮寧 葉奕德 葉南 葉水 葉楚奇 葉澤葳 葉思羚 葉妤 葉遠橋 葉曉冬 葉一林 葉紅霖 葉嘉 葉儀楊 葉啊 葉鑰 葉盛域 葉鳳岐 葉承飛 葉臣 葉娃 葉柳依 葉鏡鏡 葉哲涵 葉郝 葉懷靖 葉偉淋 葉戎敏 葉璐 葉泰程 葉辰禹 葉元階 葉偉琰 葉情 葉惠濤 葉慧林 葉雨玄 葉紅軍 葉傳 葉鐵鎂 葉豹 葉金之 葉秀敏 葉美蘭 葉孟祥 葉國璋 葉丹焰 葉韶涵 葉力淵 葉真步 葉絮 葉紫涵 葉北健 葉惠彬 葉昶歟 葉虹糧 葉心顧 葉威 葉應澤 葉士健 葉紅竹 葉一統 葉兢逸 葉丁升 葉晶晶 葉丙然 葉嘉茵 葉譽寧 葉浩雲 葉語軒 葉睿曄 葉泓昕 葉小偉 葉太蘋 葉立 葉國珍 葉青藍 葉俐蔓 葉狄銘 葉浩男 葉菱憶 葉亞蘭 葉禹霖 葉國富 葉志四 葉林 葉華鵬 葉杲 葉翎嘉 葉采 葉霆宇 葉瑜琪 葉志晨 葉清暉 葉淑園 葉靖爍 葉方汶 葉涵槊 葉慶華 葉小軒 葉鋰 葉欣儀 葉振奎 葉啟堯 葉硯宏 葉建輝 葉皚真 葉驍威 葉慧琪 葉楓淼 葉哲仕 葉森 葉思葶 葉旭
》》還是沒有找到滿意的名字?不妨問問大師.
葉快樂 葉紅建 葉沃華 葉林姍 葉肅玫 葉延華 葉芳菲 葉穎釗 葉年鴻 葉煜嶽 葉腕伽 葉火 葉美子 葉健宇 葉及已 葉靈兒 葉路康 葉斯玨 葉培鐸 葉曉慶 葉路遠 葉雨桐 葉渝傑 葉一澤 葉路明 葉傢祥 葉浩天 葉明波 葉樂樂 葉辰奕 葉也 葉屹 葉於程 葉海弘 葉櫻迪 葉蔭三 葉小 葉志楷 葉翼軫 葉汶扈 葉宗政 葉愛 葉光中 葉乾倫 葉克佳 葉巍鑫 葉三學 葉羽馳 葉文然 葉丹 葉春明 葉亞民 葉威 葉慎平 葉世寬 葉穎恒 葉孝女 葉殳阡 葉克能 葉傑 葉語欣 葉為成 葉亮清 葉海強 葉軼 葉宇晨 葉禮 葉張敏 葉先強 葉松巍 葉癸華 葉曦喬 葉緒柯 葉高遠 葉曉嵐 葉軍楊 葉時華 葉禳蟓 葉文樹 葉卓彪 葉稼奇 葉玉冰 葉茂森 葉智民 葉越涵 葉子俊 葉思翔 葉欣二 葉希波 葉展皓 葉建華 葉禹希 葉睿豐 葉仲祁 葉唯 葉曉慧 葉瑜冕 葉壯飛 葉寶鸚 葉嘉琛 葉瑞昆 葉知樂 葉一妃 葉久源 葉帆 葉道麒 葉俊雄 葉琛昀 葉榮容 葉航 葉世寧 葉維翰 葉達源 葉盈惠 葉成亮 葉寶蘭 葉語瀟 葉謦安 葉芹 葉傢鎮 葉奕明 葉福海 葉域 葉飛靈 葉潁 葉志北 葉睿賢 葉曉龍 葉雨樓 葉朗 葉山神 葉香凝 葉宇 葉雨琰 葉禹諾 葉天雄 葉又舞 葉光滿 葉與昕 葉驛 葉大偉 葉洪東 葉丹丹 葉宏偉 葉曉敏 葉亞欣 葉寶利 葉依遙 葉燁翔 葉麗勇 葉篤軒 葉宇彤 葉昌禎 葉裕東 葉博瑋 葉敬 葉巧金 葉風鈐 葉汀蘭 [1] [2]
(2)姓葉的好聽的女孩名字
葉幼怡 葉冬琳 葉雲琳 葉香英 葉漢文 葉俊美 葉慶霞 葉瑛瑜 葉焱美 葉秀凝 葉雙怡 葉蓓婷 葉朝英 葉冬花 葉美潔 葉艷萍 葉欣媛 葉餘霞 葉偉文 葉琳元 葉紫瑤 葉思婷 葉英穎 葉素花 葉紅紅 葉秀艷 葉斌英 葉蘇花 葉怡秋 葉可瑩 葉美雪 葉如英 葉詩倩 葉正妍 葉怡緯 葉宇英 葉妍文 葉婧雲 葉雪琴 葉欣芳 葉海娟 葉怡萍 葉健琴 葉瑤月 葉碧瑤 葉秀彤 葉怡紫 葉智英 葉小萍 葉怡妹 葉興文 葉佳艷 葉靖文 葉佑蓉 葉琴花 葉鈺文 葉莉莎 葉習茹 葉靜芳 葉培芬 葉旭紅 葉裴瑤 葉婧文 葉瑛 葉蓓玉 葉愛梅 葉詩麗 葉現霞 葉雄英 葉英 葉利美 葉妍坤 葉山瑤 葉怡瑩 葉燕輝 葉雯潔 葉峰芬 葉雨瑤 葉芮琳 葉曉雪 葉茹涵 葉怡彤 葉希文 葉惠艷 葉依萍 葉詩妍 葉鑫婷 葉璽蓉 葉燕喜 葉莉心 葉妍詩 葉月琴 葉怡潔 葉梓嫣 葉玲惠 葉翠花 葉嫡秀 葉春艷 葉虹艷 葉傑紅 葉照芳 葉寶玲 葉敏燕 葉基紅 葉茹月
葉渤文 葉季紅 葉光玉 葉琴娜 葉愛琴 葉銀燕 葉楚倩 葉天英 葉瑞琴 葉淑文 葉沁潔 葉思怡 葉國萍 葉梅花 葉紅玉 葉元倩 葉秀麗 葉玉瑩 葉錦妍 葉劍英 葉舒婷 葉磬倩 葉院玲 葉雲玉 葉金芳 葉海美 葉秀萍 葉滿玉 葉若琳 葉悅美 葉慧芳 葉花芳 葉秀芬 葉冰茹 葉桂蓉 葉妙婷 葉穎玉 葉悅澤 葉蘭霞 葉燕萍 葉妍玉 葉粵娥 葉小燕 葉娟彩 葉傢瑛 葉瑤 葉萱穎 葉冠文 葉妍嗪 葉玲伶 葉群燕 葉媛燕 葉瀚琳 葉麒英 葉譯媛 葉維紅 葉婭東 葉怡綸 葉裴庚 葉祥芳 葉淑芳 葉譯燕 葉晶怡 葉倩珊 葉荔怡 葉雯婷 葉艷潔 葉婷郡 葉夏莉 葉餌梅 葉雅媛 葉琳汝 葉呈麗 葉麗文 葉小媛 葉如娜 葉允娟 葉佳燕 葉紅雪 葉文秀 葉嫣瀅 葉源蓉 葉菁穎 葉鳳美 葉浩文 葉德文 葉姿琴 葉嘵萍 葉澄怡 葉孝琳 葉姿怡 葉頤悅 葉婉嫣 葉婭寧 葉紅玲 葉繼紅 葉帆潔 葉媛苑 葉峻潔 葉清麗 葉希婧 葉宜琳 葉紅玲 葉紅燕 葉曉琳 葉隆美 葉美娟 葉睿英 葉要紅 葉鸝瑩 葉熹琳 葉春芳 葉之潔 葉語艷 葉劍紅 葉靜穎 葉新莉 葉愉穎 葉小梅 葉悅 葉婭麗 葉子麗 葉芝芳 葉傢穎 葉方霞 葉純芳 葉悅嫻 葉芳冉 葉曦玉 葉設芬 葉玲萱 葉婧旎 葉艷瓊 葉瑩尹 葉文英 葉巧玲 葉希怡 葉鈺瑛 葉彩芳 葉薇媛 葉瑤婕 葉清怡 葉德梅 葉裴佩 葉妮娜 葉柳瑩 葉凡瑩
》》還是沒有找到滿意的名字?不妨問問大師.
葉海紅 葉佩燕 葉瑾茹 葉欣婷 葉引芳 葉曉秀 葉彩瑩 葉慧莉 葉靜萍 葉東燕 葉金萍 葉若瑤 葉熙玉 葉暢瑩 葉寶英 葉夢冉 葉倩雲 葉劍文 葉建花 葉鴻倩 葉婧儀 葉子舜 葉淑怡 葉加瑩 葉茜瑩 葉鎮玉 葉黎娜 葉秀菡 葉隸芬 葉佳文 葉葦秀 葉柏秀 葉海紅 葉守萍 葉婷時 葉金媛 葉芮英 葉顯莉 葉亦婷 葉小艷 葉沁妍 葉眾文 葉九燕 葉婧璇 葉弈文 葉彩莉 葉美琳 葉書英 葉一琳 葉雪琴 葉琳雅 葉梅 葉知茹 葉寶怡 葉洪冉 葉潔 葉紫悅 葉嫦娜 葉雪玲 葉鈺瑩 葉怡穎 葉新萍 葉名芳 葉妍彤 葉酈婭 葉栗娜 葉文艷 葉茹茵 葉書瓊 葉瓊燕 葉利玲 葉麗紅 葉彩燕 葉昶文 葉可穎 葉榮蓉 葉儀茹 葉申悅 葉莉雯 葉鳳麗 葉鑫茹 葉心潔 葉玉瑩 葉晶悅 葉雯芬 葉瑩祺 葉琳琳 葉智紅 葉麗琴 葉玲 葉靈玉 葉鵬芳 葉淑玲 葉溪 葉琳傑 葉昌美 葉玲茜 葉藝文 葉斯瑤 葉恩怡 葉日婷 葉堯文 葉櫻花 葉海英 葉娜娜 葉吟潔 葉伯玉 葉馥麗 葉震玉 葉雪倩 葉丹鳳 葉長霜 葉子紅 葉如莉 葉憬玲 葉琳舒 葉艷艷 葉心芳 葉誠 葉莉珊 葉婉婷 葉俊文 葉力萍 葉嘉燕 葉星文 葉靈潔 葉堂玉 葉潔 葉雪媛 葉培瑩 葉心悅 葉瑰瑤 葉辛玲 葉敏莉 葉筱婷 葉美婷 葉傳婷 葉翠玲 葉渫文 葉迎雪 葉含瑤 葉露穎 葉興文 葉燕瓊 葉柳秀 葉潤玉 葉馨燕 葉婷
葉姓來源
1,出自顓頊後裔.據《風俗通義》及《通志·氏族略·以邑為氏》等資料所載,顓頊後人沈諸梁被封在葉(今河南葉縣南舊城),其子孫以封邑為氏.
2,據《姓氏考略》所載,我國古代南方少數民族日南郡(今越南境內)蠻有以葉為姓者.如春秋時吳國人葉雄即出此支.
3,其他源流.滿族納喇氏,葉赫勒氏,德昂族亥氏,臺灣土著,彝,蒙,土傢,錫伯,保安,回,苗等民族均有葉姓.(責任編輯:八字免費算命網)[1] [2]


text: 喺美國拉斯維加斯消費電子展(CES2017)之中,Sony發表咗最新型號 BRAVIA電視. 全新4K OLED BRAVIA A1E系列. A1E系列未有詳細資料,售價同推出日期,只知道有3個大Sizes,分別係55吋,65吋同77吋. 不過就睇得出好薄. 薄嘅原因係Sony 將後面嘅支架當係收納地方,放入咗大部分零件. 咁…即係無得掛牆? 而A1E系列最大特點係無喇叭.Sony指近年黎LED電視都出現咗一個問題,就係喺太過追求畫質同厚簿,而用細少嘅喇叭,引致犧牲咗聲音.而A1系列係喺OLED版面後面加設2個聲音驅動器,利用Sony自己 “Acoustic Surface” 技術,利用震動個OLED版面從而發出聲音,成個OLED版面就等同一個特大揚聲器,聲音就會好似係喺畫面出黎. 咁…個畫面咪會震囉?Sony 表示“Acoustic Surface” 技術令到個電視就算將個聲音教到最大,都睇唔到畫面會震動. 香港都將會有售A1E系列,車長喺香港Sony網站介紹A1E發現有購買一頁. 話就話未有售價,不過日本某大電器商唔覺意流出咗個價格:A1E75 988,800円,A1E65 772,800円,


text:
2015年9月15日星期二
Bad Vöslau
等到9月2呢日天氣開始轉涼,適合去桑拿.
Bad Vöslau
泉水泳場同桑拿建築,19世紀時起㗎.
四圍都幾古典吓. 大家見嘅就係泳池.
泳場依山有啲好似住宅單位.
處物室
好古舊嘅告示牌.
木嘅lockers.又係好古典
泉水出水處
另一個泳池
桑拿區細細地,新裝,都唔錯.但係呢日嚟呢度嘅大多數係老人家.佢哋唔知係咪住呢度嘅, 好似互相認識咁.佢哋有傾有講,室內室外都大大聲,好鬼嘈.啲噪音令人煩厭,我估我唔會再嚟呢度嘞.
32 則留言:
建築古典,環境也不錯,偶爾來relax 下,幾好,當然靜一點會更好!回覆刪除回覆
relax o既地方要靜一點刪除
可能那老人家聽覺麻麻所以個個講嘢都特別大聲 .回覆刪除
我浸得耐會頭暈.回覆刪除回覆
木lockers香港有d Gym room同旅遊時有d酒店都仲有.回覆刪除
最怕就係d人面對面講野好似隔座山咁, 依家香港地好多人都係咁, 仲要唔理場所, 極度討厭!回覆
好怕d人講野大大聲刪除
點解唔放張浸溫泉相?回覆刪除
呢日嚟呢度嘅大多數係老人家....即係唔啱王子呢啲後生仔啦!回覆刪除回覆
都啱o既,咁我係呢度最後生嗰個囉.刪除
唔見到有老人家喎!回覆刪除回覆
天體區唔影得嘛.刪除
戶外泳池就冇乜人游,可能太涼.
睇到有thermal 呢個字,咁泉水高唔高溫㗎?回覆刪除
環境就好一流,但人嘈就麻麻啦!回覆
我冇試啲水溫.唔見佢出煙, 我估唔係好熱.刪除
十歐全日又抵喎,不過我怕桑拿區細,好似冇自己空間咁回覆刪除回覆
我都唔like細桑拿區.刪除
怕嘈,不如包場啦!回覆刪除
度假區應該要靜靜地嘛! 你明唔明啲老人家講咩? 我覺得嘈都算, 如果仲要俾我聽得明的話會更加討厭! 唔明都仲可以當佢唱歌. :P回覆刪除回覆
好彩我要好留心先聽得明.刪除
嘈咪當練下德文聽下人地講乜囉XXD回覆刪除
暑假可能會多啲後生仔女來回覆
我要好留心先聽得明,咁咪仲辛苦過返工!!刪除
十歐又真係抵喎,環境都唔錯 當去見識吓!回覆刪除


text:
阿囡一直都好鐘意沖涼,但之前用過一隻沐浴露有d敏感,我即刻上網搵下有咩牌子係低刺激配方 .搵到隻澳洲牌子叫QV Baby,佢d產品寫明係無色素同無香料,而且性質溫和,我就買左佢隻溫和潔膚露同QV Baby cream比阿囡用,用完無敏感之餘d皮膚仲潤左!
先講下沖涼啦,阿囡用緊QV Baby溫和潔膚露,買呢隻係因為佢有15%甘油成份幫皮膚補濕,而且講明不含肥皂,唔怕阿囡澀眼.之前佢用過一隻好香好香嘅沐浴露,我又無特別留意成份,結果用左一排就開始有少少敏感,沖完涼之後見阿囡會R身,又有少少紅色點點.好彩轉用左QV Baby呢隻潔膚露之後就無再敏感,所以d成份真係好重要,而家呢隻仲可以幫阿囡補埋濕,沖完涼皮膚唔會繃緊.
BB仔當然唔少得要搽cream滋潤下,我揀左QV Baby Barrier cream俾阿囡用,如果出街嘅話一定會放係袋,見佢一乾就會搽.呢隻QV Baby cream最正係除左滋潤皮膚之外,仲可以預防尿布疹或者皮膚敏感,因為搽左佢之後會有層保護膜係阿囡嘅皮膚到,咁就唔怕受到刺激而敏感.
用左呢2隻產品差唔多1個月,每日幫阿囡沖涼換片都覺得佢d皮膚真係滑左,最重要係無敏感又唔會乾!其實BB仔嘅皮膚薄過大人嘅皮膚好多,又好容易受刺激而敏感,真係要小心揀d成份低刺激嘅產品,千其唔好求其買!


text:
香港地少人多,加上港島,九龍單車徑欠奉,在香港踩單車真的要小心唯妙.曾從德國踩到香港「單車達人」李明熙今次就同大家講講在香港踩單車要注意的安全小貼士,等大家踩還踩,唔會樂極生悲!
單車達人李明熙 (圖片來自 Ride Back Home facebook專頁)
1. 無論如何戴頭盔
好多間中踩單車當消遣活動的朋友,會覺得戴頭盔核突又唔夠威.事實上,到意外發生時,呢個頭盔正正保護緊你個靚樣同你條命.李明熙話,若然唔做足安全措施,「唔受傷係好彩,受傷真係抵你」.
2. 最好成車都有燈
最好為單車頭尾都裝燈,尤其是日間工作夜晚先至踩單車的朋友,裝燈唔單止畀你睇清楚條路,亦可以讓行人同車都見到你,雙方都可以及早避免一場意外.
3. 唔好戴耳機聽歌,喇叭反而好啲
唔係叫大家做單車「潮童」,細聲啲同揀時候播就OK.唔好戴耳機,因為戴咗耳機等於無咗一個感官去洞察周遭環境,警覺性會大大下降.
4. 單車徑駁位好高
使用單車徑都要保持警覺,一個唔小心就好易受傷!
給予貼士之間,李明熙指出喺香港踩單車,其實都幾多難題,泊單車嘅地方少,又唔可以鎖欄杆,但又唔可以帶入商場,大家試新路時,真係要做好research邊度可以泊車.
相關周圍遊:
文: M!C


text:
英國國鐵 車費貴,效率差,就算私有化都依家大嗌搞唔掂.雖然工黨過往嘅重新國有化政策係白痴嘅,只不過,依家 英國國鐵 果啲專利權承辦商,佢地啲表現好多都令人不敢恭維,如果唔係都唔會咁令人怨聲載道,同埋點解倫敦市郊國鐵網絡通勤化,最後係由港鐵公司出手,由遠東嘅弟子教番歐洲嘅師傅營運.
其實 英國國鐵 嘅問題,以我呢個半鐵膠嚟講,係私有化半天吊之過.如果好似日本國鐵咁私有化得狠下決心一啲,就唔會搞到咁硬膠.
無私鐵競爭 無地產收益 英國國鐵 玩私有化玩條毛
日本國鐵私有化,一向係經典成功私有化嘅案例,日本JR東日本,西日本,東海同九州嘅營運水平都理想,係剩低嘅JR北海道,JR四國同JR貨物,因為營運嘅地點,同業務性質,一定要捱.日本國鐵私有化成功,一方面雖然日本政府保有鐵路網絡擁有權,但鐵路網絡嘅保養升級,係由JR公司做,另一方面,JR既係地產同百貨公司,但本身又要同其他私鐵競爭.關西私鐵同JR打到難分難解,呢個係大家都知,否則唔會有京都-大阪-神戶嘅新快速.簡單嚟講,日本國鐵嘅私有化,係一個真嘅私有化,簡單嚟講就係國鐵私鐵化,變成另一啲大手私鐵.如果唔係國鐵私鐵化,日本嘅鐵路服務水平,恐怕仲係維持喺一個會引發暴動嘅水平,並唔係今天大家去日本旅行果陣享受到嘅JR服務.
但 英國國鐵 私有化,其實私有化咗啲乜,原來好似巴士咁,只係個營運外判咗,鐵路由政府擁有同維護,但英國又無私鐵呢樣嘢,而 英國國鐵 專利權擁有者,又唔多好似日本同香港啲鐵路公司咁,充分利用火車站地產項目嚟賺錢,問心講果句,齋靠鐵路票價真係可以應付列車同維修各方面投資?車費從來都唔係賺錢之路果陣,咪犧牲晒車輛可靠度同準時.
如果我係英國政府,係要檢討 英國國鐵 營運,好可能由鼓勵私鐵投資,同埋容許專利權擁有者,充分運用火車站物業嚟賺錢,呢個至係一個可行出路,照依家嘅模式咁玩落去,咁英國人慢慢忍果啲又貴不唔準時嘅列車服務.
後話:大家唔好怪港鐵公司,點解係半個地產商,無地產收益補貼,港鐵車費隨時貴到hihi.依家香港嘅人工同地價,仲存在兩個站低過140日圓車費,無物業補貼我真唔知點做到.唔好同電車公司呢個怪物比.


text:
兩個人一齊耐咗,好多時都係冇咗一開始嘅熱情,一齊耐咗好快會習慣對方嘅一舉一動,就算對於床上嘅親密互動,都會覺得冇咩新意,提唔起性趣,如果時間耐咗分分鐘有機會影響兩個人嘅感情.不過要重燃起大家嘅性趣都唔係無辦法嘅,以下呢幾個方法就可以話係簡單又容易. 1. 從影片中學習 作為女性嘅可能會未必咁容易接受睇成人動作片,其實一齊睇片係有助帶動大家嘅情慾敏感度,有助大家喚起性趣.
呢個星期初錄到入冬後最凍的溫度,係寒冷嘅天氣之下大家有冇心情同另一半曳曳呢?係冬天其實有時天氣太凍真係會令人好似一條蛇咁冬眠,大大減低性慾,不過其實只要有心,都有方法可以凍住咁做,唔想一凍就咩Mood都無晒?大家不妨參考下以下呢4個方法.
對於閨房事,大部份人同伴侶都未必有好多溝通,一來可能係唔知點開口,二 來就係好驚講咗出口會改變對方對你嘅有印象,變咗係床上來來去去都係得個一 兩個體位,其實進修下床上嘅知識對於大家來講都係百利而無一害,好似以下呢幾個 簡易又受歡迎嘅體位,你又點可以唔識呢.
所謂牌品好人品自然好,而床品也一樣,絕對可以反映到人品.尤其男士們,平時官仔骨骨,一跳上床就變成一隻猛虎,變成另一個人,有時都真係幾嚇人.雖然好多人都話,男人係用「下面」諗野,但係曳曳呢回事,亦係一種愛的表現,技巧之外,女生們都期望男士們係床上都有貼心舉動.姊妹們,大家的男伴的床品好唔好呢
根據不成文規定,世界上有啲事情一律會被列為悲劇中嘅悲劇,例如好似係臨放大假之前比老細OT,出發去旅行之前打大風,儲夠錢買想心儀物品時發覺賣晒,不過有一樣相信大家都可能試過嘅,就係想曳曳但係臨門一腳被截糊,呢種悲劇嘅感覺真係難以用文字同言語形容,以下呢五大原因就可以話係最常見嘅曳曳殺手. 1.M come 當雙方都做好晒心理同生理準備,想進入正題嘅時候,女方唔合作嘅長輩大姨媽突然岀現,再無奈都要擇日再戰. 2.屋企人突然出現 如果是但一方係同家人同住,好多時都要等到屋企人唔喺度先可以開餐,不個最慘嘅係終於等到阿爸阿媽出咗去,細佬妹又突然之間返屋企, 呢個時候再唔想都惟有飲杯涼茶下下火. 3.突然肚痛 如果冇外界因素影響,但係自己或者另一半突然之間肚痛,都要被逼停賽,最慘嘅係明明見咗成日都冇事,一要埋牙就搞啲咁嘅嘢.
係21世紀,雖然社會風氣比較開放,男女好多時係社交場口都會有一啲身體接觸,不過女性都要學識好好保護自己,分清楚邊啲係可以接受,邊啲係另有其他意圖,而且仲要係要分清楚到底個男人係咪真心想同你發展,定只係想同你成為床伴,當你見到身邊有男人會做出以下呢五點,就代表佢對你絕對有不一樣嘅企圖. 1.夜半揾你 如果有個男人經常夜半揾你,但大家又唔係相熟朋友,就九成九都另有企圖,因為男人一去到夜晚先問你得唔得閒出嚟見面,好有可能係想同你打返場友誼波. 2.有意無意身體接觸 男女之間一般來講,如果唔係情侶,唔會有過於頻繁嘅身體,當你發現對方有意無意都會想同你有一啲親密嘅身體接觸,好似係掂你嘅腰或者係腳,佢都好有可能係比緊一啲暗示你. 3.請你飲酒 係一啲社交場合,例如係酒吧,如果遇上新認識嘅男人想請你飲酒,有可能係出於禮貌,但更有可能係佢想你更加放鬆,等佢有機會攻陷你,所以如果遇到陌生男人不斷請你飲酒, 記得要小心.
踏入冬季時份,大家出發去旅行都會揀啲有溫泉浸嘅目的地,如果難得房內有私人溫泉,兩口子當然除咗正正經經浸溫泉,一定有更重要的「重頭戲」.正當兩口子慾火分分鐘熱過溫泉水之際,大家都各自使出渾身解數,令對方High翻天.今次就教大家4招泡湯必玩體位,等大家一不離,二不離三咁High到夠吧,不過小心激得濟呀! 池邊女上男下 兩口子浸到咁上下,男友坐係池邊,妳坐係佢他身上,面對面…動作既輕鬆又激情~ 背後攻擊式 記得先墊一條毛巾,再將上半身扒係岸上,讓男友從後推進,有波浪助興更有氣氛.
相信大家都試過食完lunch之後做嘢會比較眼瞓同難集中,因為飯氣攻心,不過晏晝兩點之後係男性性慾最旺盛嘅時候,係精子質量高峰期,如果想懷孕不妨係呢個時候試吓進攻,不過要等放假先得啦.
日常生活好多嘢都要睇時機,好似搵老細簽文件要睇時機, 求婚要睇時機,講嘢要睇時機,仲有一樣好重要嘅嘢都要睇時機,就係曳曳時,可能你會話曳曳最好時機咪就係兩個人情到濃時囉,不過幾情到濃時都好,記得係以下呢四個時候就要控制已經好控制自己, 如果唔係分分鐘得不償失.
結婚耐咗,兩夫婦會維繫一個規律性嘅曳曳時間表,耐咗新鮮感自然少咗,慢慢就會變咗例行公事,所以如果唔跟schedule ,突如其來的刺激,更加容易勾起大家嘅激情.
身邊有朋友,每日都聽到鄰居大戰,無論早上定深夜都嘈到翻天,作為當時人緊係爽啦,難為小編朋友投訴又無用,自己係房內徹夜難眠,晚晚要得鄰居完事先有覺好訓,都咪話唔慘.不過,大家又隔幾耐同愛人曳曳一次呢?不少統計都顯示,適時的愛愛令彼此健康同生活滿意度都有正面的作用,而下呢5個愛愛的健康益處,你又知唔知呢? 1.舒緩壓力 性行為有助於釋放腦內啡,令人產生放鬆愉悅的荷爾蒙,幫助消除緊張,釋放壓力.
每次女仔同身邊嘅朋友講起閨房事,可能大家都會比較怕醜,只係停留係表面一兩句,或者最多都係講下覺得點,未必會好詳細咁討論過程, 又或者到底當中應該做啲咩行動.其實討論閨房之樂係人之常情,而且女仔們如果更了解某一啲實戰守則,就會令床上更加事半功倍,就好似今日以下呢幾點. 1.前戲的重要性 有啲女性成日表現得唔自然,唔知點樣可以令到自己投入啲,其實想令自己可以享受床上每一分每一秒,前戲絕對係好重要嘅一步,因為可以開啟你嘅感覺神經,而前戲越長之後往往會越投入. 2.自信不可少 無論係床上床下,自信都係絕對不可少,有自信嘅女人自然就會散發性感嘅魅力,令男人想佔有你嘅慾望更強.
2.潤滑劑勿亂用有啲人會有用潤滑劑嘅習慣,好似係凡士林或者BB油,不過呢種物料其實比較容易令到condom鬆弛並破裂,導致受孕.
相信大部份嘅香港女士都唔會喺床上面做主動,又或者唔識得做主動,可能好多時都係等男方進撃,不過其實係床上好多時候講求互動,如果往往剩係得男方做主動,真係會好無癮
香港女性大部份對於床上嘅嘢都比較怕羞,好多時候唔殺到埋身都唔會開口同另一半討論,不過其實有時床上嘅嘢除咗講出口都可以靠自己觀察嘅.好似係另一半對你到底嘅表現感覺係點,都可以得知一二. 今日就同大家分析一下,當男人覺得「正」嘅時候會有咩反應.
成日話牌品好人品唔會差得去邊,其實根據非正式統計,床品好嘅人,係現實都唔會係一個負心男.不過好多時講就天下無敵,做落先知係咪淨係得把口.基本上床品差嘅人,除咗係床上外,其餘時間都係以自己為先,分分鐘上床前同上床後兩個人,都唔岀奇.所以各位女士,唔想上錯床,記得要睇下對方完事後,有無呢四大事後加分行為.
美滿嘅生活中又點少得高質素嘅性生活,除咗係一種生理需要外,同時亦可以令你同伴侶有更親密嘅接觸,感情變得更和諧.不過現實生活中有唔少因素都阻礙咗呢個親密行為,搞到大家都無癮,一齊嚟睇下了解下點應對啦.
有唔少情侶即使分手之後,仍然再見亦是朋友,不過個一種朋友就唔係單純朋友咁簡單,仲會係床上做朋友添.佢地可能因為覺得寂寞同埋曾經熟悉,比較可以容易有肉體接觸,又或者搵你約根本就係純粹咸濕.如果你考膚緊同前度進唔進行親密行為嘅話,不妨諗下以下幾個問題啦.
男人其實都幾敏感,可能係街到忽然間聞到一股氣味或者有啲回憶浮起嘅時候,都會令男人興奮而勃起.不過,除咗岩岩講嘅兩樣,又或者真係遇到靚女會變硬之外,原來仲有啲好古怪你諗都諗唔到嘅野會令男人有反應,最近美國一本男性雜誌《Men’s Health》就講咗幾樣,你地又有無試過呢?
男人經常都被界定為咸濕嘅動物,9成嘅時間都係用下半身去思考,被女性留下咸濕,輕浮同唔尊重嘅印象.不過其實係咪只有男人識得咸濕,而女性就無呢方面嘅需要?其實女性都一樣有呢方面嘅需要,細心留意一下一啲微細嘅訊號,代表你可能有機會啦.
每個人係發生親密關係時都有自己嘅習慣,好似有啲人會特別鍾意喺某啲地方曳曳,有啲人又會有特別姿勢嘅癖好,不過原來有啲習慣對於我哋嘅身體係會造成唔好嘅影響,講緊嘅係曳曳後有啲你以為冇野嘅習慣,原來都對你嘅身體唔好㗎, 好似以下呢四點,就要記得千祈唔好做啦.
床上活動作為兩個人維繫感情嘅重要方法之一,可能大家有時都會遇到一個情況,就係唔係好知大家諗緊咩,明明已經情到濃時,但埋門一腳總係食炸胡.其實男同女對於親密行為抗拒嘅原因好唔同,不過最重要都係有問題時一定要講同溝通,如果唔係估估下,只會諗埋一邊.以下就係好多時大家唔好意思講岀口嘅一啲常見原因,而男同女嘅原因亦好唔同.


text:
12月聖誕佳節剛過,大家去咗邊度搵「好西」?開飯仔唔直接答你,開飯仔用12月嘅10強榜答你.10強入面有7間新上榜,當中最啱Gathering嘅西餐同香港人幾時都咁鐘意嘅日本菜平分秋色.不過得到2016年最後一個冠軍寶座嘅,唔係抹茶亦唔係紫薯,而係新晉嘅龍蝦包!
第10位 好燒式串燒專門店(*新上榜)
旺角呢間串燒店厲害之處有二:一,串燒選擇多元化,由肉類,海鮮,蔬菜等食材,到原味,蜜糖,孜然粉,辣粉等調味,辣味甚至仲有得揀小辣到大辣,最啱鐘意「有得揀你至係老闆」嘅香港人.二,除咗串燒出色,餐廳嘅意粉同小食都相當有板有眼,皆因廚師係酒店出身,一間舖頭可以滿足幾個願望,CP值甚高.
圖:相機食先
第9位 Starry Night(*新上榜)
聽到個名咁浪漫,相信你都估到大角咀呢間餐廳係食好西...餐嘅.食肉獸必試重量級1公斤美國牛肋眼扒,唔單止分量夠大咁簡單,而且食落特別Juicy,肉味濃郁.怕食唔哂嘅話,澳洲5星鮮嫩羊架同9安士美國西冷扒都係推介.另外呢度仲有手工啤酒供應,嗌返碟香腸拼盤或者滋味水牛香辣雞翼送啤酒,爽歪歪.
第8位 The BASE
呢間觀塘工廈西餐廳繼9月之後再次登上10強榜,相信應該係同唔少人同朋友一齊嚟食聖誕大餐有關喇.因為佢地嘅菜式非常用心又有新意,例如小食炸蝦肉釀雞翼珍寶珠就係將雞翼先去一條骨,釀入蝦肉再炸至金黃香脆,方便食之餘又過癮.三層芝士大啡菇堡貨真價實有三隻Juicy大啡菇,中間仲有半融芝士同太陽蛋,邪惡惹味.
第7位 味道樂居酒屋
長沙灣呢間日式居酒屋亦係再次上榜,最出名而且賣相最呃Like嘅原條成田醬炭火燒鰻魚飯同味道樂特選九品料理當然繼續受到唔少食客追捧,前者鰻魚外焦香內軟綿,炭燒風味配埋鰻魚汁就最啱送飯;後者用木架奉上二人份各式小食同迷你丼飯,精緻得嚟又滿足到試多幾樣嘅心態.佢地嘅燒物亦相當好味.
第6位 琥酌
能夠成為11月榜上唯一留低嘅餐廳,太子呢間日本餐廳靠嘅當然係人氣吉列牛啦!無論你揀高級嘅日本A5和牛,又或者價錢比較相宜嘅美國安格斯牛肉,套餐裡面都包哂漬物,溫泉玉子,赤味噌湯,珍珠米飯,椰菜絲,特選調料等,當然仲有主角吉列牛同燒爐,三成熟嘅吉列牛自己再燒到理想嘅熟度,無論唔點任何醬料,定加溫泉玉子配飯食都一樣咁夾.
第5位 宮葉 パフェ(*新上榜)
早排大受歡迎嘅太子抹茶芭菲店終於上榜,個個去到最關注嘅當然就係佢嘅日式精選乳酪芭菲,一杯有齊晒抹茶乳酪雪糕,厥餠,桃肉同火龍果等等,係吸引嘅.但佢嘅正餐都唔弱呀,照燒鰻魚炸蝦丼同日式豬扒拉麵之類都叫得過呀.
第4位 K2 Kitchen(*新上榜)
觀塘嘅工廈餐廳輪流上榜,今次輪到呢間食西餐同慢煮食物嘅餐廳.必須要介紹下佢嘅香芒鮮果蝦沙律配青檸泡沫,作為前菜相當稱職,由哈蜜瓜,菠蘿,火龍果等等酸酸甜甜嘅生果合製好開胃,仲有面頭堆到高一高嘅青檸泡沫,睇得又食得.另外慢煮牛肋骨腍得嚟都好有牛味,畫碟仲好鬼靚!
第3位 浜滝(*新上榜)
去九龍城唔食泰菜可以食呢間新上榜嘅日本菜呀,主打拉麵同小食,其中熱石拉麵都幾值得一試.每碗都有塊黑色嘅熱石,用嚟保溫㗎,令到每碗麵一路食都一路可以保持熱度,特別天口凍嗰陣食真係幾正.喜歡重口少少嘅朋友可以試黑蒜湯底呀,自家製㗎,味道幾濃下,拉麵索咗啲湯之後仲更加香口彈牙!
第2位 三多炸肶(*新上榜)
呢間小食店嘅分店愈開愈多,今次入圍嘅就係旺角分店.炸雞脾做到外皮脆卜卜而內裡雞肉依然保留到嫩滑嘅口感,仲有夠juicy嘅雞汁,係抵佢上榜嘅.舖頭仲有魚蛋燒賣,薯條,腸粉,沙嗲豬頸肉撈公仔麵等等嘅小食,唔係淨係一味食雞㗎!
圖:chongjacky,阿啦
第1位 Hungry Lobster(*新上榜)
12月嘅榜首位置係屬於大熱嘅龍蝦包餐廳,麵包軟熟而龍蝦肉鮮甜,仲有特濃龍蝦汁點添,冇得輸.全舖仲有好多龍蝦嘢食,包括龍蝦意粉,炸龍蝦餅,法式龍蝦湯等等,完全可以豪食一餐龍蝦宴呀!
文:Kar,Cathy
隨時接收最新資訊
讚好OpenRice專頁!


text:
dha............
-
emaa
呢到d 媽媽你地係唔係都有食DHA嫁?
-
sallyandbrown
其實媽媽懷孕既時候就要開始食DHA ga la, 除左俾營養BB, mama 自己都要補下腦, 魚油就最岩la
-
pollu
我都有食緊DHA,咁岩上次BB展拎左美贊臣DHA食,檸檬味幾易入口
-
我家姐之前大肚時買咗日本命力DHA70食,佢話食咗抵抗力同心情都好咗,我姨甥女由細到大都精靈活潑,讀書成績都幾好咖!
-
jwan123
@kakalei
我阿嫂都話媽媽group有提及過呢款相對優質,所以佢懷孕同哺乳期間都有keep住食
-
MOY
檸檬味唔錯喎! 起碼唔腥丫
-
nanarabbit
日本命力DHA我大肚都有食,我覺得呢個牌子既質素好OK,呀囡宜家好精靈,我都建議大家去買佢D野.
-
kwemma
個肚幾多個月要開始食?
-
@kwemma 準媽媽在懷孕初期攝取足量的深海魚油就可被胎兒吸收,再隨著胎兒成長達至腦部.其實從計劃懷孕開始就可以食強腦素DHA70喇...
-
-
sisibb
藍色個隻???呢隻係咪澡油來?定魚油
-
nanarabbit
係魚油黎既,我自己覺得魚油既科研實證多D,所以我揀左呢個牌子.
-
聽講E隻DHA係源自吞拿魚眼窩,魚油含量豐富D優質D喎...
-
sisibb
@nanarabbit said:
係魚油黎既,我自己覺得魚油既科研實證多D,所以我揀左呢個牌子.
唔係wor...有個說法係澡油dha係安全過魚油
-
DADA
@sisibb 係呀,我都係食澡油dha
點都係素好過肉啦
-
twinstar
無論藻油定魚油其實最主要睇下有無安全驗證, 同埋有無寫明孕婦及嬰兒可以服用
我望過惠X藻油無話嬰兒可以食㗎
-
喺Watsons見過惠X藻油粒丸好大粒咖,又橙紅色,好似唔係好天然咁,唔係好敢食喎><


text:
瘋后
一直覺得呢個黑格比, 縱然係颱風, 但並非直接吹襲香港, 只係在不遠處行過應該唔會對香港有乜野影響. 但諗都諗唔到原本縱有距離但都對香港做成好大既破壞.
尋日響公司就根本神不守舍, 一邊忙工作, 一邊又check住地下天文台既風暴消息, 另一邊台灣既同事N小姐又問我香港既天氣因為佢要今朝早機經香港去外地公幹. 結果一知六點鐘掛八號波, 大家都早有準備隨時走人, 可惜我就要"被磨"到五點先可以動身. 從公司向對岸一望, 海面已翻起好大既白頭浪, 走到街上, 風勢確係幾大, 好似已經八號波. 為左避開港鐵"必定"既人群, 唯有選擇搭小巴, 但又好容易就上到車, 以為可以舒舒服服一程車番到屋企唔駛同人迫. 點知去到過海隧道口遇上長長車龍, 塞車??? 好彩並唔嚴重, 20分鐘後就番到將軍澳. 從車站行番屋企, 風勢越黎越大, 而且風聲大得好恐佈, 只見路旁大樹搖得好誇張, 唯有急急腳行快兩步. 跟住成晚, 風聲未停過, 好幾次我好怕玻璃窗會爆開尤其客廳其中一個窗向海相當當風. 今朝睇新聞先知大澳長洲杏花村鯉魚門大樹灣海水倒灌得好嚴重, 從youtube亦可以睇番紅磡小西灣大浪灣風暴情況, 如果呢個颱風正面吹襲香港, 相信我地真係凶多吉少.
一波未停一波又起, 今午網上流傳某銀行行將結業既流言. 心諗唔會卦, 我成副身家由利是錢到退休金同外幣存款全都存響呢間銀行喎, 但我又真係好相信呢個傳言真係好"流", 我亦知阿媽一定相信呢個傳言, 所以打電話俾佢叫佢唔好信傳言同唔好又去銀行排隊(因為阿媽有我授權可以郁我D錢), 但可惜太遲了! 原來佢食完午飯已經碌左出去排隊, 排左三個鐘直到銀行休息都未入到銀行. 直到今晚先搵到佢叫佢聽日唔好再去排隊勒.
香港人既一窩"瘋", 小小野就panic, 由貨櫃碼頭風暴消息forward email到銀行結業sms, 究竟幾時大家先會識得分辯是非黑白呢?


text:
孔姓女孩起名带水
孔姓女孩起名带水.人一生下来都会拥有五行,并且会出现某一种五行属性缺少的情况,这时候就应该通过名字来弥补这个五行属性.那么如果缺水的话,取名时就要取一些五行属水的字了.下面趣名网小编就为大家准备了一些带水的孔姓女孩名字,供大家起名参考.
带水的孔姓女孩名字大全
孔涤畅 孔润丽 孔润朗 孔润泽 孔涧芳 孔涵涵 孔涵煦 孔淋润 孔淑惠 孔淑哲
孔江帆 孔江雪 孔池文 孔汤雪 孔汪涵 孔汪茫 孔汪翔 孔沁润 孔沂志 孔沃若
孔渊思 孔渊懿 孔渊淳 孔渊雅 孔渊涵 孔渊静 孔渌图 孔渐鸿 孔渤溢 孔游翔
孔渺然 孔渺邈 孔湉湉 孔湑湑 孔湘君 孔湘灵 孔湛恩 孔湛静 孔湛明 孔湛思
孔洗然 孔洗志 孔洛灵 孔洛妃 孔洞朗 孔洞明 孔洪雅 孔洪毅 孔洪亮 孔洪远
孔洪渊 孔洪朗 孔洪泽 孔洮洮 孔洵直 孔活润 孔洽穆 孔洽熙 孔洽博 孔流丽
孔流惠 孔流逸 孔流徽 孔流婉 孔流芳 孔浏亮 孔浑穆 孔浚齐 孔浚泽 孔浚文
孔海若 孔海宇 孔海燕 孔海岳 孔海疆 孔海风 孔海纳 孔海涛 孔海青 孔海琛
孔水韵 孔水萍 孔水榭 孔水晶 孔水波 孔水灵 孔水云 孔水梦 孔水湄 孔水墨
孔潜思 孔潜颖 孔潜朗 孔潜君 孔潜志 孔潢洋 孔澜沧 孔澜清 孔澜岚 孔澜风
孔澜淼 孔澜森 孔澜语 孔澜煊 孔澜静 孔澜玲 孔潭思 孔潭凝 孔潮海 孔澄静
孔澄莹 孔澄宁 孔澄靖 孔澔涆 孔澔澔 孔澳清 孔瀚漫 孔瀚灏 孔灏瀚 孔灏然
孔淑婉 孔淑贤 孔淑穆 孔淑静 孔淑雅 孔淑然 孔淑慧 孔淑贞 孔淑祥 孔淑懿
孔淡默 孔淡静 孔淡雅 孔淬妃 孔深妙 孔深婉 孔深博 孔淳懿 孔淳静 孔淳美
孔清嘉 孔清莹 孔清懿 孔清泽 孔清悦 孔清一 孔清妍 孔清奇 孔清雅 孔渊泽
孔泉泽 孔泉雨 孔泊如 孔泊然 孔泓然 孔泓涵 孔泓澈 孔泓渟 孔泛舟 孔泠冽
孔波峻 孔波盈 孔波影 孔泯然 孔泳涵 孔泷涛 孔泽霈 孔泽惠 孔泽雨 孔洁志
孔洁泠 孔洁静 孔洁峻 孔洁泽 孔洁雅 孔洇润 孔洋洋 孔洋然 孔洌清 孔洒然


text:
成日都有人問究竟點先溝到女,型英帥靚正,大隻同有錢呢啲咁膚淺嘅嘢唔講喇,你估個個都係富二代兼吳彥祖咁款咩,現實啲啦喂!其實大部分人都係普通打工仔一個,份糧夠食夠玩夠畀家用而經好好啦,如果仲要下下送禮請食飯咁追女或者拍拖真係幾大壓力,我唔係男人所以我真係唔識講啲咩溝女必殺技,我只係可以分享下從女仔角度出發,邊啲moment會覺得好窩心,以下列舉幾個:
夏天曬到死,當你喺條街度行到大汗疊細汗,妝又溶埋,擔心會臭親人嘅時候,男人竟然會問你要唔要飲水,或者拎張紙巾出嚟比你抹,話驚你中暑;當你放工攰到死兼肩頸膊痛嘅時候,男人一見面就問你個袋係咪好重,要唔要幫你袋咁啲;食飯食到天一半地一半嘅時候會拎包紙巾出嚟問你要唔要整返張;約你睇戲預早上網買定飛,明明只會怕熱唔會怕凍,但都仲會帶多件外套驚你凍親;落雨會帶遮,就算無帶都即刻買返把,唔想你淋濕,然後擔遮嘅時候總係會遮你嗰邊多啲.
以上都係簡單到暈嘅嘢,基本上係男人都做到,雖然係好小事,但女人就會覺得:「咦,佢都幾細心喎.」自自然會暗暗加分,可能你睇完會話:「喂,我以上做晒都唔得喎,回水!」唓,咁好正常啫,愛情呢家嘢係咁㗎啦,有feel就乜都得,無feel就乜都唔得,而且個個女人嘅諗法都唔同,我buy細心可能你女神buy「Pan多拿」呢.無可否認,女人都真係「好難捉摸呀」!
其實細心呢家嘢係無分男女,女人都可以做以上嘅嘢,一樣可以加分,不過男人做效果更佳咁解,因為傳統社會都將女人定型,女人細心係應份,女人帶遮好正常啫,女人都無帶紙巾,唔係掛?點都好,為人為自己,做人細心一定無死.
Photo: Complete Wellbeing


text:
三合會
三合會,又叫做黑社會,係講一類華人地下組織,主要活躍喺香港,澳門,台灣同埋中國大陸.亦都遍佈世界各地華人社區,例如大馬,星加坡,同埋各地嘅唐人街.
三合會,係「天」,「地」,「人」嘅結合;起源於當年掛住反清復明口號嘅地下組織,例如天地會一類,當時佢哋都叫自己做洪門弟子,矢志打倒腐敗嘅政權;到到大清滅亡之後,一班當時原本係義士嘅人因為冇咗起義嘅目的,只係盲目咁反社會,於是乎哩班人轉為做好多唔見得光嘅罪行,變成咗烏合之眾,亦因為做嘅嘢多數都唔見得光,所以個統稱就叫做黑社會.
中國大陸曾經有試過肅清黑社會,所以喺改革開放之前,黑社會曾經一度喺中國絕跡;後來開放之後,黑社會就慢慢喺大陸重現.
現時香港有大約57個活躍嘅三合會組織,當中有好多嘅規模其實唔係好大;比較大嘅計有新義安,和勝和同十四K……等等,佢哋多數都係從事犯罪嘅社團組織.三合會嘅規模,等同於西方嘅黑手黨.主要從事販毒,洗黑錢,走私,非法賭博,賣淫,偷車,收保護費……等等.今時今日唔少收入係靠翻版貨,好似軟件光碟,鐳射唱片同埋電影光碟.佢哋亦都會將唔見得光嘅錢用來投資喺正當行業上面,令到啲錢可以變成光明正大嘅流動資金,以避開廉政公署或者警方商業罪案調查科嘅追查,個過程喺黑道術語入面叫做「漂白」.


text:
Mothercare 係九龍區iSquare 又開多一間分店啦~
之前未開既時候...我地就成日去尖沙咀海港城果間..
有幾個我地認為初生BB 係mother care 既must buy item...
睇到去最底就知係咩~
而家iSQUARE 果間.. 係香港第10間專門店..仲係九龍區mothercare 分店中之既旗艦店
比大家睇下D開幕禮相
Grand Opening 果然好多人
嘩..醒獅表演 LionDance~
估唔到mothercare都有醒師表演
賣點就係一站式的購物體驗
Mothercare 旗艦店@iSQUARE 除左有多種嬰兒必需用品
e.g. Feeding
Clothing : 仲擺左好多冬季厚身衣物
Entertainment 玩具.
若果大家去開Shopping
要幫小朋友換季及買聖誕禮物, mothercare iSQUARE 分店可謂好方便.
聖誕鞋仔...最衰我地兩個都係仔仔....
若果唔係一定買啦
[永勝話:"好彩"我地兩個都係仔仔..若果唔係破產都有份 ]
文迪:其實2個仔都好多野買架!哈哈哈!
呢張床同啲粉紅色床上用品真係好靚呀!瞓係上面個BB囡可能發個夢都甜d 呀!
重點區域 :
嬰兒推車陳列區 及「汽車安全座椅」
男仔就有好多靚既戰車,真系好多款呀!
Mothercare 陳列區仲可以根據家長們唔同等級需求,
提供非常多樣化的推車選擇.
原來都有囡仔戰車架!
再加上專業的服務人員會為新手爸爸媽媽分析唔同用品的功能和特色,爸爸媽媽們就可以多D時間,比較一下,揀番最符合自己理想需求既外出用品,同埋為BB既安全,多增添一層保障啦.
.
而家係iSquare 既mothercare買野都有好多優惠架!
初生BB 係mother care 既must buy item
其實我都本身都好鐘意係mothercare買野架!
係Mancent細個嗰時我同永勝呢 d新手父母咩都驚一餐,
有幾次Mancent個幾月嘅時候瞓覺好耐都唔郁,
有時又見張被仔遮住個頭仔又唔郁以為佢焗親,真係新手咩都驚一餐,
最後就梗係上網check下有咩方法啦!
BB 自己用手拉"被"上頭仔訓,點算?
BB 而家快將5個月大, 近日發覺佢喜歡自己用手將張被拉上頭仔,又唔識拉返落黎,前天好在發覺得早.
幫他拉開時,吸氣還有點急速(重要笑笑口對住你),點算?
有時自己攞到紗巾就用紗巾遮住塊面,攞到頭巾就用頭巾,好煩!
1. 用被袋~ 瞓着有需要再加被
2. 將張被卷埋係床尾, 放出黎既長度只可以到佢既 "頸", 用大扣針扣係床尾或者扣係
3. 床圍fix住.
4. 我都係用睡袋,或者可以去買張"窿窿被",mothercare有得賣,就算遮住都可以透到氣!
最後就搵到下個個滾被仔,Mancent係叫呢張被仔叫"窿窿被",
而家Mancent去邊到旅行都要帶住張"窿窿被"無咗佢真係瞓唔到呀!
Marcus 而家都用緊.哥哥用籃色,細佬仔Marcus 用黃色.
[加埋替換屋企前前後後有四張呢D窿窿被]
第二樣就係玩具
Mancent同Marcus細個都好鐘意食玩具,而唔係玩玩具,所以係mothercare買都有信心既保證.
點都好過淘寶淘果D..
.呢款玩具好多幼稚園考N班都有用黎考叠高架!真係必入既其中一樣玩具.
第三樣就係Feeding / 食具
今次mothercare PR 都迎送咗一 d食具食Marcus細佬仔,
可以俾Marcus試下自己食飯飯同飲水水,
Marcus已經開始試緊自己食飯,等遲d試下呢set餐具先.
而慶祝新店開幕, 新店有不少優惠 ~有時間去開Mothercare 旗艦店@iSQUARE
就睇下有咩o岩啦~


text:
蔡少芬「師奶仔」港九新界都有屋 炫夫有術張晉愈打愈「金」
港男追唔到女,曾幾何時會狂Loop陳小春首兵仔歌《神啊救救我吧》慰藉,一句「神啊!救救我吧!一把年紀了!一個愛人都沒有!」唱出男人最痛,盡訴踏破天涯無芳草嘅苦情,不過到依家呢個年代,好多港女都話啱聽!唔少男人「身心」都北望神州,話港女做作難服侍,搞到好多港女要北上求愛.好似近年喺內地吸金唔停手,返無綫拍劇集《老表,畢業喇!》嘅蔡少芬,真係有唔少絲打都讚佢老公張晉係絕頂好男人,話係中港婚姻嘅成功例子.咪住先,當日唔少三姑六婆衝出嚟講乜鬼女尊男卑,夫憑妻貴,港姐配窮武師,乜依家見男嘅威到去荷里活拍住史泰龍,又好似失憶咁改晒口,難怪蔡少芬都忍不住寸口:「你哋冇眼光啫!」
集蚊成億九年變出五層樓
蔡少芬有眼光就梗o架啦!經常以「師奶仔」自嘲嘅佢,完全有齊師奶特質,除咗識得放長線等老公發達,呢個絕頂師奶仲最叻收埋啲私己錢,投資亦好有心得,睇吓佢用九年時間,陰啲陰啲滾咗五個物業出嚟,仲要買到遍布港九新界,咩類型都揸番啲,正所謂進可攻,退可守,好似元朗爾巒雙號屋,錦綉花園,灣仔囍匯到油麻地商廈都有.為咗個女嘅校網,佢喺四年前仲買豪宅凱旋門,雖然係細單位但升值能力最高,單係物業保守估計已值過億有多,所以Nuts哥幾時都唔會睇低啲師奶,佢哋慳一蚊得一蚊嘅理論,分分鐘集蚊成億,見嗰啲炒樓嘅全部都係師奶團就知!
其實今時今日以蔡少芬嘅財力,根本唔使做,全靠啲乜?咪就係不停炫夫有術!佢經常360度無死角狂讚個老公,張晉本身已經係太極全國冠軍,佢都願由低做起,替身武師乜都做,曾經做過章子怡同甄子丹替身,仲由內地打到荷里活,但終歸究柢,啲人話佢係老婆一手「捧」出嚟,又真係冇人會反對囉!
港女獅吼嚇唔到中華英雄
好多人以為蔡少芬係「河東獅吼」,查實當年佢同張晉拍拖時,同啲港女一樣,次次吵大鑊都嗌分手,終於有次張晉爆煲話好,佢又即刻嚇窒咗,知道老公係真英雄唔拋得,點化咗佢兩個人相處係冇分高低.好似家陣蔡少芬都成日同人講,老公仲緊要過兩個女,啲女有朝一日會嫁出去,真係好少人會咁諗,可想而知佢幾「遠視」.18歲入行,佢已經承受唔少是非,愛情同家庭帶嚟嘅挫折,令佢睇得更透徹,名利都係虛幻,捉緊眼前人同機會先至最實際.
張晉都好識得冧老婆,當日佢攞金像獎最佳男配角時話:「有人話我成世都要靠老婆,我可以話畀大家聽,冇錯,我呢世嘅幸福就要靠佢!」佢係想話畀大家聽,男人成功背後真係需要另一半強大嘅支持.張晉仲話自己全副身家同物業都可以畀晒老婆,仲話要佢日日「科水」畀零用錢.夫婦同心,其利斷金,就算係窮都窮得恩愛,窮得開心.
Nuts哥
贊助商:


text:
嗱,講起食炸雞…
…真係唔係我認叻,before啲人睇「來自星星的你」之前小弟已經好鍾意食韓國炸雞.(戴頭盔:真係唔係跟風啊)
尤其是係韓國當地食嗰啲,啲雞係特別鮮嫩,特別多肉汁,特別好食咁嘅.
所以嗰陣時係尖沙咀金巴利道開始冒起一啲炸雞店嘅時候,譬如:李家,Red Chicken哩啲,小弟已經係常客.
即係咁,如果你都自認係識叫雞之人嘅話,一定知道:
識食韓國炸雞一定係食有骨嘅!
無錯!就算你去到韓國食唔同牌子嘅炸雞,你都會見到好多韓國炸雞店都淨係賣有骨嘅.
無論你喺韓國見到啲幾靚,幾索,身材幾好,着得幾咁正嘅韓國索女,佢哋去到食炸雞都一定係食有骨嘅⋯⋯
你可能會諗:
「食炸雞同索女同有骨又有乜關係啊?」
絕對有關係!
你試吓想像一下,一個靚女用手拿住條骨食個畫面靚啲吖?定係用叉吉嚟食俾人個感覺好啲吖?
咁一定係後者啦!係咪?
咁個矛盾位又出現咗啦:
試問食有骨嘅炸雞用叉食又點會食得過癮,盡興呢!?
都係嗰句,識得食一定係用手食!
所以呢,如果你出街食韓國炸雞,要食得有儀態之餘,又要食得滋味,少不免要有啲法寶幫下手⋯⋯
我講緊嘅就係呢個——「為食手指套Finger Nap」
呢個「為食手指套」係專為你嘅食指同埋拇指而設.
雖然佢睇落個樣有啲鳩鳩地,但係佢係依照人體工學去設計,絕對係為左一啲鍾意整潔,有潔癖嘅人而製造出來.
換句話說,佢梗係唔淨止比你食炸雞啦,你鍾意食薯片又得,食pizza又得,又或者你好似我咁喺屋企有鋪癮鍾意成條三角朱古力用手拿住嚟食,又得,得咗.
你又可能心諗:
「黐筋嘅咩!無端端戴塊咁嘅野喺身,啲人會誤會以為係用過嘅condom喺度條條Fing囉!」
嗱,個廠商都非常之體貼大家,為免大家俾人誤會,所以佢嘅包裝都設計成一個細盒仔,等其他人見到最多都係以為係一盒未用過嘅condom,唔會條條fing咁失禮啦.
(你知啦,男仔俾人誤會都還可以,但係女仔啦喎,真係水洗都唔清呀)
呢盒
未用過嘅「為食手指套」,唔單止可以帶俾大家一個更方便,更乾淨嘅用餐方法,包裝仲咁大方得體,仲要只係廿幾蚊盒有成30個套,平均1個$1都唔洗呀!


text:
有冇人對咖啡因好敏感
-
Garette
我對咖啡因係極度敏感,夜晚8點飲完杯奶茶都可以成晚訓唔到覺
雖然係咁,但係飲完又唔會話特別精神嗰d,只係純粹會訓唔着
所以有時都幾煩,夜晚食野要好小心唔可以飲茶類同咖啡類既飲品
如果我想體驗失眠人士既痛苦好簡單,只要夜晚飲杯茶就得
-
linlinn
好似聽人講過話對咖啡因既耐受性係可以練返來,如果飲得多就會冇咁敏感
你試下以後朝朝都飲一杯茶/咖啡睇下仲會唔會咁
-
connieeee
細過嗰陣我真係會咁,但係大個左之後就唔會啦,有時夜晚ot飲左兩杯咖啡,返到屋企咪又係一攤落床就訓着
-
田心思
咖啡因對我來講係幾有效既,個人真係會醒神d同轉數快左,特別係啱啱起身嗰陣
但係同時個效力都只係持續好短,只係1,2個鐘,不過利尿依個效果就會維持成日
-
bernice333
樓主睇來我同你相反,咖啡因對我來講係完全冇效,咩redbull,monster嗰d我飲完都唔覺得有大分別
所以我日日都咖啡當水飲,因為咁我仲特登買左部scott咖啡機平時用,就係貪佢全自動唔洗自己磨豆
而且出咖啡又快,幾分鐘搞掂一杯,我依加一日最少飲4,5杯咖啡,連臨訓前飲都完全唔影響睡眠
-
Gisa
@bernice333 said in 有冇人對咖啡因好敏感:
樓主睇來我同你相反,咖啡因對我來講係完全冇效,咩redbull,monster嗰d我飲完都唔覺得有大分別
所以我日日都咖啡當水飲,因為咁我仲特登買左部scott咖啡機平時用,就係貪佢全自動唔洗自己磨豆
而且出咖啡又快,幾分鐘搞掂一杯,我依加一日最少飲4,5杯咖啡,連臨訓前飲都完全唔影響睡眠
呢部機正喎,之前見到表哥屋企都有一部
一路都想買


text:
進堂
各位兄弟姊妹:基督真嘅復活咗啦,我哋相信嗎?我哋係唔係將佢當做生活嘅人來看待呢?我哋接受同佢一齊復活嗎?即係話,接受信賴佢,每日遵循佢嘅道路前進,接納福音嘅各種要求,無條件咁,無限制咁對耶穌基督完全嘅服從.我哋係唔係接受改變我哋空虛,自私嘅生活,成為一個對天主同對他人充滿愛心嘅生活呢?我哋係唔係接受今日同基督一齊復活,即係願意離開罪惡,俾天主嘅慈愛同埋佢嘅光明嚟改變我哋.同基督一齊復活嘅基督徒,我哋都有同一嘅責任,就係繼續基督嘅使命,引領全人類同整個宇宙歸向天父.
請大家起立,參與呢台彌撒,一齊唱進台詠.
經一
聖伯多祿話:信仰死而復活嘅基督嘅人,必定能夠分享佢豐富嘅生命.請打開聖週第131頁.
經二
我哋應該同基督一齊復活,即係接受佢所俾我哋嘅新生命,呢啲係經二嘅中心思想.請打開聖週第132頁.
復活節讚歌
請大家繼續睇聖週第133頁,一齊讀復活節讚歌,為表達我哋對耶穌復活嘅喜樂.我讀完一句之後,大家應一句.
信友禱文
主祭:
各位兄弟姊妹:通過聖神嘅權能,主基督從死者之中復活.因此我哋高興咁祈求:
1.求主教導信仰佢嘅人同喜樂嘅人一齊喜樂,同憂苦嘅人一齊憂苦,加強佢哋對主同對人嘅愛心.我哋同聲祈禱.
2.求主緩和世人對物質富裕嘅渴望,引領佢哋樂意同有需要嘅人分享佢哋嘅財物.我哋同聲祈禱.
3.求主償報嗰啲愛護我哋嘅人,亦降福嗰啲同我哋對立嘅人,賞賜一切人永世不朽嘅生命.我哋同聲祈禱.
4.求主教導我哋將一切人睇作係主嘅子女,啟導我哋識得為佢哋嘅幸福設想,並且有實際嘅行動.我哋同聲祈禱.
主祭:
主耶穌基督,當祢從死者中復活時,祢堅固宗徒嘅信德,又派佢哋到世界各地去傳播福音.求祢亦每日堅固我哋嘅信德,駛我哋向普世人傳揚祢愛嘅喜訊.祢是天主永生永王.
奉獻
基督,我哋嘅逾越節羔羊已經得到奉獻做犧牲,所以我哋要用純潔同忠誠做成禮物嚟慶祝佳節.….教友家庭代表我哋奉獻呢啲禮物.
(領聖體後)
謝聖體
請大家坐,而家我哋做一個感謝聖體嘅祈禱.
上主,生活喺今日廿一世紀嘅我哋,接受祢今日嘅福音,聽到祢向我所顯示嘅訊息.主,既然祢已經講咗俾我知,求祢賜俾我力量,唔單只係知道,而係切實俾我去實行,唔係只顧自己個人嘅得救,而識得同所有嘅人協力創造幸福,和平同正義.
禮成
基督已經復活咗,願我哋嘅整個生活,傳佈我哋對永生嘅信心同熱望.


text:
我當然唔係老到懵咗,連重複打咗「雙重」兩次都唔知.其實係早兩晚睇電視新聞,有啲人竟然重複示範乜嘢叫做雙重標準!
凸首第一次喺新垃圾會大樓開會,就俾癲狗破口大罵,咬住唔肯放.又真係估佢唔到,凸首竟然高姿態還擊,發展成對罵局面.跟住長毛又加入戰團,結果同癲狗一齊俾主席憎肉成逐出議事廳.後來有扮民議員不滿凸首冒犯議員同主席處事不公,集體拉隊離場抗議.
單嘢真係令人失笑,凸首同癲狗簡直就係潑婦式對罵,絕對有失兩人嘅身分.尤其是凸首,明知自己口齒唔伶俐,鬧人都鬧到口窒窒,就獻醜不如藏拙啦.如果真係想還拖,唔該佢一早諗定想鬧乜嘢,喺屋企背熟啲台詞先.至於癲狗長毛,齋鬧梗係滿足唔到佢地嘅獸性啦.長毛喺俾人拖出議事廳之前,就把握住最後機會掟咗隻雞蛋上台.被趕離場之後,兩條友又合演一場馬騮戲,除咗憎肉成張相落嚟,再向張相掟番茄.最搞笑嘅係佢地掟番茄竟然就住就住,一啲激情都冇,驚死掟大力啲會整爛張相.其實整污糟會議廳幅牆同憎主席張相,係咪已經算刑事毀壞呢,我就冇研究過嘞.
以上提到嘅只係凸首同某啲議員當眾出醜,其實冇乜大不了.不過扮民議員嘅反應就唔同嘞,完全暴露晒佢地嘅醜惡本質.多位扮民議員事後指摘凸首,批評佢侮辱議員.梁渣傑話就算議員講嘅嘢唔合官員心意,亦應該受到尊重.而李乜人就話憎肉成擦凸首鞋,令到議員俾人踩到上心口.呢啲分明係雙重標準啦,癲狗媽叉凸首就係講嘢唔合佢心意,凸首回敬番就係侮辱議員.如果話議員俾人踩到上心口,咁凸首簡直係俾人喺頭頂疴咗篤屎添啦!仲有嗰件逃緊生,佢都有份批評凸首.之前一哥俾癲狗用件衫兜頭掟,事後揾逃議員投訴,佢就扮晒盲人,話乜都睇唔到.上次就發晒雞盲,今次又突然變番耳聰目明,睇嚟條友連生理上都有雙重標準!
真係唔明投票選呢啲扮民議員出嚟嘅選民係乜嘢心態.癲狗長毛大舊鑊鑊都搞事,俾人趕出議事廳,都唔知佢地有幾多次可以正正經經開完個會.而其他扮民議員又成日玩集體離場抗議,垃圾會嘅議事效率想唔低都幾難啦.唔通呢啲就係選民想見到嘅嘢?如果真係咁,啲選民究竟係熱愛民主,定係想搞無政府主義呢?
差啲講漏咗添,癲狗鬧凸首其中一句係「公然與全香港市民為敵」.我根本從來都冇投過票俾癲狗,未得我授權就公然代表埋我,呢條友都算無恥喇!
嗰晚仲有另一單新聞,擾攘多年嘅校本條例司法覆核終於有定案,天主教教區終審敗訴.
講到校本條例,其實我嘅態度好中立吓.究竟學校管理係咪要增加民主成分同透明度,我真係冇乜意見.不過對於單司法覆核官司,我就好睇唔過眼嘞.
單官司係某神人堅持要打嘅,理由係校本條例會削弱辦學團體(教會)嘅辦學理念同自主權.如果呢個理由係由第二啲人講出口,我都唔會有乜嘢反應.不過由神人提出,我就真係好唔順氣.
根據校本條例,由教師,家長,校友出任嘅校董只會佔四成,影響力其實好有限.極其量只可以俾啲意見,對於一啲重大決策,根本就冇能力否決.所謂民主成分,恐怕係裝飾性多於實用性.
大家都知,神人瞓晒身為港人爭取民主,甚至不惜發動教徒上街遊行,都可謂不遺餘力.但係點解喺自己嘅地頭,佢會連少少裝飾性嘅民主都容納唔到呢?神人堅信香港人有足夠智慧普選特首同垃圾會,點解又會咁信唔過嗰啲有機會成為校董嘅教師,家長,同校友呢?佢明明反對功能組別呢啲小圈子選舉,點解喺自己嘅學校又奉行絕對委任制呢?以上問題有兩個可能答案.一係神人當咗自己係神,咁佢做嘅一切當然冇人可以質疑啦.一係佢持雙重標準,只許州官放火,不許百姓點燈.
我自己就傾向相信後者,而且會從陰謀論嘅角度諗,會唔會係佢轄下嘅學校有啲黑箱作業唔想俾外人知呢?本來教會嘅嘢,黑唔黑箱都與人無關,不過學校嘅運作係由公帑資助,提高少少透明度都好應該啫.事實上,教會學校又真係有啲嘢好特別.聽聞有虔誠教徒,大學畢業就喺某教會學校任教,兩年已經升咗主任,五年仲做埋校長添.睇怕只有教會學校先會出到呢啲神童.不過呢,如果係非教徒,就算教足一世都未必可以做到校長.講真,教會學校有又好似未試過有非教徒出任校長喎.話時話,唔知有冇宗教歧視呢樣嘢嘅呢,得閒問吓平機會先.當然啦,非教徒無啦啦入教會學校教書,升唔到職都係自己攞嚟嘅!
講番單官司,神人話過輸咗就可能會放棄辦學權,唔知佢嘅繼任人會唔會尊重佢呢個意願呢?


text:
其實BB啱啱出世嘅時候,視力係非常好差,基本睇唔清任何嘢,同高度近視一樣,可以見到嘅不過係眼前一兩米嘅間隔,好難可以透過眼睛識別樣貌嚟認出媽咪.到三個月嘅時候,BB就可以透過辨別長相嚟認清差異,同時都可以輕而易舉認出自己媽咪.
被別人抱著時尋找你
常言道:三月認母.大多數BB出生後同媽咪相處時間較多,基本上三個月嘅時候腦入邊就可以清晰記得媽咪嘅面部特徵.此時,如果屋企有其它親屬抱BB,BB有機會大喊,四處張望,尋找媽咪嘅身影,渴求返到媽咪懷中.如果BB出現呢種情況,恭喜你,BB認出你啦.
聽到你把聲 周圍搵你
BB仲喺媽咪子宮入邊嘅時候,已經可以感知到外界聲音同音調嘅變化,加上BB出生之後,大部分時間同媽咪一齊,所以對媽咪嘅聲音非常熟悉.好多BB就是透過辨別聲音方式嚟識別出媽咪,只要一聽到媽咪把聲,就會周圍搵媽咪.
見到你好開心
當你返屋企嘅時候,BB見到媽咪,就算喊緊都可以瞬間被笑容取代,衝向你張開雙手做出抱抱嘅行為;當你無故委屈落淚時,BB會用佢肉嘟嘟嘅小手同你擦眼淚;當佢訓醒嘅時候,佢會對你同你甜蜜一笑,BB嘅呢種暖心表現代表佢已經知道關心媽媽啦
BB雖然細,但其實佢哋好聰明,喺佢內心小宇宙中已經知道邊個疼愛自己,關心自己.一聲“媽媽”,簡短而富有力量,表達咗BB對媽咪有至高無上嘅愛意,因為有咗媽媽,世界先有美妙同溫暖.


text:
梁雁翎喺《像霧像雨又像風》 MV裡面,有呢個自創招牌動作,估唔到廿幾年後,一班港女自拍都仲用緊呢個 pose.
探熱針
神隱廿三年經典再現 梁雁翎想當年:淨係分紅都七位數字
贊助商連結
三十歲以上嘅香港人,應該冇乜邊個未聽過「飛圖天后」梁雁翎首《像霧像雨又像風》,當年晚晚電視洗腦式播 MV,令到原本一個不知名國內歌手,出第一隻碟就賣到雙白金(十萬隻),打低唔少當時偶像歌星.
自從九四年出完最後一隻唱片後,梁雁翎便逐漸淡出香港歌壇,仲嫁埋做醫生太太,估唔到二十三年後,梁雁翎突然復出開個人演唱會,神隱多年的她寶刀未老,再次重新演繹經典都仲依然咁爆.
寶刀未老
五十一歲的梁雁翎絕跡香港樂壇二十三年,突然宣布五月舉行首次售票個人演唱會,咁耐冇見相信大家都好想知道梁雁翎究竟變成點樣,本刊就搵了她重新演繹當年經典卡拉 OK MV情節,俾大家集體回憶.
以前嘅卡拉 OK MV通常都係去沙灘行來行去交行貨,但係梁雁翎第一首主打歌《像霧像雨又像風》就飛到去荷蘭同西班牙拍攝,非常揼本,本刊就冇 budget帶梁雁翎飛去歐洲,惟有去充滿歐洲色彩嘅赤柱頂檔,冇對鏡頭做戲多年的梁雁翎,估唔到一埋位,一聽到自己首歌就上晒身即刻入晒戲,唔使熱身就做番晒 MV中招牌動作,扭晒身 un晒腳, fing完頭又順勢撥頭髮,樣樣做齊,非常專業,其間更有途人認出她,細細聲講:「佢咪係飛圖嗰個卡拉 OK天后!」
51歲梁雁翎表示自己從來冇打過 Botox,冇後天加工.
九十年代嘅 MV又點少得,漫無目的行來行去,同不停華麗自轉呢一類畫面.
梁雁翎表示自己年紀大,所以演唱會上唔會跳舞,但係呢日佢重做快歌《你歌我歌》嘅舞蹈,都仲跳得吓. 轉行賣保險
冇見咁耐,梁雁翎樣貌同身形都唔算有大轉變,而她亦好自豪表示自己唔使後天加工,「你睇吓我個樣一啲都唔膠純天然㗎,皺紋都唔係好多,我覺得唔可以太瘦,如果太瘦就好容易有皺紋.」
講番當年洗腦式晚晚播 MV策略,成功捧紅飛圖股東之一的梁雁翎,亦令她財源滾滾,她說:「一隻卡拉 OK LD賣二千幾蚊,我哋啲碟銷量好好,記得有一年淨係分紅都有七位數字,不過因為後期盜版猖獗,生意跌得好厲害,咁我哋惟有將公司賣咗出去,咁我覺得都係時候要停吓,同埋嗰年(九四年)啱啱結咗婚,想陪吓老公,點知一停就停咗廿幾年.」
淡出香港歌壇,梁雁翎轉行考了保險經紀牌,分別在香港同北京都有賣保險,但現在大部分時間都係陪老公環遊世界.
當年梁雁翎曾經同葉玉卿阿哥,即係飛圖老闆葉志銘傳過緋聞,她表示因為係生意拍檔關係,經常一齊出現,被人誤會都唔出奇.
梁雁翎一心要入娛樂圈, 85年參加過第一屆亞姐,之後又參加過第四屆新秀.
梁雁翎第一張唱片就賣到雙白金,當年仍是舞蹈藝員的謝天華,都要幫她伴舞.
撰文,攝影,攝錄:娛樂組


text:
有睇開熟女片嘅朋友,見到北条麻妃個樣,一定會記得佢係邊個,因為佢靚得嚟有氣質,簡直可以稱得上係當今AV界最索嘅美熟女,事實上佢就係曾經叱咤風雲嘅熟女女優白石小百合!論質素,麻妃的確係無與倫比,身高五呎五吋嘅麻妃皮膚又白又滑,三圍仲有34D-23-35,身形纖薄之餘,上圍同坐圍又有肉地,呢副嬌軀簡直係上天嘅傑作!而且,麻妃演技超群,能夠將熟女嘅溫柔以及對性嘅渴望演得絲絲入扣,難怪當年能成為熟女系大廠溜池嘅頭號女優!
不過,點解麻妃突然要改名呢?有消息指出,麻妃同溜池鬧翻,繼而轉為自由身女優,為咗避免再同溜池有瓜葛,所以專登連個名都改埋.然而,麻妃改咗名之後又真係有運行,拍片不斷而且片種繁多,鍾意睇熟女系片種嘅朋友真係有眼福喇!
北条麻妃 Profile
出生日期:1974年3月26日
三圍:34D-23-35
身高:5呎5吋
血型:A型
興趣:煮飯
推薦作品
片名:《秘書in脅迫套房》
片長:110分鐘 出品:Dream Ticket
內容:麻妃今次扮演一名成熟又有氣質嘅女秘書,不過對手就唔係上司或者男同事,而係戲內嘅老公,仲經常畀老公拉到酒店套房激戰.當然,為咗滿足老公,麻妃梗係要使出渾身解數啦!所以,大家可以睇到全片完全冇冷場,麻妃除咗大玩舌技及騎乘之外,仲會玩埋潮吹以及綑綁,睇嚟麻妃老公嘅需求真係幾多元化喎!


text:
一直以嚟,我都唔會鬧梁文道投共,因為大家都相識喺仍然係寂寂無名嘅文化人時期,而 鏘鏘三人行 呢個節目,亦係一個對中國嚟講應該好嘅嘢,三條友透過幽默嘅言談,擴闊中國人嘅眼界, 梁文道 同竇文濤嘗試係踩鋼線.只不過,呢個實驗反映咗,試圖「鑽中共空子」去改革 國嘅實驗,已經證實係失敗.
鏘鏘三人行 無法撼動中國
梁文道好早知道我直頭係港獨分子嚟,當然,喺1997-2004年嘅時空,我諗我幾乎係傻佬嚟,因為好多香港人都睇唔穿中共嘅真象,畢竟唔係個個好似我年青果陣咁就接觸中共黨史,同埋會識講華語.但我都係咁講,兄弟登山,各自努力,如果能夠改變到中國,無論香港獨立與否都係有好處,所以我對中國維權運動所知其實好深,甚至我做埋《零八憲章》嘅聯署人,就係咁解.而 梁文道 自己,都係《零八憲章》聯署人之一,如果係投共,就唔會聯署一份咁敏感嘅文件喇.
只不過, 鏘鏘三人行 做咗咁多年,如果真係改變到中國,呢個節目點會被人cut咗,一啲反應都無,如果喺歐洲,咁嘅節目cut咗,一早有人喺電視台大樓門口抗議,鳯凰衛視係香港做總部,好歹係仲有少少集會自由,一個中國人都無抗議,大家就知係乜事.無錯,喺facebook上好多五毛嘅戶口係假嘅,facebook都cut咗好多假人,只不過,呢啲假人唔少係真正嘅中國人,中國人就係選擇咗,為咗自己一己私利,唔理國家前途,一個民族集體唔負責任到呢個樣果陣, 鏘鏘三人行 停播竟然掀唔起任何漣漪就明乜事. 梁文道 作為商台封咪事件當事人之一,佢應該可以比較到,當年名嘴被封咪喺香港社會引發嘅波瀾,同依家 鏘鏘三人行 停播嘅分別.雖然現實證明,果兩件名嘴,根本亦都唔係乜嘢正人君子,大家俾呢啲名嘴呃咗n年都唔知乜嘢事.
所以 鏘鏘三人行 停播,我感覺係中國人比想像中更得救,而中國比想像中更獨裁,一個曾經請習近平老婆彭麗媛上去做嘉賓主持,經常攞江澤民嚟玩嘅節目,竟然喺習近平當政年代被cut,究竟中國仲有無前途,我只知道中國向納粹方向進發嘅方向好明顯,香港爭取獨立其實係救緊自己.


text:
雖然唔晌香港,承蒙厚愛,記者同朋友依然想搵我傾傾對工廈文化空間嘅意見.雖然記者訪問已經唔想接(問嚟問去都係嗰啲問題,Google吓就有啦恕我唔重覆),近期同朋友之間嘅答問反而好似有少少意思,討論得較深入,索性整理一下寫出嚟,希望盡一份綿力.大家加油.
你點睇目前香港工廈問題?
我會形容而家係一個「紅燈」狀態.咩意思呢?就係一班人企晌交通燈位等緊,想過馬路.等咗好耐,都仍然係紅燈.你覺得喂唔掂喎,咁有啲人就自己過咗先算啦,然後就有人出嚟捉你,話你亂過馬路,犯法.你同政府講,屌你盞燈壞嗰喎你老味咁都拉?點解你唔整吓佢呀?佢唔睬你,話整交通燈唔係佢哋工作範圍既事,繼續話你衝紅燈犯法唔啱.有啲人又跟住嚟鬧你,你班人犯法仲講咁撚多嘢?
目前就係咁.一係你就唔過馬路喇,放棄掉頭走;一係你就搏差佬見你唔到,過到一次得一次.有啲人搞組織,同政府講盞燈壞咗喎,原來對方冇人願意同你解決問題,冇人願意去郁支燈.Search一下,嚇一跳,我哋第一個組織「自然活化合作社」成立已經係差不多八年前.之後參與過五,六個組織,用唔同方法講工廈問題講到今日,我會明白大家有幾灰心.
你覺得Hidden Agenda係咪被政府「針對」?
我覺得要睇你點樣理解「針對」係咩意思.HA搬咗三次,但係越冚越大,個file已經被地政專員bookmark咗做my favourite之類,即係佢哋係捉慣犯咁捉,相信會特別緊張.咁樣算唔算針對?又聽過,有地政專員係癲嘅,可以close咗file,都隔一年去暗中check人哋單位有冇違規.如果問,有冇癲嘅地政人見到HA就滴撚晒口水?咁就真係答你唔到.
但如果想像政府好似邊個都唔拉,淨係拉HA,咁樣嘅「針對」,我覺得就冇.因為過去跟嘅case,餐廳,賣衫,workshop,寫字樓,band房,拳館,用嚟住嘅,乜嘢都試過比人冚.同埋如果咁樣理解HA係被政府個別「針對」,會有危險,會睇唔到更大嘅問題.事實上真係有法例寫咗晌度,而啲殖民地時代法例好多都真係寫得好撚仆街.香港人慘就慘在咁,以前係殖民政府統治,而家政府又冇人願意跟進,工廈條例1960年寫嘅,到而家都冇變.
又或者,我哋可以理解呢個係更大嘅「針對」.有咩人會租工廈嚟搞嘢?大部份租工廈嘅人,出發點其實好簡單,就係工廈「相對」平.所以如果講「針對」,我會覺得政府係針對窮人.咁樣理解件事,就會令你嘅行動想像變得唔一樣.
點解外國band嚟香港都要簽工作visa?
我記憶之中,HA係間唔中有幫band簽工作visa嘅,尤其係一啲有比較大label嘅band,都會要求正正式式簽.但一來成本問題,同埋怕煩,大家同意唔簽,就會同佢講用旅遊visa嚟就得.香港band出去都一樣,好多地方都要求你簽工作visa,不過好多時會偷雞唔簽.
唔知係咪傳媒誤導,覺得無中生有做乜老屈工作簽證呀,實際上香港好多小型文化藝術單位都被呢啲visa搞到頭都痕埋.因為同所有visa一樣,佢可以唔批比你,亦唔洗同你解釋點解唔批比你.有聽過小型團體搵外國藝術家嚟搞workshop,visa唔批,講到明如果一開班就拉.結果要自掏腰包另外出面租場,先至搞掂.咁樣係會制度性影響所有小型文藝單位嘅.同樣如果我哋明白受影響嘅唔係一兩個團體,組織行動上嚟就好唔同.
咁娛樂牌呢?你覺得政府有冇偏幫例如「Vans」之類嘅場地?
我唔係好理解點解大家會羣起屌Vans.法例唔改,大家都係胆搏胆做.你屌到佢哋唔敢搞開幕party,有人就鬧佢「唓你都唔punk嘅,咁都驚」佢哋只係一間賣波鞋嘅國際公司,只不過喜歡sponsor啲次文化嘢,會唔會諗多咗?
我理解大家真係好嬲,無所適從,連喜歡嘅地方都保唔住.主流音樂又垃撚圾,非主流又唔比搞.我都成日會係咁,四圍起火頭,對唔到焦.但再諗深一層,目前大家灰色地帶玩,如果有波鞋公司有同樣嘅牌照問題,最後變成自己嘅戰友,會唔會更加好?如果覺得佢哋有「特權」,可以放長雙眼,或者試吓投訴佢哋,證實佢哋有特權先再鬧都唔遲.但事實上就係全港可能有一半工廈都晌度違規使用,只不過有啲執法上搞難,又有啲未執到佢,又有啲用唔同方法呃地政.偉大嘅哲學家黃子華講嘅「魚蛋論」係人都識,就要小心唔好跌落嗰啲「要大家一齊仆街先公平」嗰啲位.我哋成日鬧差佬,咁點解無啦啦會加入幫手做policing?咁樣講唔通.
我覺得好多嘢值得討論,當係互相提醒,自我提醒,大家做多啲,而唔係文革式一班人去批鬥另一啲人.其實你都可以話「HA扮貨倉喎,拎小食牌扮餐廳喎,靠議員喎,邊度rock邊度indie呀」咁,咁樣好容易.舉個例,anarcho-punk唔會返工,執剩食充饑,咁先punk,邊個返工對佢哋嚟講就唔punk.咁香港仲有邊隊band夠胆話自己係punk band?但我會諗,我哋嘅戰線其實畫咗晌邊?係咪所有响自己把尺之下「唔合格」嘅人都係敵人?
當然,政府自己帶頭犯法,就唔撚好放過佢啦.水務署公然租用工廈做office,就要即刻投訴佢啦,咁好玩.
所以我覺得,唔搞串連,唔同其他業界合作,就可能削弱咗去傾嘅本錢.我自己批判,會諗究竟HA同談風會唔會係觀塘士紳化嘅一部份,但我唔會因為咁樣覺得佢哋應該執笠.到咗今日應該明白,好明顯,政府就係大家自主生活嘅最大敵人.娛樂牌其實又係一樣殖民政府遺留落嚟嘅on9嘢,如果揸正嚟做,連演講都要有娛樂牌.有好多明明係政府認可嘅場地,都只能夠搞臨時娛樂牌,隔一陣又要花好多人力物力申請過,重複又重複,問你死唔死?
有冇咩方法應付呢啲牌照問題?
我哋2012年嘅時候搞咗個「文化界聯席2.0」,就係大家覺得有一個文化局可以解決到呢啲kick住咗嘅位.但你知道689推得文化局,好有可能係廢嘅,一係就紅嘅,一係就又紅又廢嘅.嗰陣時吹緊許曉暉做文化局局長,紅色背景,大家心諗,嘩屌,都係冇好過有喇,如是者就停咗.點解文化局重要?因為理論上會成為你對口單位,冇得走,你可以砌佢.以前我哋見過消防,地政,民政,發展局,起動狗,傾到上立法會.各單位動作相當一致,就係卸膊,全部都話唔關自己事.林鄭直頭講出口話「如果你corner任何一位官員,佢梗係會話你違法啦.但你哋唔出聲,照做,相信唔會有任何政府部門會主動搞你哋.」當然知道佢講廢話啦,因為所謂「文化」議題始終跌唔正落佢哋頭頂.
好多人想像,如果有文化局,佢就可以同其他部門傾到呢啲死結位,所謂「拆牆鬆綁」.我一定程度上同意,係可以試嘅方法之一,長遠計有一個「正常」嘅文化局係可以解決到某部份文化問題.當然,我哋而家夠有創新科技局啦,佢就走撚咗去捉Uber.所以去嗌之餘,唔係冇憂慮.
可唔可以講吓外國嘅例子?
有幾位有心人約稿,都係想講吓外國例子.我哋唔係未講過,好似八年前講,韓國有條劇場街,政府為咗吸引業主租比劇場,所以立法如果大廈有單位係做劇場嘅,就會有減差餉之類嘅優惠.所以個個搶劇團入嚟,「蓬」一聲就變咗條劇場街出嚟.英國Haringey區又有大量工廠貨倉改建嘅studio,2012又有新嘅live house法案,二百人以下有酒牌嘅場搞演出就唔洗另外再拎牌等等.台灣女巫店同地下社會,一間文青cafe搞到個牌,一間真正live house但最後都收咗皮,都係一啲以前覺得值得拎嚟研究嘅案例.
但係我今日會好懷疑,我晌報紙上面再舉呢啲例有咩用.人哋係民主國家,香港都唔係,咁其實我哋係咪要study吓啲極權國家點做呢?所以可能唔係講南韓,要舉吓例講吓北韓點搞劇場,大陸點搞live house好似先啱用.有人話大陸live house好蓬勃,又Mao又愚公移山,仲好過香港.但以我所知,大陸好多live house長期有便衣公安,聽你唱乜.有時要cut你show就cut你show,或者唔知要點樣疏通先可以玩.
另一方面,民主國家推呢啲所謂文化產業,本身佢有任務嘅,就係想用呢啲嘢做城市嘅品牌,推高樓價,係市紳化手段.有位撐HA嘅朋友寫咗篇文,大約講「有冇live house就反映城市嘅檔次」之類,我係有保留.咁樣嘅講法好容易跌返落去呢啲文化產業化,全球用文藝嚟競爭做「創意之都」嘅圈套.英國就係咁,過去十年,有四成嘅live house倒閉,其實都係砌到仆街.搞得獨立音樂,大前提就係同主流唔同,收入就有限.物價樓價比啲所謂文創產業搞起咗,然後搞文藝嘅人負擔唔起,被淘汰出局.所以考慮咗一陣,同埋暫時自己想專心做其他,所以冇寫到.
香港工廈全部開放比文化藝術係咪就解決到?
2010年搞「生勾勾被活化大遊行」已經留意到,我哋動員到500個artists,其實可能真係得咁多,要出嚟都已經出咗嚟.但工廈問題點止咁少人受影響?「自活社」早期想做相集,公開收大家嘅工廈單位嘅相,反應最熱烈嘅,原來係做體育嘅.到最後本相集基於好多原因,只能夠集中講文藝,好慚愧幫唔到體育界做紀錄.而我最後參與嘅組織「用工廈人」,有間拳館係肯出嚟講嘢,肯參加行動.我睇住佢比地政趕走,覺得好對唔住人.體育界真係重災區,點解我哋唔聯結一齊講呢?Band友藝術家行出行入,一定識到附近嘅租戶,我成日諗,係咪可以做好啲串連呢?淨係計觀塘,一個區高鋒期已經有三百三十幾棟工廈,咩界別都有,其實受影響嘅人係好多好多.
另一個問題,去返之前所講,政府而家係向窮人開刀.如果就咁改例放寬用途,結果係咩?又係炒到貴晒囉.所以對我嚟講,所有會影響工廈樓價會令佢升嘅,都唔係一個好決定.咁可以點搞?我覺得租金管制可能係一個方法.開放用途之餘,一定要有法例限制業主加租,限制炒賣.必須要阻止租金發咗神經咁加,咁原有生態先可以保留.
點睇藝術單位搬去廢校?
如果冇任何新發展,除咗HA之外,今年仲會有兩個重要嘅藝術空間被政府逼死.我個人唔想同政府合作,但會理解點解會傾有冇可能搵廢校安置,因為真係十萬火急.以前我哋自己胆粗粗衝過入去睇廢校,自己ff,班房做band房,音樂室做錄音,禮堂搞show,操場起咗佢種草地種菜,諗到幾開心呀.之後見啲狗官,又話啲廢校殺咗之後,教育局唔肯放返出嚟,所以又不了了之.
當然前設就係,唔係用一兩間咁嘅廢校就話解決咗工廈問題,咁樣講唔通.但我覺得,不妨對身邊嘅空間多啲留意,多啲想像吖.好似觀塘游擊show,或者佔領牛頭角巴士廠,都係重要嘅事,因為係會改變到我哋點樣諗空間嘅使用權.又或者,大家可以睇吓有啲咩空間,例如九龍灣有個廢咗嘅汽車回收廠,以前成日踩單車經過都諗,佔咗佢嚟用,晌裡面搞show,唔撚走.你唔比我哋工廈搞show嘛,我哋咪搵過個地方囉.
2014年Hidden Agenda團年飯.Kenichiro Egami攝
點樣可以幫到Hidden Agenda?遊行示威都冇用
我自己跟得唔貼,好難判斷.以前HA每年七一都有支旗,好多人支持.雖然我每年都渴望行完可以發生更多嘢,但上街最基本嘅,就係表態,話比人聽呢件事唔係我授權嘅,我唔同意.當然上到街,見到其他同志,可以引發更多可能性.起碼都可以靜坐嘅時候,同身邊嘅朋友傾吓,你點睇,你覺得應該點.唔好比媒體或者一啲意見領袖牽住走,試吓大家flow吓.諗清楚到底想爭取啲乜嘢.而家係要求唔搬可以照搞show?係要求政府改啲舊嘅例?係要求政府立新嘅例比live house?要求合理安置?想推翻個政府?然後要問自己一啲必須處理嘅問題,例如要嘗試去答HA有咩重要,點解要保留,點撚解康文署場地唔可以取代HA,點解西九中小型場地又唔撚同等等.
你越絕望,就越唔郁;越唔郁,就越絕望,就淨係識晌facebook屌.絕望邊個最開心?政府會最開心,因為知絕望嘅人唔會再搞咁多嘢.雖然咁樣講又會比人屌我係左膠,但係心存希望,其實都係一種抗爭.要講抗爭冇用嘅話,好老實,我都覺得玩音樂冇用,但我哋又玩,咁點計?我哋係好多嘢都做過,又砌又傾,都好似冇嘢發生.但有啲嘢係要不斷重複做,或者換過班底做,可能會殺出一條血路都唔奇.實在唔需要打嘴砲,大家用行動嚟證明自己嘅觀點,就一目了然.
我認為,必須要明白保育運動,始終要指向更大更全面嘅社會公義.理論上,唔應該只係band友受惠,應該有更多,否則大眾只係覺得一個圈子嘅人就去爭特權.諗清楚之後,我相信大概會有個方向,然後覺得可行嘅,就去試.你可以去check例,去寫proposal,去搵政府傾,香港同外哋嘅都可以試吓搵.唔想傾嘅,可以收聯署,搞示威,搞靜坐,搞佔領,搞堵路,錄隻碟,寫文章,去學校講,同政府打官司,做香港live house歷史研究乜乜乜.多人諗就諗得更多idea,按自己適合做嘅嘢互相補位,一定有嘢積累.舉例我聽到官腔就燥嘅,只能夠寫文食胡椒粉,咁你大概都知自己可以點出力.
以前成日諗,如果有一年,七一係冇起點,冇終點,大家上街然後諗做乜嘢,咁就正囉.睇嚟離呢日已經唔遠.
富德樓都比政府搞?點解好似四處火頭?
我同意May Fung訪問裡面講藝文界「自我underground」,「自己哩埋,有好多fear,搞藝術,點解要有咁多fear?」.之前有人同我講「HA唔好搞咁多嘢喇,開開心心玩多一兩年就算」,我覺得點解玩音樂要玩到好似過街老鼠咁?明明係條例有問題,道理晌我哋度,怕咩?
我自己係diy同dit(do it together)嘅支持者,唔覺得要同政府傾先做,又唔覺得要政府比錢先有得做.文化好有趣,唔理佢,自己吽出嚟嘅嘢都係最有型好玩,呢個意義底下,冇文化政策就係最好嘅文化政策.但如果有人係有心有能力同政府展開對話嘅話,都係一件好事.我理解呢啲可以係生產一啲阻止政府搞鳩你嘅保護機制,而唔係上而下嘅規劃.
但更重要嘅係,我真係好想睇吓民間同政府係咪仲有得展開對話.我哋唔係冇論述,冇理據,冇支持者,而係政府根本冇諗住睬你.我擔心市民同政府嘅關係,只係佢繼續用殖民地惡法嚟統治你,而你只有服從.所以我覺得,HA事件,同本土研究社冇教育牌,甚至西營盤嘅漂書箱比政府拆走,其實係同一個問題.係極權社會誕生嘅過程.
幾年前曾經同劍青講,佢哋好叻,熟資料,熟書,認真咁玩一個好荒謬嘅遊戲.好慚愧,唔係佢哋講,我真係連咩係棕土都唔識,亦都唔知政府偷偷哋做咁多仆街嘢.你可能會諗,如果證實咗香港已經進入一個徹頭徹尾嘅極權統治時代,呢啲嘢仲做嚟做咩?呢啲位我成日會諗起中國嘅維權律師,會諗點解佢哋仲會同一個無法無天嘅政府講法律呢?我理解,呢啲係一種超越「有冇用」嘅作為人嘅執著,要守護作為人嘅信念,係一個好純粹做「啱嘅事」嘅衝動.當再冇人同你講道理,冇人講真話,你仍然願意堅持去講,乜嘢叫對,乜嘢叫錯,唔同流合污,拒絕跌落虛無,我非常尊敬呢啲人.所以就算香港政府唔再同你玩假民主,赤裸咁威權統治,我哋要做嘅嘢,可能都係差不多.望到好多晌更困難嘅條件下嘅抗爭者,我覺得我哋雖然會攰,但未有資格講絕望.
我哋對文藝自由嘅追求,講到尾都只係對人權嘅追求,所以最後必然會同更大嘅民主運動合流.只要社會狀態持續惡化,佔中2.0,雨傘2.0,魚蛋2.0,一定會再嚟.大家好好裝備自己,搞好組織,從之前嘅運動學習,唔好跌落政府嘅圈套,繼續做啱嘅事.
伸延閱讀:
文化威權時代降臨?學者陳允中,馬國明:我城走向極端時代
The Future Is Unwritten ── 訪談:Hidden Agenda x 地下社會
試談工廈消防霸權
趁火打壓——工廈用家生態災難
獨立音樂也是政治問題(管租救城之一)
同淹沒於不義之城──工廈倖存者的沉默(管租救城之二)
寫於「窮」成為「工」之間──觀塘藝術村十年
Small music venues are places of activism and good for the community they belong in too
UK Live Music Act
申請公眾娛樂場所牌照及臨時公眾娛樂場所牌照簡介
我們活生生地被活化了
「趕走炒家,留住用家!」活化政策與樓市炒賣 藝術家火燒眼眉
文化界聯席會議 2.0 對文化局成立及文化局局長人選之意見
富德樓負責人談「藝文空間受壓」:不玩對抗 官民陽光下傾


text:
- Jul 27 Thu 2006 23:48
這就是交大
好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人 這就是交大 好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人
日曆
近期文章
最新迴響
誰來我家
文章彙整
文章分類
(天下時勢) (3)
(認真寫寫) (3)
(生活資訊) (2)
(吃喝玩樂) (3)
(雜貨櫃) (1)
部落格文章搜尋
熱門文章
參觀人氣
- 本日人氣:
- 累積人氣:


text:
BREXIT 搞出膠出嚟, 直布羅陀 前問題令人關注,有人提出,為咗 直布羅陀,要不惜同歐盟一戰.當然, Michael Howard呢個建議,派膠成分好重,美國都會制止呢件膠事發生,北約內戰呢啲膠事就咪玩,土耳其同希臘互片都未到英國同西班牙.但香港人,有必要留意呢件事嘅發展,英國對 直布羅陀 嘅態度,可以反映英國想「恢復帝國昔日光榮」意志有幾強.
直布羅陀 都玩軟嘅,香港人要兩手準備
英國對 直布羅陀 置於不理,表面上係無理由,除咗 直布羅陀 嘅戰略位置, 直布羅陀 多次透過公投,顯示對英國嘅忠誠,連 直布羅陀 「國慶日」 ,都係第一次公投顯示對英國公投果日嚟,加上 直布羅陀 有完整嘅民主,英國放棄 直布羅陀 係一啲理由都無,唔同香港有班民主回歸派嘅傻仔,呢班傻仔好多人都未向香港人道歉.
但現實政治係,英國曾經同 直布羅陀 推銷英西兩國共享主權方案,係 直布羅陀 憎西班牙佬憎到一個點,一如香港人憎中國人憎到一個點一樣,所以公投被否決,依家英格蘭人不負責任,咁首相要應付英格蘭人嘅「小英格蘭夢」,放棄 直布羅陀 ,定係班英格蘭人係要捍衛直布羅陀立場,喺BREXIT談判不惜擺出不惜一戰態度,呢個意義遠比2019年恢復英國護照顏色為傳統嘅深藍色,而唔係依家嘅歐盟紅色,就變成一個大家要注目嘅一點.
如果英國立場係放棄 直布羅陀 ,香港應該尋求歐盟國家喺香港事務扮演更大角色,甚至係BNO同香港BC喺BREXIT談判上,企喺歐盟一邊更重要.反之,如果英國立場係為 直布羅陀 強硬嘅立場,香港嘅BNO應該儘速更新,喺英國嘅BC同BNO都應該登記做選民,同埋擺出支持政府嘅立場,因為有機會英國喺香港問題上恢復對中國強硬,恢復「帝國嘅歷史光榮」,當然,香港嘅英籍人士應該顯示對英國嘅忠誠,果啲一面投共,一面揸英國護照嘅撚樣(對我嚟講,呢班pro-communist British 確係 dickhead 嚟),就唔該退出英國國籍,如果佢地講到咁痛恨帝國主義.當然我更有興趣關景鴻嘅國籍,佢幾時執咗間移民顧問公司,並且做個堂堂正正嘅中國人咁?


text:
2015 年由 日本一會社 推出嘅戰棋遊戲《魔界戰記 5》,喺 2017 年登錄埋 Switch;而 Switch 中文化版本亦都係日前公開發售.
你可能會話「PS4 都有中文版啊,而家先出 Switch 中文化會唔會太遲啊?」我又唔係咁認同架,《魔界戰記 5》係一隻非常多元化嘅戰棋遊戲,關卡多,任務多;而想刷錢,刷技能或者刷 Lv,都需要玩家投放大量時間心機去育成角色同埋職業!所以出落手提機 Switch 度的話,對於唔係好多時間打機嘅朋友黎講(舉手)相信係好消息啊~
《魔5》嘅故事背景,簡單黎講,就係魔界大戰!魔界入面有分唔同種族部落同勢力,今集嘅 Boss 魔帝「暗邪沃伊德」到處侵略魔界,男主角奇力亞就挺身而出想對抗魔帝;女主角雪拉菲娜係魔界富二代(笑),原本被父母許配比「暗邪沃伊德」,因為厭惡呢個安排所以離家出走,結果一次危難中被奇力亞所救.故事就係以兩位為中心.
不過遊戲重點,畢竟係「戰棋系統」嘅部份,所以劇情同對白都係輕鬆帶少少惡搞中二成分為主,絕對唔會出現啲咩悲壯嘅場景……或者因為遊戲著重嘅,係「趣味」嘅部份,所以無論係人設,對白,劇情,偶爾都幾無厘頭的 LOL
例如女主角雪拉菲娜成日見到男主角同異性就想媚惑人地,我明官方係想將佢打造成「小惡魔,魔性之女」嘅呢種形象,不過正因為大部份人物角色嘅性格太過個人主義,我反而唔係好感受到呢班人之間嘅牽絆喺邊度……
如果唔係太介意人物關係圖,淨係想專心打戰棋遊戲嘅朋友,就絕對會享受呢個 Game 啦(笑)!《魔5》嘅關卡極多,淨係要打爆一輪都需要唔少時間;加上 Switch 版係會免費收錄 PS4 版所有 DLC 的,而關卡入面,又會好似《機戰》咁有 Bonus 條件可以解鎖;同時,遊戲入面仲可以接好多任務需要打關卡時挑戰……如果你目標係想挑戰 100% 完成遊戲嘅朋友,我諗你日煲夜煲都要玩一段長時間,超抵玩!
戰鬥方面絕對係遊戲嘅重點!我本身唔係戰棋遊戲嘅愛好者,淨係有玩開《機戰》系列;不過,當然我唔會拎兩者黎做比較啦(笑)《魔5》喺 PS4 上推出時其實我都有玩過,但係始終唔鐘意用大屏幕黎玩非動作類遊戲,所以好對唔住咁中途棄 Game;不過而家用 Switch 玩,我反而有心機玩咗好多(我係幾乎唔會插 DOCK 連 HDMI 落 MON 玩嗰種人 LOL)
唔知大家有無同感呢?我覺得用手提機玩呢類型遊戲嘅時候,感覺更有凝聚力,簡單啲講句就係更易一眼關七,可能係心理因素影響啦……
畫面方面就無話有咩改善,因為 PS4 版時已經做得唔錯,動作或者指令操控都好流暢;而角色武器,技能等要素,都係需要日積月累嘅戰鬥去提升戰力的.角色有分近攻,遠攻,魔攻,治癒系,職業多到好似打 OLG 咁(笑)
唔同職業同等級,亦會影響戰場上可以移動嘅格數,或者攻擊範圍有幾遠.例如忍者,可以一口氣跳上高處,移動距離亦遠;而主角奇力亞,力量雖大,但係移動距離一般;要點樣善用角色嘅優劣之處,去發揮同一回合裡面最強嘅攻擊 COMBO,同時又要考慮敵人嘅招式同埋移動距離,以減少我方最大傷害值……呢個或者可以話係遊戲中,玩家比自己最大嘅挑戰.
頭先提過 Switch 版有齊哂所有 DLC,除咗任務多咗之外,對於初心玩家黎講,最大好處絕對係:
(1)會有初始能力較強嘅角色可以使用
(2)獲得大量金錢作為初期儲備(可以買裝備,醫療角色,或者招兵買馬搵新角色加入隊伍)
不過有錢都唔係萬能,角色如果想學新技能,就要多上戰場殺敵,先會儲到個人技能點去換取/升級技能……而當時我有朋友玩《魔5》啲角色係升到上 200 幾 Lv 的 LOL 我只能講:要稱霸呢個遊戲嘅道路真係好漫長!
Switch 版而家已經有繁體中文版,雖然大家上文可見我嘅截圖有部份係日文,不過呢樣只係我個人喜好而已,同埋可以比較一下中日文兩個版本文字表達嘅分別!繁體中文版嘅翻譯做得唔錯,睇中文對白依然不失日文原文嘅趣味性,呢一點要讚.
雖然我離稱霸遊戲仲有一段好長嘅路,希望呢個初心感想,仍然能夠簡單同大家介紹到呢個遊戲嘅特色!買黎隨時有空時輕鬆一玩,絕對係一個唔錯選擇:)
最後附上遊戲的 Switch 中文版 Trailer:


text:
「襲警」
香港又再一次成為國際笑話,原因係早幾日一名女示威者係之前元朗反水貨客示威嘅時候用佢胸部襲警而被判襲警罪成.當我睇到報道嘅時候真係呆咗,諗極都諗唔明點樣可以用胸部襲警?唔通下次我哋可以用眼神嚟殺死人?而個法官話被告聲稱被非禮但係就無向現場警員投訴,只係投訴俾人係後面推倒,所以認為根本無非禮,而實情係佢用胸部撞啲警察,所以裁定她襲警罪成立.咁都得?
「鉛水」
我真係今時今日先知鉛筆係有鉛.唔好講笑啦,鉛筆係用石墨做㗎!仲有啲專家話叫啲市民最好用水之前最好開水一分鐘,咁邊個俾啲水費?開水喉一分鐘究竟會用幾多水呢?仲有,而家係啲市民日日都係到用緊有問題嘅水,而唔係間唔中用啲有問題嘅水.有事就快啲搞掂佢啦,調查得嚟都蚊瞓.日日講埋晒啲廢話,市民健康先係最緊要.就算驗到無事,都已經驚餐懵啦!
「笑話」
過去一年,香港發生咗咁多事而好多都係猜不通,摸不透!真係一日唔死都有笑話!好多時我只可以用「咁都得」去形容.唔通某啲人當香港人係白痴?咁易呃?又或者出嚟講兩句就可以平息事件?會唔會妙想天開咗啲呢?現今資訊發達,好多嘢好快就可以係網上面搵到.當然有啲資訊係唔準確,但係只要自己用小小時間就可以搵到答案.所以咪玩啦,香港人係嚟啲位其實非常精明!


text:
北愛大選 終於有結果,雖然北愛同南部愛爾蘭共和國一部,都係用理論上點到佛誕都未點完嘅單一可轉移票制(我認為最能杜絕掌心雷制度,保證老人投票率大跌),但英國人比愛爾蘭人有效率,所以 北愛大選 已經點完票,雖然親英第一大黨DUP(Democrat Unionist Party)仍然係最大黨,但只係同新芬黨爭一席,仲要第一次,親英派政黨議席數目,少過親愛派.
北愛大選 反映BREXIT喺北愛出咗事
本來照北愛選民主要睇宗教信仰同國家認同嚟投票嘅底盤,基本上DUP同Sinn Fein 分享權力,但親英派因為稍佔上風而得以保持北愛原狀嘅情況,可以長期維持,畢竟多年恩怨.但依家出咗事嘅位,在於依家嘅Good Friday Agreement其實係建基於英愛共為歐盟成員,邊境不用存在嘅基本假設而存在,所以Sinn Fein認為愛爾蘭全島統唔統一都唔係問題,反正歐盟大過英國.
但依家係,英國即將離開歐盟,咁北愛選民,有為利又好,有為認同都好,啲飛去番兩個共和派政黨(即係新芬黨同相對溫和嘅SDLP,社會民主工黨),而更大鑊係,好多飛其實去咗中間派政黨Alliance Party,亦即係曾經派香港華裔英國人出戰北愛議員,令香港華裔首次喺英國議會有議席果個政黨.呢個黨係親歐嘅,將UDP啲票吸走.UDP/DUP有唔少人,其實係Scottish底,Scottish都親歐,你覺得呢班Unionist唔會轉立場?
所以表面上無風無浪,但事實係,DUP+UDP無咗Majority,咁首席大臣仲係DUP坐啱唔啱數,Sinn Fein會唔會爭首席大臣位呢(雖然表面上兩者權力一樣,只係個名嘅問題啫),同埋如果北愛持續係向親歐走,甚至唔少英國人自己為保留歐洲公民身份,走去歸化成為愛爾蘭公民嘅話,其實最終北愛留唔留得住係問題,而北愛如果離開聯合王國,果班堅持BREXIT嘅新教徒,又唔會唔會玩嘢,呢啲問題全部都係炸彈嚟,但我依家睇係,呢個炸彈遲早爆,除非英國唔BREXIT.


text:
話說林鄭月娥以同行 we connect 做口號,由於同一隻遙控震蛋同名,結果被人恥笑到底.可能間加拿大製造商行衰運,用 we connect 相關嘅衰運未完.芝加哥有人入稟法院,控告 we connect 製造商 we connect 嘅app搞 we collect ,collect 埋佢啲高度敏感同私密資料,要賠成三百七十幾萬美金,真係唔知要賣幾多個 we connect 相關產品,而賺得番個錢.
we connect 個 app 真係藝高人膽大
其實 we connect 個廠商夠膽出個app控制住個按摩器,本身已經係藝高人膽大創舉,因為只要個app有保安漏洞,小則洩露唔少高度敏感嘅私隱,大則可以有啲唔生性嘅hacker控制件嘢,真係有乜結果我都唔識講,呢個世界好多嘢都可以玩遙控,但有啲嘢玩遙控,就一定要保安上做足,否則我恐怕個結果都會相當騎呢.而依家個廠商仲諗住要玩big data,collect晒啲敏感資料,無錯,呢個係好好改進產品嘅機會,問題係呢啲資料,如果可以被間公司identify到邊個打邊個,真係唔敏感就怪,所以 we connect 呢個 app 嘅 idea 真係大膽前衛,只不過,呢個世界唔係乜都可以connect嘅,而 we connect 官司,正係其中一個例子.
有人會問,依家唔係有乜嘢 AES-256 加密,再加 SHA-512 Hash digest,咁仲唔夠保密,如果你怕啲Data中途被人截取,甚至玩到再加個VPN AES-256加密,應該好難截到.只不過,真正核心問題生產商搜集咗啲資訊,會用嚟做乜先,呢個至係成個 we connect 官司嘅核心,呢樣嘢美國人就好重視,再加上美國打官司係好容易嘅,所以 we connect 嘅問題,至因此暴露出嚟.我諗除非個廠商可以做到,個 device 同個 app 之間,可以唔經製造商個web site直接連繫兼做保安核證,否則我睇嚟會有唔少人,係唔敢用 we connect ,費時被人 collect 咗啲資料唔知做乜春.


text:
你以為黃竹坑山旮旯咁遠就無好嘢食?咁你就錯喇,唔講唔知,原來黃竹坑有唔少café,熟食市場,連泰國菜都有,真係估佢唔到啊.依家港鐵南港島線通咗車,由金鐘去黃竹坑只係需要兩個站,咁方便,一於等開飯仔帶你睇吓黃竹坑嘅必食餐廳喇!
傢具店舒適角落 sensory ZERO
(圖:最曉食)
Sensory Zero位於黃竹坑工業區,喺傢具店落地玻璃窗邊一角位置,樓底極高,環境舒適,最適合咖啡控嚟飲杯咖啡歎返一個下晝.呢到甜品,咖啡,輕食都有,當中唔少甜品都幾高質,吐司哄得香脆,再配上雪糕同彩色拉絲糖,單憑個賣相已經贏咗.不得不提嘅係,呢到嘅餐具,咖啡烘焙機全部都可以由傢具店買走,可以滿足埋一眾嘅餐具控.
嶄新健康素食 MUM Veggie + Coffee + Sweet
(圖:蒙奇奇,mandychoi23)
今時今日,素食都唔一定係淡而無味,食素都可以有好多花款㗎!就好似呢間café咁,以素食作為主打,而且價錢唔太貴.早餐嘅炒蛋牛角包配田園沙律,睇落無特別,但食落炒蛋炒得非常香滑,牛角包香脆鬆軟而且有彈性,令人又愛又恨.另外,午餐嘅素菜撈烏冬配上老火湯同前菜,雖然無肉,味道亦唔會失色,反而可以更清楚品嘗到蔬果嘅甜,健康嘅一餐就由呢到開始.
彷如置身外國咖啡店 Bread and Bistro
(圖:cs103)
最後一間要介紹嘅café就係Bread and Bistro,顧名思義主打係賣各款特色麵包,但lunch時段亦有供應正餐,All Day Breakfast就不過不失啦.但呢到嘅環境一流,自然光由落地玻璃透入嚟,的確會令人有一種置身外國咖啡店嘅感覺,心情都會變好啲.未完㗎,呢到仲有得賣Gelato雪糕,有食客推薦石榴味,清新而且有果香,各位嚟到黃竹坑又想食杯雪糕嘅話不妨一試.
南區人推介 青咖喱屋
(圖:Fannlsan)
想食好食嘅泰國菜唔一定要去九龍城嘅,喺黃竹坑都有唔少.呢間喺南朗山道熟食市場嘅青咖喱屋吸引咗唔少住南區嘅捧場客,咖哩炸軟殼蟹配上脆身嘅蒜蓉包,兩者可以話係絕配,燒豬頸肉份量多,燒得啱啱好,肉質爽口唔會太過老.仲有,嚟呢到一定要叫椰青沙冰,即開即挖即打,仲要原個椰青上,解渴一流.
平民價錢 泰國風味 芭提雅
(圖:Foodie Buddies)
另一間同樣位於南朗山道熟食市場嘅泰菜芭提雅,價錢仲要再平啲添.泰式海南雞飯嘅黃油均勻滲透喺飯入面,雞去晒骨,肥瘦適中;泰式乾炒豬頸肉金邊粉夠鑊氣,夾雜蛋絲同菜遠,相當入味.熟食市場嘅環境係雖說無Cafe咁Relax,但係美食當前,價錢仲要咁平民,咩都抵返晒喇.
打工仔午飯食堂 生記食家
(圖:Pinky Pang)
南朗山道熟食市場簡直係南區人嘅福音,裡面唔只有泰國菜,亦有港式茶記.唔少附近嘅上班一族都選擇嚟呢到午餐,當中生記食家就係午市經常座無虛席嘅其中一間.呢到最多人叫嘅係椒鹽豬扒飯,即叫即炸豬扒,外皮炸到金黃色,配上椒鹽嘅辛香口感,再淋埋甜豉油喺白飯上面,慰藉咗唔少打工仔.隨時接收最新資訊
文:Dap
其他精選文章推介:
唔同Budget都有!情侶鋸扒指南
喺香港都搵到日本媽媽嘅味道──7間日本家庭式食堂
餃乜鬼咁好食?餃子店大晒冷
文:Dap
其他精選文章推介:
唔同Budget都有!情侶鋸扒指南
喺香港都搵到日本媽媽嘅味道──7間日本家庭式食堂
餃乜鬼咁好食?餃子店大晒冷
讚好OpenRice專頁!


text:
發覺自己額頭愈來愈大
-
connieeee
由細到大個額頭都好大,細個果陣覺得冇野,但係大個左真係覺得好唔鐘意
同埋唔知係我錯覺定點,感覺上個髮線愈來愈高搞到我而家d髮型都唔敢露個額頭出來
好驚個額頭愈來愈大啊,有冇SIS有方法可以幫我控制個髮線啊
-
mmimi
好少聽女仔都會髮線上移,係咪減肥減到頭髮唔夠營養啊?
-
optliu
女性脫髮通常都係因為荷爾蒙失調,所以你點解會成日見到D人生仔同埋更年期會甩頭髮
如果你正正常常,無事無幹又甩我諗你要睇醫生
-
cillywong
@connieeee 好大壓力?
-
bernice333
女性脫髮通常都係因為荷爾蒙失調,所以你點解會成日見到D人生仔同埋更年期會甩頭髮
如果你正正常常,無事無幹又甩我諗你要睇醫生
-
bernice333
@bernice333 said in 發覺自己額頭愈來愈大:
女性脫髮通常都係因為荷爾蒙失調,所以你點解會成日見到D人生仔同埋更年期會甩頭髮
如果你正正常常,無事無幹又甩我諗你要睇醫生
我都好認同
-
maymay
你係咪以前經常紮馬尾啊? 聽講經常紮頭髮拉扯到會令毛囊同髮幹受壓,然後甩埋
-
qiqiI
我見到我啊媽周不時會戴theradome隻生髮頭盔,佢話可以令個頭d頭髮生得濃密d
應該你都可以試下,佢話任何年齡都可以用


text:
選民登記 超級洩漏,依家政府好簡單交代咗一啲狀況,但 選民登記 洩漏事件仲有好多嘢係未交代清楚,同埋善後應該點處理.我依家好簡單進一步分析,依家呢單嘢一啲可能性,以及政府應該有嘅善後.
選民登記 電腦係點嘅樣,點唔見
首先,政府披露嘅詳情係,電腦存放喺上鎖嘅房間,咁公眾想知嘅問題包括:
- 點上鎖?
- 如果係智能卡鎖,有無相應嘅CCTV以及出入紀錄
- 有無CCTV影像
- 失竊電腦嘅serial no同型號
- 失竊電腦嘅外貌
我點解要以上呢啲資料,既有實際嘅保安考量,亦有要澄清一啲陰謀論
- 要證明有單案嘅存在,唔係有人將電腦交俾中聯辦或者強力集團
- 二手電腦商人,唔會買到賊贓
- 方便市民全民搵部機,因為好多人都怕資料外洩
但呢啲資料外,仲有另一啲資料,市民係要評估自己嘅保安風險.
- 部電腦所用嘅作業系統
- 電腦嘅加密層次,係full disk encryption,定係點
- Encryption嘅算式
- 儲存資料嘅資料庫格式係乜,有無再加密?
- 接觸資料庫嘅程式,有無權限改個中央資料庫
如果個資料庫係無full disk encryption,或者用啲又舊又削嘅算式,香港選民嘅資料,咁就真係會凶多吉少.但我怕呢啲資料,有機會唔用AES嚟加密,用DES之類算式,你都係等俾人爆.如果用AES 192 bits以上好少少,因為始終都係美國政府加密軍用機密嘅格式,契丹有大量超級電腦做brute-force attack,都唔會咁快將大家嘅資料爆入去.
但因為依家唔知啲資料漏咗去邊,加上呢個政府都係信唔過,所以大家要加強留意種票,同埋政府應該同TransUnion傾,喺未來兩年,容許受呢件事影響嘅所有登記選民,可以免費喺網上查閱自己嘅正面信貸資料庫嘅所有內容,費用由香港政府負責,點解要咁做,因為就算係契丹嘅強力集團偷都好,你唔知啲官會唔會為貪錢,或者掩飾呢單杰撻撻嘅嘢,走去賣咗啲資料俾犯罪集團,屆時搞到銀行同一般市民有重大損失,咁又點算呢?所以,政府肯唔肯做呢步,就知道政府有無補鑊嘅誠意,但我睇政府咁做嘅機會唔大.


text:
康師傅牛肉面係我地要食既list最後一個.
牛肉麻麻但面好好食好彈牙
之後去左豫園
好有返到古代既感覺
雖然手信街,食街係後期整出黎,但真正係入面既豫園好靚.
豫園係明朝時候既私人花園.入去參觀我真係可以想像到以前d妹仔,貴族係入面生活係點樣.
裡面迂迴曲折,好似迷宮咁.
南翔湯包!湯幾好飲不過管還是不要一開始就插入去否則好似我地咁枝管溶溶地
雖然南翔好出名,不過我就覺得佳家既小籠包好食過南翔好多,仲要平過南翔.
據說南翔最好既師博係晒三樓.一樓外賣最唔好食;二樓自己去買飛再等人送黎會好食過外賣;三樓有人幫你點埋菜既小籠包係最好食.
我地取平衡去左二樓食.
結果係:「早知係佳家食多兩籠啦…」
呢個係小林煎餅既釣鐘燒.
雖然是台灣出品都係忍唔住買左一盒
好好食!最好食係tiramisu,第二係牛奶.
佢星期一三五同星期二四六既口味都會唔同.
我去係星期五有綠茶紅豆同牛奶味賣,tiramisu只供試食.
就是這樣我的上海之旅同梁屎鋒第一次既旅行就結束了
幸好出名delay既春秋無再delay
亦都好感謝梁屎鋒同我地呢次既旅行縱使成程得佢一個拖gip使費又超出左佢預算我又堅持唔跟團
但願會再有機會踏足上海啦我要係外灘影無雨有人既夜景相同掃平衫加掃多十個生煎小籠落肚


text:
我知, 我並非好酒, 或識飲既人, 我好多朋友都識飲識食過我
不過, 我只知道, 一支紅酒好壞, 好個人口味, 有人鐘意dry d, 有人鐘意果味重d, 我呢? 我就喜歡平均, 最好入口有果味, 吞時唔會介喉, 飲完個口重有味, 唔好太酸就得啦.
你問我邊隻好飲, 我真係唔知喎, 我飲過好多唔同牌子, 但好快就唔記得, 最好飲當然係我去las vegas 時飲過既酒, 差不多支支都合晒我要求架
所以呢, 而家飲到好酒, 我要寫底, 推薦比大家一齊試
係意大利, 我個朋友話, tuscany 名酒之一, 當然係chianti 啦, 於是我決定去餐廳食牛扒, 試一杯.
我叫左chianti classico riserva, 真係好好飲. 唔好講笑, 送牛扒真係好正
我係加拿大都買過支黎試chianti classico, 當然買唔起 riserva 啦, 因為 riserva 係預訂咁解, 通常年分會耐d, 酒會純d. 但我買哩支都唔差啦 (唔識飲, 飲咁貴咪盞徙), 只不過20$左右, 都好得呀
加拿大應該有好多其他牌子, 價格由20$ 到 300$ 都有
香港都應該有, 哩隻野好出名, 記得要買classico, 淨chianti 平好多, 應該無咁好飲掛, 唔知呢.


text:
林鄭月娥 依家最忙一定係組緊閣,只不過, 林鄭月娥 已經自己喺度話組閣難.我都相信, 林鄭月娥 要成功組內閣有相當難度,點解 林鄭月娥 組閣難,除咗眾所周知嘅性格問題之外,更大問題係,依家黐住 林鄭月娥 都係一堆小人,你覺得賢能之士會嚟?真係咪講笑.
林鄭月娥 討好土共嘅代價
大家睇 林鄭月娥 個競選團隊,其實就好知道發生緊乜嘢事,唔計一大堆已經過咗氣嘅大公關,跟住係成堆土共做助選顧問,高級顧問之類,跟住又用埋李律仁,何民傑,李俊霖呢啲投機分子,呢啲唔講政治忠誠,只講政治利益嘅仆街,根本係一堆小人嚟,唔駛用西方智慧,用最中國膠嘅智慧,儒家嘅智慧,你君主身邊都係一大班雞鳴狗盜之輩,你覺得賢能之士會想整污糟自己隻手,有損自己嘅清譽加入你 林鄭月娥 個團隊,真係咪玩喇.所以 林鄭月娥 只能喺一堆垃圾裡面左揀右揀,仲要呢班垃圾隨時有機會喺任內被廉政公署拘捕果隻,因為呢班友嘅核突程度,真係超越五年前果班梁粉,果班梁粉都仲話有啲真心膠.
相反,曾俊華如果當選,有啲人可能喺中聯辦阻撓下入唔到政府,包括最核心果幾位,但明知曾俊華未必大機會當選嘅情況下都入曾俊華團隊果啲,好多反而係真心有能力,至少係認同善政,善治呢個目標,個團隊反而有機會有期望.至少新聞統籌專員由羅永聰做,已經好過依家馮煒光好多.如果新聞統籌專員係由戴健文做,我個人都仲收貨,我同戴健文合作過,呢個人係一個有商有量嘅人,係少數我認為值得留喺林鄭月娥政府嘅人,如果繼續由馮煒光條仆街做,大家真係隨時見到政府果啲硬膠宣傳,已經想一拳打爆馮生個頭.梁振英政府有幾個核心人渣,除咗馮煒光,仲有張志剛,如果 林鄭月娥 無講明會移走呢啲核心人渣,林鄭月娥唔好話由泛民招攬人士,係有啲腦袋嘅人,都唔會加入呢個政府,免得整污糟自己隻手.
個廚房過去廿幾年都係咁熱,呢個唔係廚房熱唔熱嘅問題,呢個世界好多工作都喺一個比廚房更熱嘅地方進行.如果 林鄭月娥 用人受中聯辦制肘,我真係只能夠祝你好運,希望日後你飛少啲file.


text:
神秘主義
神秘主義(Mysticism,希臘話 uuσtιkός mystikos)係一種宗教現象,即係指通過某啲修煉或者方法,去達到某一種精神或者靈性嘅境界,至於達到乜嘢境界,就要視乎唔同宗教嘅信仰目的而定,唔同宗教嘅神秘主義表達方式都唔同,但普遍計都係以感受同神之間關係為主要目的,所以以有神論做基礎嘅宗教,都會涉及神秘主義.
宗教學角度認為,神秘主義係所有宗教嘅核心,甚至就係宗教嘅本質,但亦有啲學者認為神秘主義只係構成宗教嘅其中一個元素.神秘主義嘅神秘,其實係指每個宗教信仰最終極嘅對象,而呢個對象好多時係唔可以解釋,接觸或者表達得到,所以為之神秘.
雖然有人認為神秘主義只係喺宗教入面其中一種形式,不過亦有純粹神秘主義嘅宗教或者宗教派系,例如諾斯替主義就係一種神秘主義嘅信仰,而諾斯替主義亦對基督教,猶太教重有好多宗教都造成影響,好似猶太教嘅神秘主義派系喀巴拉,基督教嘅馬田教派,或者伊斯蘭教嘅蘇菲派,都係純粹以神秘主義作為宗教形式.
定義[編輯]
廣義上神秘主義唔一定係同宗教有關,例如突然聽到一個詞,或者見到一個景物,或者任何一種感受,會突然吸引咗去,而且覺得同自己好有關係,至於點解會有咁強烈感受,自己都解釋唔到,呢啲都屬於一種神秘經驗.
宗教神秘主義[編輯]
宗教學角度認為神秘主義係所有宗教嘅基礎,甚至認為神秘主義就係宗教本身,不過亦有一個學術定義,宗教神秘主義要合乎四點:
不可言說性[編輯]
可知性[編輯]
暫時性[編輯]
被動性[編輯]
精神修煉[編輯]
神秘主義悖論[編輯]
心理學角度[編輯]
參考[編輯]
- 《宗教經驗之種種》立緒出版社 ISBN 957-0411-36-8
- 《猶太教神秘主義主流》 四川人民出版社 ISBN 722004181/B213


text:
七警案判後,土共集體暴走 藐視法庭 ,有好多人會認為,法官掟個file俾律政司,律政司都可以唔做嘢,放過啲土共五毛.其實,稍為識案例都知, 藐視法庭 可以直接由法官自己告自己審,法庭將 藐視法庭 案件交俾律政司,純粹係基於司法公正嘅原則.如果律政司唔做嘢,律政司司長係要向司法機構解釋,2011年兩個越南籍被告喺庭上講粗口案,就係一個典型例子.
律政司唔理 藐視法庭 案件,結果自己攞嚟膠
喺2011年,兩名越南籍男士喺庭上爆粗,不滿裁判官不給予保釋,當時裁判官即時要求律政司就向裁判官使用侮辱性言語作出跟進,交俾律政司,係費時俾人話不文明同獨裁,點知律政司認為無問題,竟然唔檢控,結果裁判官要求政府律師解釋發生咗乜事,亦同時要求相關政府律師,親自向律政司司長報告.
只係爆粗,都搞到要被法官掟去律政司,律政司唔做嘢,官連律政司都xyz埋.如果杜大衛被辱事件,律政司乜都唔做,你覺得司法機構唔會捉律政司司長照肺,我睇怕都好難唔照肺,屆時政府嘅威信,將會更加低落.越南籍被告講粗口事件,最多話係無教養,都被個裁判官追九條街,依家係有社會知名人士,利用傳媒或facebook公然侮辱法官係狗官,呢啲人都係大家眼中嘅社會精英,或受過教育人士,法庭更加唔可能就咁算數,司法機構高調發新聞公報,其實係留最後面子俾政府,如果最終司法機構根據市民提供嘅資料,發出傳票甚至要求警方拘捕有關人等歸案,屆時政府嘅威信,將會更加之淪喪.
所以,唔好成日話律政司唔會理呢啲案件,當你將啲 藐視法庭 友仔嘅資料,全部交俾司法機構,司法機構一定會認真處理,司法機構就會掟file要律政司跟,袁國強唔跟嘅話,佢唔再做律政司果陣,都唔可能學黃仁龍咁,風風光光重新投入私人執業,因為成個法律界會睇你唔起,大狀就尤其係.所以我唔明,點解班土共可以食咗豹子膽咁暴走,對法官作出呢啲侮辱性嘅言論,香港一直以嚟,用言語侮辱法官,都唔會有好下場,我相信呢一次,亦都唔會例外.


text:
每個人都會經歷讀完書離開溫室,走入職場呢個現實世界嘅時期.而當中社會教你嘅嘢好多,同時呢個社會其實喺不知不覺慢慢蠶食緊大家嘅夢想,大家嘅初心,慢慢地將大家變成差不多老練嘅大人.
辦公室根本就係另一個政府,同樣勾心鬥角,同樣要搞政治玩政治,只係有啲公司比較出面,有啲比較虛偽扮和平友愛啫.出到社會我哋好快就明白一件事,上到位唔代表你叻,你叻唔代表你人工高職位高.於是為咗生存好多人都會學識上位之道,就係靠關係靠奉承乜乜乜⋯⋯
好簡單,當你生存喺一個大逃殺嘅社會,總之升職得一個,你要踩住人哋嘅屍體去上位無人會怪你,但係要你能夠保持到善良,只係專心做好自己事就好難,因為喺職場上你對人仁慈即係對自己殘忍,你唔忍心踩住人屍體,你就好快會變成被踩住嘅屍體.
其實每個職場老屎忽都曾經係抱住赤子之心嘅職場新鮮人,只不過被社會同化,慢慢變成又廢又賤又奸嘅老臣子啫.我唔知職場上有無道德可言,有無人會頒張好人卡畀啲循規蹈矩嘅員工,我淨係知現實社會做「三好」係唔會發達,喺香港老老實實嘅人就只會繼續攬住貞節牌坊去做個普通人,因為有錢嘅人,通常都係比較奸,比較有侵略性,如果唔係好地地打份工,你諗到你會買到樓?你會發達?你會升職上位搵大錢?


text:
諗左好耐都唔知改乜title好,是鬼但.
在網上看見同學們慘叫erg2040c的課程艱深功課又多,助教們和教授又似乎唔理學生的苦況,想講幾句野.
交代少少背景先,我是馬料水大學計算機科學系畢業生,而家在美國羅德島讀緊研究院,我畢業時major gpa係3.3,係好係壞就見仁見知.
我都讀過erg2040但就唔係而家既教授教,所以無打算評論個別科目,但呢篇文係我對computer science整體課程睇法.
系主任呂自成教授好鐘意話香港學生並不比美國的差,佢話成個互聯網大部份既野都係由學生做出黎既,人地美國學生做到既野香港學生應該做到.當日我上堂時對佢呢種講法不以為然,覺得佢吹水居多,心底認為呢個係佢用黎justify佢果科沉重workload既藉口.如果香港既大學真係咁勁,點解美國啲大學又咁唔願收香港學生?我地既自我形象又點會咁低落?又點會硬係覺得浸過咸水既人好似勁啲?
黎到美國讀左半年書,見識過美國學生後,才發覺原來闖王所言非虛.
我身處既大學美國排名約二十名(我都知呢啲排名唔多可靠,但好過冇啦),唔太差咁,當然同MIT呀Berkeley呀差幾皮,同學們既質素冇佢地咁好,但都可以作一個參考.
相對我而家既同學,我真係發覺以前同我一齊玩果幾個同學既水平,就好似教授們所講,同美國學生比較,實在係過之而無不及.呢度研究院裏面有些學生,連好基本好基本既野都唔識,佢地既數學亦唔好.有讀緊博士既同學竟然用四日都寫唔出dijkstra,亦都有人唔知network有七層,又有人唔知graph coloring係乜野,呢啲當然係極端既例子,另一邊廂好叻好醒既亦都有,但普遍黎講,佢地既能力並不如想像中咁勁.
以前响馬料水讀書時,從來都係等人地開始做功課,讓勁人們發現曬功課既問題同埋難關後,我先開始做,咁樣慳水慳力.有咩問題喺實驗室問人,九成九問到答案.當年比疏屎我參考既人,佢地既能力一定比我而家既同學好.今日,我由一個會抄疏屎既人,變成會教人做功課既人,呢一種身份地位既重大轉變,你就可以知道美國既大學生未必係大家想像中咁勁.
所以我覺得教授們將啲野教得深,當同學們係美國頂尖大學既學生黎教其實都唔出奇.如果有良好既附助,真係可以教啲深野.更加上,考試呢樣野係拉curve既,就好似兩個人响森林度見到隻老虎咁,你唔使跑得快過隻老虎,你跑得快過另一個人你就唔使死.
又或者咁講,你話我賣花讚花香又好,做馬料水護法又好,自吹自擂都好,我認為呢個系畢業而成績唔太差既學生(如果功課都係自己做既話),佢地既電腦水平同埋普遍知識同埋襟捱能力,都一定有番咁上下,畢左業無論係讀書定做野,呢個系沉重既功課壓力對學生黎講絕對係個好好既鍛鍊.以前忙到死下死下時,望見其他系既同學日日都咁得閒媾女唱遊大世界,我心裏面都唔知問候過啲教授幾多次,點解我做到死下死下先得個B+,人地讀marketing走曬堂淨做兩次 present又係通派B+!但係事過境遷,轉頭諗番,唔係以前做到扒曬街,又點會練得今日一身好本領?
當然,同學們關心既可能係,既然workload一樣咁重,做埋同世界一流學府一樣難既功課,點解畢業證書係印住隻俾人舂暈左既大鶴而唔係MIT?點解阿劉同志吹左咁耐話要超英趕美做世界一流學府既時候,啲大公司大銀行仲係唔多理我地咁?如果個名唔同左,預報回報高左,同學們未必會咁樣喊苦.
(同刊於三月號中大學生報)


text:
每次見到留言或者聽到有人講話「哩套戲好好睇呀,我打算入戲院再睇多一次嗚哇!」嘅時候,我腦海都會泛起林峰嗰幅「寡人笑撚左」嘅圖.其實我真係唔明究竟啲人話套戲好睇就要睇兩次係乜嘢心態.
OK,如果你話你睇緊嘅係A片,fine,係嘅,如果真係啲劇情唔錯而嗰個女優係你鍾意個類型,身材又好L正嘅話,其實睇多一次,又或者睇多N次都無可厚非.因為套甜片只係你嘅手段去從而達到你嘅目的,就係左青龍,右滑鼠.本人表示極為體諒.但試問你入去戲院睇一套好感動嘅戲,例如近排上映嘅Coco咁,我斷估你唔撚會再入去j Coco掛?
睇一套好感動嘅戲,係講緊嗰種好比山上傳黎嘅渺茫歌聲,淡淡淺抹心間,稍稍戚戚又延綿回甘.所以其實如果真係一套好睇嘅戲,例如阿甘正傳,鐵達尼號之類,好多好戲睇完之後,只要長留心中,慢慢細味,用自己甜酸苦辣嘅現實人生經歷同時間去沈澱下,其實就已經係一個美好嘅回憶.
所以我由頭到尾都唔撚明啲人究竟點解同一套戲,仲要俾真金白銀入去戲院睇第二場戲,究竟係佢哋睇第一場嗰陣時喺度瞓緊覺啊,定還是係同緊女朋友打緊茄輪上下其手所以冇睇到場戲定係你理解能力差撚到睇定完成套戲都唔知噏乜鳩,點知見到啲影評話套戲幾高質好睇,就話等我入到去睇多一次先?
其實啲講比人哋聽自己要睇多次嘅人,大概係嗰種阿頭明明叫撚左你將份word轉左pdf先至好send出去,然後你轉左做excel仲cc埋你阿頭個阿頭.
有好多時候好戲好事好經歷,其實一次就好夠,isn’t it?


text:
24/11/2007 晴天 香港 → 京都
由於前兩日已經上網Check In攞咗機位,所以我哋今日就七點先出門口搭A22到機場,大概八點半就到啦!嘩!好彩on line check in咗咋!因為真係好多人呀! 而我哋就十分鐘到已經完成晒成個程序,之後重過去SKY PLAZA行咗陣先去過關.
兩個喼都係10.5KG,大把位買嘢啊!
三個幾鐘頭後就到達咗關西機場啦!我同同伴B一馬當先拿拿淋去過關,因為實施入境新措施,驚多人會搞好耐,好彩都係幾分鐘就順利過關去等行李嘞!
攞埋行李就先去二樓搵JR色窗口換個PASS先,我哋每人買咗兩個One day pass – Kansai West,¥2,000 一個,但好似有BLOG友話一個Counter唔可以同時換晒兩個Pass,所以我哋淨係換住一個用嚟坐特急 Haruka,一程已經歸本啦!然後再買埋後日朝早嘅嵯嶬小火車車票,但竟然上午所有班次已經全部full晒,咁唯有買下就兩點四嗰班,唉!咁嗰日行程就打亂晒要再安排過啦!
搞掂晒就攞住個Pass入閘啦!我哋會搭3:45嗰班車,75分鐘到就會到京都啦!好方便啊!五點就到咗京都火車站啦!由於今日係星期六又係日本長周未假期,所以車站內人山人海.好得人驚啊!
幾經辛苦終於出咗站,之後再去JR綠色窗口換埋另一個PASS,哩個會過幾日去姫路城時用,去到Counter見到貼咗張通告話嚟緊哩五日嘅嵯嶬小火車車票已經全部賣晒啦!嘩!好彩我哋喺機場搞掂咗咋!
之後去酒店Check In啦!間酒店都好近咋!拖住行李都係行十分鐘到,全程係平路一啲都唔辛苦.
我知道間房好細嫁啦!我上網睇過晒佢啲資料,我貪佢又平又近,而且頂樓重有個大浴場,每日返嚟可以浸一浸幫助消除疲勞.
好啦!搞掂晒已經六點啦!我哋就開始出發去清水寺啦!由於而家係賞紅葉旺季,所以好多寺院都會開到九點幾!由於我啦擔心之後會玩到好倦,所以就襯而家雄心壯志就即晚去夜拜清水寺啦!
出發前去醫吓肚先!哩個就係我哋嘅晚餐啦!
去到車站好多人啊!入去Information Center買定個巴士One day pass明日用,出到嚟啱啱有間特別車開出 ,站長喺到大叫但唔佑佢講咩!但我豪不猶豫即刻沖上車,同伴B問我啱唔啱嫁?我唔知喎!所以我去坐車頭個位然後寫張紙仔 –“清水寺”比司機,司機話 “OK…OK” 咁就安心啦!
真係好塞車呀!坐咗40分鐘終於到啦!基本上都唔使睇路牌都知目的地個方向,真係好多人呀!我哋上到斜路嘅一半已經開始要排隊啦!
我哋係喺清水寺後門入,雖然黑蚊蚊但見到真係好多紅葉呀!喺清水舞台實在太多人啦!嗰到唔准用腳架,不過咪話腳架我連自己都迫到企唔穩呀!重犀利過年三十喺維園行花市呀!
由於我哋得部傻瓜機,所以啲相影得嘛嘛哋!唯有在心中啦!
大概九點半就回程啦!搭返100號巴士返京都駅.
返到酒店去大浴場沖涼真係越夜越多人,越夜越精彩!最後搞到成十二點先去瞓啊!
食: ¥1,817
(飯團,杯麵,三文治 + 飲品)
住: ¥11,600
行: Haurka特急- ¥2,980x2 (JR PASS ¥2,000 à HKD137.00)
京都駅 à 清水寺 - ¥250x2
清水寺 à 京都駅 - ¥220x2
買嘢: ¥610
玩: 清水寺入場卷: ¥400X2


text:
最近網劇《反黑》喺Youtube首播,雖然警匪片唔係筆者杯茶,我都趁星期一唔駛番工,睇咗幾集.無疑,劇集對白寫得比較生硬,可能係先寫漢語對白,再將漢語譯成粵語,所以會講「我見到你盞丟人現眼」,而唔係更貼近粵語嘅「我冇臉見你」或者「我見到你咪盞羞家」.而且故事發生喺八九十年代,部份實景卻有現代物件如LED燈箱,變成穿崩鏡頭.但係出現一套唔再跟大台公式嘅粵語劇集,而且主要演員都係熟悉面孔,點計都係好事.
再者,本劇導演係後生仔,佢嘅執導能力可望繼續進步.加上演員誠意搭夠,熟悉嘅老一輩香港演員之外,一眾後生演員都係香港人(除咗一個肯學講廣東話嘅陳雅婷),其實單係站係支持香港新一代嘅角度,都應該支持一下.粵語演藝界無論編,導,演都缺乏新一代,係一個長期問題.難得有資金支持,點都應該回應一下,幫助人才發展.
最近加泰尼亞搞獨立公投,無論係港,台,歐美嘅評論,只要列出加泰獨立嘅理據,都離唔開加泰有獨立歷史,加泰尼亞有自己嘅語言,同埋加泰地區同馬德里嘅財政爭端.所以擁有獨立語言,係強而有力嘅民族凝聚力量.任何幫助發展語言嘅機會都唔應該放過.
《反黑》資金來自北方.金主出資原因,尚未可知.當中可能係純粹見香港近幾年電影業略見起色,想加入巿場,分一杯羹.或者可能因為深圳河以北創作空間近幾年再度收窄,金主只能夠係香港製作,再出口轉內銷以避開制度限制;又可能係要統戰香港,以劇集滲透外來觀念;無論係上述邊個情況,有人願意製造新嘅粵語作品,都理應支持.
假如對方係為咗賺香港人嘅錢,自然需要融入香港巿場,滿足我哋嘅需求.假如誘因係為咗統戰,拍多幾套大家都知道係咩野一回事,效果自然降低.假如係為咗出口變內銷,更可能形成一波投資,再次發展香港演藝業.
近年外資進港,亦唔單止只有中資.美資大台Fox,亦已開拍兩部電視劇,包括葉念琛執導嘅《心冤》同劉德華監製,《選戰》總導演執導嘅《香港華爾街》.假如發展成港,中,美三家混戰,對培訓人才,提升行業水平都會係好事.有咗人才,加上依幾年嘅集體經歷,慢慢化成作品,將來粵語嘅發展空間就會更闊.


text:
廣東話
Thursday, 22 July, 2010 by Lingvisten
廣東話(Cantonese / 粵語 / 白話)係港澳粵桂呢四個蠻荒之地嘅語言.呢四個地方入面最繁榮嗰個係「新加坡跟班」香港,不過就算喺香港,大家返學要係學中文.因為中文hit,hit即係有文化吖嘛.呢個係市場定律我唔講咁多喇.我哋中文堂講嘅係廣東話,不過我哋都係叫做中文,貪個名好聽吖嘛.大陸自由行講嗰啲話同我哋有啲唔同,以前叫國語,政權易手(handover, 或者可以叫「香港易幟」)之後叫做普通話,即係高級中文.大家都話自己嗰隻叫中文,一隻中文,各自表述,幾咁和諧.
兩隻話都叫得做中文,噉梗係要搵一隻做代表啦.雖則我哋有鐵拳無敵孫中山,但係喺語言呢家嘢,梗係要小數服從多數啦.文明強國嘅高級中文有幾億人講,小香港加埋土廣東,四捨五入先夠九個位,論資排輩梗係北方話做阿頭啦.國家都可以出賣,點解語言唔出賣得呢?所以以後講中文要講高級中文,唔係嘅話就無文明.正如講英文要跟美國,因為美國多人啲.多人,即係有文明吖嘛.真係鍾意廣東話,唔緊要可以等下世.話唔定投胎做到溫哥華人可以講返呢隻低級中文呢.
你想知廣東話有幾咁冇地位,幾咁少人講呀?打開地圖睇吓你就會明.廣東話得嗰六千萬人喺度講緊,計埋喺廣東省生活學廣東話嘅外省人,同埋百幾年前去美加開枝散葉嗰班人,俾盡你七千萬.七千萬即係幾多?地球上面嘅1%囉.先至啱啱多過萬物之祖泡菜國.大家都係疊埋心水唔好再睇黃子華,學吓睇相聲練吓搵笑點啦.
寧為雞口毋為牛後呢個concept,唔啱我哋用.我哋做中國個屎窟都做咗咁多年咯,做咩事要轉行做廣東雞唧?
Like this:
Like Loading...
Related
Posted in 語言學 Linguistics | Tagged Cantonese, Chinese, Mandarin, 抽水, 中文 | Leave a Comment


text:
唔知有幾多位朋友鍾意狐狸仔,細細個就畀人教識我狐狸係好奸詐嘅動物,到家陣大個我發現其實狐狸都有可愛嘅一面.嗱!咪話我唔介紹畀大家,或者已經 Old new is so 唔識串,但我今次都會同大家講吓呢個位於宮城縣白石市嘅藏王狐狸村(蔵王キツネ村)!
呢個地方全年無休,即係每日遊客都可以入去同狐狸仔玩遊戲,不過喺度溫一溫提,踏入咗冬季藏王狐狸村 4 點就會閉村,所以冬天想探狐狸仔嘅朋友記得留意返當日嘅時間喇!大家係咪好迫不及待想睇吓啲狐狸仔呢!
成條村入面養咗 6 種唔同嘅狐狸仔,包括北極狐,銀狐,青狐等等,而且數量幾乎過百隻,最開心嘅梗係可以同佢哋無限 Selfie啦!呢度嘅狐狸仔都好溫馴,任你點摸佢哋,餵佢哋食嘢都冇問題㗎!
除此之外,村內仲養咗好多唔同嘅小動物,如果厭倦咗喺日本血拼嘅日子,不妨同朋友,另一半又或者一家人嚟呢度親親大自然,探吓佢哋喇!
(唔好唔開心啦)成日都係苦口苦面咁!我就係憂鬱狐狸仔 — 藏狐
(肥嘟嘟)來自札幌市圓山動物園 — 喺雪地碌嚟碌去玩到忘晒形嘅小熊貓!
(好眼瞓呀)一年 365 日都好似瞓緊覺咁,長期瞇埋眼嘅山絨鼠!
(新一年繼續黑口黑面) 卡通《 Shaun the Sheep 》羊仔話你知佢哋真實存在!
Photo:Retrip,Pinterest,Boredpanda
Video:Youtube


text:
6#
大 中
小
發表於 2014-7-7 10:36 AM (第 1292 天) 只看該作者
你搞清楚係咪真係要入U先,我覺得大部份人為入而入,抱住人有我有嘅心態,U唔係職業訓練所,有興趣先入.你本身無志向,只係浪費時間同精神
如果你打算入,但入唔到,我建議都係打孖嚟,HD / Asso + RETAKE,係retake唔係repeat,不過講到明,辛苦過以前3倍
統計D嚟講,repeat成功率唔高,你唔好聽人地講話repeat易過由HD/Asso入U,又或者佢會幫到你呢D說話,佢只係令你覺得自己將會好掂.實情係好多人repeat都係為啖氣,唔係真係想repeat,其實retake都係,不過個成本低得多
講真,去到9-10月,無論你repeat / retake,都有好多人後悔,去到DSE前連考都唔想考就更多,點解?因為放榜後你覺得自己好唔抵,所以打算重新開始,當無咗呢個衝動之後就剩返壓力,到時你一定後悔點解自己咁多餘
你諗下之前「日讀夜讀」(如果真係咁勤力)都讀唔掂,你花多個幾個月貨仔就得?仲要由頭嚟過?我就唔信你DSE後仲有溫書囉,D嘢隔幾個月先pick up 返,你得唔得?喂!D書又睇過,練習又做過,又係個D past paper,你悶唔悶?D嘢又雜亂無章,你打算點重新開始?每次做返,你又會feel到個種失敗嘅壓力.如果咁你都要繼續,我希望你堅持到
我反對repeat,最多認同retake,我覺得人生總要move on,原地踏步無咩好處,我可以話,出嚟做嘢,讀HD / Asso唔係咩唔好嘅事,你可能會搵到人生目標,亦可能會創造一番事業,點解要規限於呢個考試遊戲?係呢個世界係食腦嘅,唔係只食書嘅!


text:
一到夏天啲暗瘡就爆晒出黎!!
-
imagination
平時秋冬天, 可能天氣無咁熱, 少啲出汗, 塊臉又少啲油脂, 望落都仲見得人.
但係一到夏天 (其實早兩個月已經開始), 個身體一感受到有啲熱力, 啲油同埋汗就不受控咁湧出黎, 搞到我塊臉嘅暗瘡幾何級數咁增長, 真係煩到一個點, 仲搞到我呢排心情有啲低落添!!
-
ladymee
暗瘡問題好多人都有, 來來去去都係注意下個人衛生, 少食啲煮炸油膩野囉
(我自己都覺得呢啲說話重覆過好多次)
-
babybabycs
因為夏天比較熱 多汗出加埋平時都有油出既皮膚 會谷到暗瘡出得更加多 你想清清 不如去做下FACIAL啦 都係2幾百蚊咋麻做1次
-
referee
但係樓主嗰情況係「季節性」暗瘡, 而應該唔太關飲食事...
-
imagination
我都覺得唔太關飲食事, 因為我不嬲好少野煮炸, 麥當當呢啲快餐一年都唔食一次, 所以呢個應該唔係源頭所在;
反而我真係覺得係同天氣有關, 我啲生活習慣一年四季都差唔多, 又唔見我秋天冬天嗰陣爆瘡?!
-
ladymee
如果係咁嘅情況, 你一係去美容院做下treatment等下情況有無改善啦, 我有朋友去過IPS度水光注射療程之後, 佢話做完之後啲臉油少左之外, 啲毛孔都收細埋~
-
csho333csho
你實係皮膚太乾,所以咪岀油搞到毛孔堵塞咪生暗瘡囉,你可以用下保濕產品同做facial,我係pretty medical做左一排好左好多,起碼定左無再爆
-
JoyceTang
做多d補濕啦,特別係沖完涼之後,同埋早d訓啦,唔夠訓會好明顯多左暗瘡,反而食野真係唔係太關事...試下敷mask加埋暗瘡膏都有效,其實去暗瘡真係要用好多方法先至知邊d有效,始終個個人膚質體質唔同.
-
kmkm517
我都係呀,無那那出晒係下巴位, 明明腸胃都無事
-
gloriachan70
會唔會關skin care 事呢,
我夏天同冬天要用唔同嘅skin care 嫁,
夏天用太滋潤嘅cream會爆瘡嫁


text:
我家嘅和牛B雖然係個女仔,但佢同小男孩一樣都好鍾意玩車仔.所以我哋帶咗和牛B去TOMICA探知館到潮聖,以後唔洗等商場大型展覽都有得睇TOMICA車仔同路軌啦~
TOMICA探知館位於人流旺區尖沙咀美麗華,店舖雖然唔算好大,入面有一個遊戲區,有工作台可以做工作坊或者睇TOMICA嘅圖書,而且玩具款式仲好齊全.
兒童遊戲區,進入遊戲區之前記得先除鞋呀.
遊戲區旁設有鞋架,幾張矮櫈仔,方便著鞋/ 俾家長坐喺旁邊觀察小朋友.
玩具有車仔,路軌,停車場,動物系列等.
動物系列係我自己個人最喜愛嘅,而和牛B呢,兩者比較之下我覺得佢都係比較鍾意玩車仔多啲.
試玩完,就可以隨住佢嘅喜好去選購TOMICA貨品.
如果睇過鍾意嘅話,TOMICA嘅圖書亦可以購買.
TOMICA手繪車工作坊,呢一款係特別款嘅車仔$49.9,只有一隻色.入面會附部一張卡紙有3折,兩面都畫得.畫完之後,張卡紙放入車卡內就完成了.
TOMICA嘅Display櫃真係好吸引呀!! 有我鍾意嘅動物系列,仲有和牛B同和牛爸爸最鍾意嘅路軌總合.
我覺得動物系列有好處嘅,可以令佢更容易認識所有動物.有啲款仲會發聲,真係好好玩呀!!
動物系列仲分咗陸地同埋海洋類,所以我自己就超級鍾意!
除咗玩具,圖書之外,探知館內仲有好多TOMICA文具精品.用自己鍾意嘅文具返學,上堂都專心啲呀~
玩具款式超齊,有啲款我出面未見過添呀!
商務印書館 x TOMICA 探知館
電話:2904 1988
地址:九龍尖沙咀美麗華商場 – B1地庫B1024號舖
開放時間:星期日至四: 11:00 – 21:00; 星期五至六: 11:00 – 21:30